ועדת החינוך, התרבות והספורט, כנסת 25, פרוטוקול מספר 113, 2023-11-15 00:00

יוסף טייב: בוקר טוב, אני מתכבד לפתוח את ועדת החינוך בנושא התמודדות ההשכלה הגבוהה בתקופת מלחמת "חרבות ברזל"

יוסף טייב:  בראש דבריי אני רוצה להשתתף בצער משפחות הנופלים הנוספים הלילה, של חיילי צה"ל

יוסף טייב:  אנחנו ממשיכים לפעול ולהתפלל לחזרתם במהרה ובבריאות של כלל החטופים

יוסף טייב:  הוועדה תתמקד בשלוש נקודות: נקודה ראשונה, פתיחת שנת הלימודים במענה הרלוונטי ובמתווים הקיימים לטובת חיילי המילואים

יוסף טייב:  הנקודה השנייה, נושא ההסתה בתוך הקמפוסים

יוסף טייב:  אני אגיד בראש דבריי, זאת הייתה בקשה של מספר חבריי כנסת, ביניהם סימון דוידסון, עמית הלוי, ואטורי וחברת הכנסת סון הר מלך, וכמובן שליש מחברי הוועדה שביקשו שנכנס ועדה מיוחדת לנושא ההסתה, ושזאת תהיה הכותרת שלה

יוסף טייב:  בהתייעצות עם שר החינוך שהוא גם יושב-ראש המל"ל, מצאתי לנכון שלא לפרסם את זה ככותרת מסיבה אחת ועם הסכמת כלל חברי הכנסת, שמלחמת "חרבות ברזל" היא לא מלחמת יהודים ערבים

יוסף טייב:  אני חושב שבנקודת זמן כזאת צריך שיהיה הפוך

יוסף טייב:  אנחנו צריכים למצוא את הדרך לחיות יחד גם בתוך הקמפוסים, זה אתגר ומשימה לאומית לא פחות חשובה מהמלחמה עצמה

יוסף טייב:  עם זאת כמובן, אנחנו צריכים לדאוג שמי שמסית לטרור לא יכול להיות חלק מהסגל וכמובן לא חלק מהלומדים

יוסף טייב:  במלחמה כמו במלחמה אפס סובלנות

יוסף טייב:  ואנחנו נברר את הנושאים האלה ונרד לעומקם של הדברים, כדי להבין מה נעשה ברמת השטח ולא רק ברמת הדיבורים

יוסף טייב:  אדוני השר, בבקשה

החינוך יואב קיש: שלום, בוקר טוב, נמצאים כאן מהמל"ג יוסי מקורי, שהוא חבר מל"ג ויושב-ראש ות"ת, המנכ"לית ורדה, ואלחנן – שהוא חבר – יו"ר התאחדות הסטודנטים

החינוך יואב קיש:  אני רואה גם את פרופ' חיים שקד, ואת פרופ' רון שפירא, ואת קצין המילואים הראשי, בני בן ארי

החינוך יואב קיש:  אני רואה פה גם את נשיא ספיר, ניר, אנחנו בשיח מעמיק

החינוך יואב קיש:  מכללת ספיר נמצאים כאן, המתקן לא נפגע פיזית, אולי לא משמעותית, אבל מבחינת כוח האדם והאנשים יש שם אתגר עצום וכולנו מחזקים אותך פה – חשוב לומר את זה

החינוך יואב קיש:  חסרים לי פה נציגי האוניברסיטאות

ישי מנחם פרנקל: אני כאן

יוסף טייב: בבקשה, מי אתה?      

ישי מנחם פרנקל: יו"ר פורום המנכ"לים

החינוך יואב קיש: זה חשוב וחבל שהנשיאים לא הגיעו גם

ישי מנחם פרנקל: הנשיאים נמצאים בזום, הם גם כאן

החינוך יואב קיש: אוקיי, הם איתנו בזום, זה חשוב מאוד

החינוך יואב קיש:  אני רוצה להגיד כמה מילים לגבי כל מה שקשור למוסדות להשכלה גבוהה וגם את העמדה של המל"ג

החינוך יואב קיש:  אתמול קיימנו במל"ג דיון ויצאנו עם הצעת החלטה ואני אשתף אותה פה

החינוך יואב קיש:  בהתייחס לכל הנושאים שהעלית, היושב-ראש, ראשית נושא פתיחת שנת הלימודים

החינוך יואב קיש:  חשוב לי להבהיר שההחלטה הזאת היא בסמכות המוסדות עצמן, והיא החלטה של המוסדות

החינוך יואב קיש:  יכול להיות שאם היינו בוחרים במל"ג לומר אמירה מאוד חותכת כמו ביטול הסמסטר – אנחנו יכולים להעביר החלטה כזאת, ואז יש לכך המון משמעויות, ופה הייתה מתחילה שאלה משפטית אם יש למל"ג סמכות – אבל אנחנו כמל"ג בחרו שלא ללכת לקיצוניות הזאת

החינוך יואב קיש:  יש לזה השלכות רבות על המשק ועל התקציבים, ולכן המוסדות עצמן מנהלות וינהלו את תהליכי הפתיחה שלהן

החינוך יואב קיש:   יש בזה הרבה היגיון, לא סתם אנחנו שם

החינוך יואב קיש:  יש שונות בין מוסד למוסד, יש שונות בין תואר ברפואה לתואר אחר, והתנסות שדורשת לפעמים תהליכים פיזיים ולפעמים לא פיזיים אלא דרך הזום

החינוך יואב קיש:  יש פה מורכבות מאוד גדולה והניסיון לכפות מדיניות אחת אחידה על כל המוסדות, יכול לייצר חוסר אפקטיביות מאוד משמעותית

החינוך יואב קיש:  אני כן רוצה לומר שאנחנו העברנו מסר מאוד ברור, שאנחנו מצפים מכל מוסד שיחליט בסוף שהוא פותח, לדאוג לכך שאותם מילואימניקים שנמצאים במוסד יסיימו את שנת הלימודים, כתף אל כתף עם חבריהם למוסד שיושבים ולא עושים מילואים

החינוך יואב קיש:  כלומר, זה שאתה עושה מילואים אסור שיפגע בכך שהפסדת, במירכאות, חצי שנה ואתה תצטרך לעשות את זה לאחר מכן

החינוך יואב קיש:  זה המסר שאנחנו העברנו בצורה מאוד ברורה לכל המוסדות, תכף אני אתייחס ספציפית לעניין הזה

החינוך יואב קיש:      לגבי פתיחת שנת הלימודים חשוב לי לומר, שיש שתי גישות שונות

החינוך יואב קיש:  גישה אחת אומרת לנסות לדחות כמה שניתן כדי שבשאיפה כמה שיותר מילואימניקים ישוחררו, יחזרו ויוכלו להתחיל את שנת הלימודים

החינוך יואב קיש:  אגב, יש גם משמעות שאתה מתחיל את זה יום-יומיים לפני שהשתחררת, לפעמים יש מבחנים והכנה זה לא רק תהליך הפתיחה

החינוך יואב קיש:  ובעניין הזה צריך להבין שההודעה אתמול על הדחייה ל-24 בחודש, לא בהכרח אומרת שב-24 המצב יהיה שונה בהרבה מהיום

החינוך יואב קיש:  אנחנו במלחמה ואף אחד לא יודע לקמט לאן הולכים, המלחמה יכולה גם להחריף וגם להתפתח לחזית נוספת

החינוך יואב קיש:  כולם מבינים את המציאות ולכן ההחלטה על הדחייה

החינוך יואב קיש:       בשיחותיי עם ראשי המוסדות, אמרתי שאני חושב שנכון לדחות ככל שניתן, בכפוף לכך שלא פוגעים בסמסטר קיץ, כלומר שלא מבטלים סמסטר

החינוך יואב קיש:  לביטול סמסטר, אמרתי קודם, יש מחיר מאוד כבד למשק הישראלי, למוסדות ולסטודנטים

החינוך יואב קיש:  לכן, בעניין הזה זאת המדיניות שאנחנו העברנו

החינוך יואב קיש:  אני כן חושב שנכון היה לדחות באוניברסיטאות, ודיברתי איתם כדי לוודא שזה לא יפגע בסמסטר קיץ, ועדיין יישארו הסמסטרים

החינוך יואב קיש:  כן יהיה שינוי משמעותי בלימוד בשנה הקרובה, אי-אפשר להתעלם מזה

החינוך יואב קיש:  אנחנו נהיה כנראה במודל אחר, כל מוסד יבחר איך הוא ועל מה הוא מוותר, במירכאות

החינוך יואב קיש:  במה הוא מעמיק ובמקביל הוא יהיה חייב לתת את המענה למילואימניקים כדי שלא ייפגעו

החינוך יואב קיש:  זה לגבי פתיחת שנת הלימודים

החינוך יואב קיש:       אמרתי שיכולת המל"ג להשפיע מוגבלת מלכתחילה

החינוך יואב קיש:  העברנו את המדיניות למוסדות והמוסדות בחרו במדיניות הזאת

החינוך יואב קיש:  אני יכול לומר שמוסדות אחרים אמרו שהם דווקא רוצים לפתוח מוקדם, בתפיסה שיש פה אירוע ארוך טווח

החינוך יואב קיש:  ודווקא ככל שנשתהה יותר נפסיד את היכולת שלנו לייצר את האיזונים, ולייצר את התואר כמו שאנחנו רוצים, ולהשלים אותו אחר כך גם למילואימניקים

החינוך יואב קיש:  לכן, בהבנה שיש פה אירוע ארוך טווח אולי דווקא נכון להתחיל יותר מוקדם

החינוך יואב קיש:  אני אומר שיש פה מגוון שיקולים

החינוך יואב קיש:       עוד פעם, אם בסוף תהיה אמירה למה דחיתם או למה פתחתם – ויש אמירות משני הכיוונים – התשובה צריכה להיות שזה לפי כל מוסד, האסטרטגיה שבה הוא בחר ומדוע

החינוך יואב קיש:  בכפוף לכך שהם נותנים מענה למילואימניקים

החינוך יואב קיש:  דרך אגב, לא רק למילואימניקים, חשוב לי לומר את זה, אנחנו נותנים מענה לכל אותם סטודנטים שהיו במעגל ראשון לאותו אסון בשבת השחורה

החינוך יואב קיש:  בין אם נרצחו להם אחים, אחיות, הורים

החינוך יואב קיש:  לצערי, בלחימה עכשיו יש עדיין מחירים שאנחנו משלמים עליהם

החינוך יואב קיש:  ולכן, ההבנה היא שלא רק המילואימניקים צריכים להשלים, אלא גם להבין שזה גם לגבי אותם נפגעי פעולות איבה

החינוך יואב קיש:  צריך לדעת שגם פה צריך לתת מעטפת מכילה ושונה

יסמין פרידמן: ולמפונים

החינוך יואב קיש: כן, כן, כמובן, תכף נדבר על המפונים

החינוך יואב קיש:  יש מעגלים שונים, התחלתי מהמעגל הכואב ביותר

החינוך יואב קיש:  אני יכול לומר שזה דומה קצת למה שהצגנו במשרד החינוך

החינוך יואב קיש:  גם פה אנחנו קודם כול במעטפת לאותו מעגל ראשון שנפגע בצורה הכי קשה, ומפונים אם יש לכם סטודנטים שלא נמצאים בבתים שלהם, יש פה הרבה מאוד מורכבות, וצריך לדעת לתת מענה

החינוך יואב קיש:  גם המוסדות עצמם נמצאים באתגר מאוד גדול, ספיר פה ואני אבקש גם שאחרי זה נשמע ממנו, אבל יש מוסדות בעצמם שהם באתגר

החינוך יואב קיש:  יש מוסדות שנמצאים בערים אדומות שהם לא יכולים אפילו לעשות אירוע של לימוד פרונטלי, גם אם הם רוצים – האירוע הזה מורכב

החינוך יואב קיש:       אני רוצה לומר מבחינת המענים לסטודנטים ולמילואימניקים, כי דיברנו על זה גם אתמול

החינוך יואב קיש:  הכוונה היא שהמוסד ייקח אחריות על הדבר הזה

החינוך יואב קיש:  יש שונות כי יש מוסדות שיש בהם יותר ויש מוסדות שיש בהם פחות, גם זה מרכיב בהיערכות

החינוך יואב קיש:  אבל שייתן מענה אם זה אומר להוסיף לימודים פרטניים אחר כך, לראות מתי הם יוצאים לחופשות ולעזור להם, להקל בהרבה מאוד דברים

החינוך יואב קיש:  אני חייב לומר לכם, גם אמרתי את זה אתמול בישיבת המל"ג, ויש לכך השלכות לכאן או לכאן, במידה ואנחנו בלחימה ארוכה, שלצורך העניין סטודנט מוצא את עצמו חצי שנה לא מגיע לאוניברסיטה, אני בעד לתת לאותו סטודנט ציון עובר

החינוך יואב קיש:  ולהגיד שהוא עובר גם אם הוא לא עשה את הקורס הזה, והוא ישלים את זה בכוחות עצמו

החינוך יואב קיש:  אמרו לי, אתה פוגע בו, שיהיה כתוב לו עובר וכולי, אני לא רוצה לפגוע בו, אני רוצה לייצר מצב שזה שכשהוא נותן כתף בצורה הכי משמעותית שיכולה להיות, ונלחם למען מדינת ישראל, הוא לא נפגע – לא משנה מה

החינוך יואב קיש:  זאת התפיסה שלי, אני חושב שיש הרבה שותפים לדעה שלי גם במל"ג, לא העלנו את זה להצבעה

החינוך יואב קיש:  אני אומר את זה גם למוסדות, אל תפגעו במילואימניקים על חשבון איכות ההוראה – אני אומר את זה בצורה הכי ברורה

החינוך יואב קיש:  תעשו הכול שהם יקבלו גם וגם, אבל אם זה מגיע בסוף לרגע שצריך לבחור בין זה לזה, צריך לבחור במילואימניק

החינוך יואב קיש:  זה נושא שעדיין לא העמקנו בו, אנחנו מקווים שגם לא נגיע אליו, אבל אנחנו חושבים על כל המצבים

החינוך יואב קיש:       אני רוצה לדבר על סיפור ההסתה, הזכרת את זה וגם עסקנו בזה

החינוך יואב קיש:  אני אגיד מה עשינו במל"ג

החינוך יואב קיש:  הקמנו במל"ג פורום מצומצם שתפקידו להתכנס שבועית, בהתאם לצרכים של האוניברסיטאות והמכללות של המוסדות ולתת מענים מיידים, כשיש לו בעיה הוא מציף את זה למעלה למל"ג והולכים להצבעה במל"ג

החינוך יואב קיש:  הקמנו הליך מהיר של הצבעה אינטרנטית – מה שלא היה לפני כן – כדי לקצר זמנים ולהיות יעילים

החינוך יואב קיש:  כל דבר פה זה מלחמת עולם עם קשיים ביורוקרטיים מפה עד להודעה חדשה, אבל ההבנה של חברי המל"ג שאנחנו באירוע אחר עוזרת לממש יכולת להיות יותר גמישים ואפקטיביים

החינוך יואב קיש:       הקמנו את הפורום הזה, הפורום הזה עובד בשוטף ומעלה סוגיות למל"ג

החינוך יואב קיש:  בנושא ההסתה אני חייב לומר שני דברים, אני לא יודע אם כל חברי הכנסת שרצו לדבר על זה כבר הגיעו – אבל חשוב לי לומר, חמאס מנסה לייצר מלחמה בין יהודים לערבים, ואז הוא רוצה שחיזבאללה ייכנסו, ושייכנסו מכל הגזרות האחרות

החינוך יואב קיש:  הקרב הוא בין ישראל לחמאס, והערבים אזרחי ישראל שותפים איתנו ואנחנו רואים את זה

החינוך יואב קיש:  ההתנהלות שלהם אחרת לחלוטין משומר חומות

החינוך יואב קיש:  אנחנו מדינה אחת שנלחמת בטרור הנוראי, הנאצי של חמאס-דאעש, לקחת ונסות לעשות מההסתה כאילו כל המגזר הערבי נמצא שם, זה פשוט יהיה שקר

החינוך יואב קיש:  שנית, זה יכול לפגוע בדיוק במאמץ שלנו במלחמה, לכן, ההנחיה שלנו היא כן לטפל בצורה הכי חמורה במקרי ההסתה, והם קיימים

החינוך יואב קיש:       יש מקרים של הסתה חריגים ובודדים, הם נמצאים ואנחנו הנחינו בצורה מאוד ברורה, והמוסדות אכן מטפלים, ואם לא אפשר לפנות למוסד כזה או אחר שלא מספיק מממש את המדיניות הזאת

החינוך יואב קיש:  לטפל בצורה הכי חמורה במקרי הסתה – חד-משמעית

החינוך יואב קיש:  אבל – ואני אומר פה אבל מאוד משמעותי בצורה מאוד ברורה – שלא ישתמע חס וחלילה שזה צובע את הציבור הערבי, כי לא כך הדבר, ההיפך הוא הדבר

החינוך יואב קיש:  אגב, גם בחברה היהודית יש מקרי קיצון, גם עליהם אפשר להצביע, ולא בגלל כמה קיצוניים צריך להכתים ציבור שלם

החינוך יואב קיש:       לכן, ביקשתי מהיושב-ראש בעניין הזה לנהוג בזהירות, ואני מודה לך ולח"כים שפעלו בעניין הזה בהבנה

החינוך יואב קיש:  כן, יש בעיות מקרי קצה וצריך לטפל בהם

החינוך יואב קיש:  אפשר לדבר על איך מטפלים אבל בטח לא לקחת ולהכליל ציבור שלם בעניין הזה

החינוך יואב קיש:  גם המל"ג הוציא בהחלטה – לא יודע אם תרצו, ורדה, תוכלי להציג את ההחלטה שלנו – ההנחיות של איך לטפל מאוד ברורות

החינוך יואב קיש:  יש לכל מוסד את הנהלים שלו ואין כוונה שסטודנט או איש סגל שפועל ותומך בחמאס יישאר בסביבת המוסדות – זה לא יקרה

החינוך יואב קיש:       אני רוצה לסיים ולומר מילה אחרונה, כיו"ר המל"ג, ונמצאים כאן חברי המל"ג ונציגי המוסדות, וזה עבור הציבור שמקשיב וגם לח"כים

החינוך יואב קיש:  לפעמים באים אליי עם כל מיני בקשות כאילו אני מנהל את המוסד, לא משנה איזה מוסד הוא

החינוך יואב קיש:  יש פה הרבה מאוד מורכבויות ומוגבלויות של יכולת המל"ג להיות אפקטיבי

החינוך יואב קיש:  אנחנו בסוף רגולטור ומתווים מדיניות, אבל הגופים המבצעים הם המוסדות עצמם ויש גם את החופש האקדמי

החינוך יואב קיש:  לכן, אני חושב שבהרבה מאוד מקרים צריך לפנות ישירות למוסדות עצמם

החינוך יואב קיש:  במקומות שבהם מוסד פועל באופן חריג בניגוד להוראות מל"ג, המל"ג מטפל

החינוך יואב קיש:  אבל אני חייב לומר שאנחנו עדיין לא נתקלנו במקרים האלה

החינוך יואב קיש:  תודה רבה

יוסף טייב: תודה רבה

יוסף טייב:  ח"כים ומשתתפים אם אפשר בקצרה

יוסף טייב:  לא לחזור על הדברים ולגעת בנקודות בצורה נקודתית כדי שנוכל למצות את הדיון

יוסף טייב:  חבר הכנסת סימון דוידסון, בבקשה

סימון דוידסון: קודם נאור ואחר כך אני

יוסף טייב: נאור יתחיל, בסדר

יוסף טייב:  נאור, בבקשה

נאור שירי: אני אדבר בקצרה, כי אני רוצה לשמוע את אנשי המקצוע וסימון רוצה להציג מצגת

נאור שירי:  אני חושב שכן אפשר לייצר פתרונות נוספים שלא העלית

נאור שירי:  אני רוצה לתת להם את ההזדמנות כי כולם יגידו פחות או יותר את אותם הדברים, אני רוצה התייחסות דווקא לנושאים ארציים

נאור שירי:  אני אתן דוגמה, כי פנה אליי חבר מהצוות במילואים, זה נורא ספציפי אבל זה מייצר משהו ברמה הארצית

נאור שירי:  הוא עושה את המסלול המהיר של ארבע שנים לרפואה, המבחן הזה הוא מבחן יחסי וגם השוואתי, אתה חייב להיבחן במועד ואתה נמדד על פי המועד וכך גם היכולת שלך להתקבל

החינוך יואב קיש: איפה הוא, באיזה מוסד?      

נאור שירי: אני חושב שהוא עושה את זה בתל אביב

נאור שירי:  הוא פנה כבר, הם פנו, זאת קבוצה שפנתה הם במילואים

נאור שירי:  כלומר גם אם יידחו את המועד, עדיין היחסיות פה נפגעת

נאור שירי:  השוויון ביכולת של מישהו שיושב היום בבית ללמוד לאותו מבחן שבסוף הוא מתמודד איתו על אותו מקום נפגע

נאור שירי:  צריך לייצר פתרון שהוא שומר על אותם תנאים התחלתיים עוד לפני פרוץ הלחימה

נאור שירי:  זה משהו נקודתי של מישהו שפנה אליי ונורא חשוב לי להעלות אותו ושהוא ייפתר

נאור שירי:  בסוף אם הבן-אדם ייגש לבחינה והוא לא למד לפני, גם אם דחו את המועד בחודש, אפילו במספר ימי המילואים שלו, זה פוגע בו

נאור שירי:       עוד משהו בנוגע לחזרה מהמילואים, יש לנו נטייה לחשוב שכשחייל או חיילת חוזרים מהמילואים ביום חמישי, ביום ראשון או ביום שישי המדינה מצפה מהם לחזור לשגרה מלאה – זה לא עובד

נאור שירי:  מדובר במשפחות, בבתים, ועוד אלף ואחת דברים שהם לא מטפלים בהם במהלך החודש

נאור שירי:  לבוא ולהגיד, הינה עכשיו חזרת מהמילואים נשכח הכול, אנחנו עושים restart, ובוא נתחיל את השנה האקדמית – במקרה הזה – או בכלל את החיים אחרי זה, זאת ציפייה, בעיניי, מאוד מיושנת

נאור שירי:  ככה נוהגת המדינה וזה צריך להשתנות

נאור שירי:  צריך תקופת חפיפה או תקופת הסתגלות מסוימת, שבה ניתנת האפשרות לייצר מלא פתרונות ביורוקטיים של היום-יום שלנו

נאור שירי:  אני אשאיר את שאר הנושאים

יוסף טייב: תודה רבה, על הדברים חשובים

נאור שירי: לגבי הסטודנט לרפואה, אני רוצה תשובה

ישי מנחם פרנקל: רק מענה לדברים של חבר הכנסת בחצי דקה

ישי מנחם פרנקל:  פורום דיקני הרפואה הוא פורום שמכנס את כל דיקני הרפואה והוא מתכנס לפחות פעמיים בשבוע

ישי מנחם פרנקל:  השאלה הזאת עלתה על שולחנם ויינתן פתרון

ישי מנחם פרנקל:  הם דנים בצורה מאוד קפדנית ויינתן פתרון

ישי מנחם פרנקל:  הנקודה השנייה, יצאנו אתמול בהודעה של ור"ה, נאמרו שני דברים: הלימודים ייפתחו לא לפני ה-24 בדצמבר, ונאמר שיהיו לפחות שבועיים של היערכות בדיוק מהסיבה שהזכרת, אנשים צריכים להיכנס ליכולת ללמוד

נאור שירי: תודה

יוסף טייב: תודה רבה, דברים חשובים

יוסף טייב:  לפני שאני נותן לך להעלות את המצגת נמצא איתנו אלחנן פלהיימר, יושב-ראש התאחדות הסטודנטים והסטודנטיות בישראל

יוסף טייב:  בבקשה, אלחנן

אלחנן פלהיימר: בוקר טוב, תודה לשר, ליושב-ראש הוועדה, לכל חברי וחברות הכנסת

אלחנן פלהיימר:  אני אשתדל לגעת בכל שלושת הנושאים בקצרה

אלחנן פלהיימר:  קודם כול, התאחדות הסטודנטים והסטודנטיות הארצית מתחילת המלחמה נרתמה לכל מה שנדרש במדינת ישראל

אלחנן פלהיימר:  החל מכ-70,000 סטודנטים שהתגייסו למילואים ועשרות אלפי סטודנטים שהתנדבו ועדיין מתנדבים בעורף בכל הצרכים הלאומיים

אלחנן פלהיימר:  הקמנו מערכי מלגות לסיוע לחקלאים, לעוזרי הוראה ולעוד המון תחומים שנדרשים כעת במדינת ישראל

אלחנן פלהיימר:  מעבר לזה גייסנו מיליוני שקלים לטובת מילואימניקים, לציוד טאקטי בתחילת המלחמה ואנחנו ממשיכים לעשות את זה כל הזמן

אלחנן פלהיימר:       בנוגע לנושאים שדיברת עליהם

אלחנן פלהיימר:  לצערי הרב, נכון להיום יש כאוס בפתיחת השנה האקדמית ויש חוסר סנכרון בין המוסדות האקדמיים

אלחנן פלהיימר:  זה בסדר גמור ולגיטימי שבימים כתיקונם יהיה חופש אקדמי ואין לנו שום בעיה עם זה

אלחנן פלהיימר:  אבל נכון להיום, כשיש פערים אדירים בין הזכויות שהסטודנטים המילואימניקים מקבלים לדוגמה, בין אם זה בהיבטים כלכליים ובין אם זה בהיבטים אקדמיים, פה צריך לדפוק על השולחן ולדרוש שיהיה מינימום של קו אחיד לזכויות שמגיעות לסטודנטים המילואימניקים

אלחנן פלהיימר:  לא ייתכן ששני סטודנטים שנמצאים עכשיו בעזה במילואים, בגלל שאחד לומד בטכניון לדוגמה, הוא יקבל 6,000 שקלים, והשני שלומד במוסד אקדמי אחר יקבל 1,000 שקלים – זה בהיבט הכלכלי

אלחנן פלהיימר:  בהיבט האקדמי, יש סטודנטים שיקבלו ציונים בינאריים שהם יחזרו ללמוד, ויש סטודנטים שיקבלו שיעורים פרטיים ויש מוסדות אקדמיים שלא ידעו להעמיד להם את הפתרונות האלה

אלחנן פלהיימר:  אנחנו יוצרים פה עוד יותר פערי מעמדות ממה שכבר קיימים בשגרה

אלחנן פלהיימר:  ונכון להיום יש סטודנט אחד שמרגיש מרוצה ממה שנותנים לו, וסטודנט אחר שמצבו הוא אלף אלפי הבדלות מהסטודנט השני

אלחנן פלהיימר:       אני אתן דוגמה לפניה

אלחנן פלהיימר:  נוגה שרון, אימא של סטודנטית במילואים, פנתה אליי ואמרה, למה במוסד הזה והזה נתנו חבילת סיוע כזאת, ואצלנו עד לרגע זה לא עדכנו מה הבת שלי תקבל כשהיא תחזור מהמילואים? או ברגע זה תוך כדי שהיא משרתת? אלו הדאגות שיש לציבור הסטודנטיאלי שמשרת עכשיו במילואים, ואין מענה ופתרון רחב לכולם

אלחנן פלהיימר:  אין רף תחתון שאומר, מוסד אקדמי שפותח את הלימודים זאת ההתחייבות המינימלית, שאתם נותנים לסטודנטים המילואימניקים שנמצאים עכשיו בחזית

אלחנן פלהיימר:  חייבים לדפוק על השולחן בהיבט הזה, ולתת פתרון רחב לכל הסטודנטים המילואימניקים – זה מה שצריך להיות בראש סדר העדיפויות

אלחנן פלהיימר:       בנוגע להסתה לטרור בקמפוסים, לצערי הרב, גם כאן יש מוסדות שמטפלים ויש מוסדות שבוחרים לטאטא את הדברים מתחת לשולחן

אלחנן פלהיימר:  וצריכה להיות אמירה ברורה של חופש ביטוי, כן

אלחנן פלהיימר:  והסתה לטרור חד-משמעית, לא

אלחנן פלהיימר:  זה נוגע גם לסגל וגם לסטודנטים

אלחנן פלהיימר:  ואם יש סטודנט שהעלה פוסט עם התאריך ה-7 באוקטובר, עם התמונה של הטרקטור שפורץ את הגדר וכתב: תודה לאל

אלחנן פלהיימר:  אין פה מחלוקת בכלל אם מדובר בתמיכה בטרור, והמוסד האקדמי מנפנף בחוות דעת של הייעוץ המשפטי שזה גבולי ואין לו מה לעשות עם זה

אלחנן פלהיימר:  ומרצה שתומך בטרור והמוסד האקדמי רק נוזף בו ואומר לו, אני מצפה ממך להתפטר, ולא מפטר אותו כי הוא מפחד שאולי הוא יצטרך לתת פיצויים לאותו מרצה שתומך בטרור, ורק נוזף בו

אלחנן פלהיימר:  הוא אומר לו, אני קורא לך להתפטר, אבל זה לא מספיק וצריכה לצאת מפה אמירה ברורה

אלחנן פלהיימר:       ואם בימים כתיקונם כמו שאמרתי יש חופש אקדמי למוסדות האקדמיים, אף אחד לא חולק על זה

אלחנן פלהיימר:  כל מוסד אקדמי יכול להחליט על החבילה שהוא נותן לסטודנט שלו, על ה- facilitiesשהוא נותן לסטודנט שלו

אלחנן פלהיימר:  אבל צריך להיות פה קו אחיד מינימלי לפחות בין מה שהמוסדות האקדמיים מספקים, גם לסטודנטים המילואימניקים וגם לסטודנטים שכבר פתחו את השנה

אלחנן פלהיימר:  וגם אמירה ברורה בכל מה שקשור להסתה לטרור בקמפוסים

אלחנן פלהיימר:  תודה רבה

יוסף טייב: תודה רבה

החינוך יואב קיש: אני רוצה לומר מילה

החינוך יואב קיש:  כמו שראיתם לכל נושא כזה ויש הרבה – נתת דוגמה על ארבע שנים – יש תשובה מקצועית

החינוך יואב קיש:  ואנחנו נצטרך לראות שהתשובות ניתנות והמענה מספק

נאור שירי: תשובה אנושית, לא מקצועית

החינוך יואב קיש: מקצועית לשאלה המקצועית – זאת הכוונה

החינוך יואב קיש:  הכוונה היא לתת מענה, וזה מה שאמרתי, לבעיות האלה

החינוך יואב קיש:  לא נותנים את הכול, הם עדיין מדברים ובסוף תהיה תשובה של הדיקנים ופה אתה צריך לראות כמעקב האם התשובה נותנת מענה לאתגר – זה מה שאנחנו עושים כל הזמן

החינוך יואב קיש:       לגבי מה שאלחנן אמר, אני מסכים איתו ב-100%

החינוך יואב קיש:  ואני פונה פה לכל חברי הכנסת, יש לנו אתגר גדול מול האוצר, הייתי מאוד שמח שבחקיקה משותפת של כל הבית הזה תהיה אמירה ברורה – מילואימניקים לא משלמים שכר לימוד

החינוך יואב קיש:  תעבירו חקיקה, ומי שקיבל מענק כזה או אחר מהמוסד שלו יכול להחזיר למוסד את המענק

נאור שירי: שר החינוך, אני רק רוצה לעדכן אותך, אין לנו יכולת להעביר חקיקה

החינוך יואב קיש: למה?      

קריאה: רק ממשלתי

נאור שירי: אפשר רק ממשלתי

נאור שירי:  אם אתה רוצה אז תביא

אפרת רייטן: לא, לא, אתה יכול לעשות בהסכמה

נאור שירי: לא פרטית

החינוך יואב קיש: אז הינה אני אומר לכם, אני כשר חינוך אתמוך ואעלה את זה לדיון בממשלה

החינוך יואב קיש:  תעבירו חקיקה פרטית של כל הקואליציה והאופוזיציה, שכל המילואימניקים מקבלים החזר על שכר הלימוד שלהם והוא ימומן על ידי הממשלה בתקופת הלחימה

החינוך יואב קיש:  אני אתמוך בזה בממשלה ואעלה את זה לדיון

החינוך יואב קיש:  תקדמו את זה בפרטי, קואליציה ואופוזיציה

אפרת רייטן: נאור, זה כמו החוק של החטופים

נאור שירי: זה היה החוק היחיד

נאור שירי:  טוב לא ניכנס לזה

אפרת רייטן: יש אפשרות

החינוך יואב קיש: יש פה אפשרות

החינוך יואב קיש:  ואני אומר לכם בסוף אתם חברי כנסת, ואני מציע לכם לקדם את זה

החינוך יואב קיש:  זה יפתור לאלחנן בדיוק את הבעיה שאנחנו מדברים עליה וזה יציב עובדה

החינוך יואב קיש:  אני אומר לכם עם קצת צער, אגף תקציבים לא תמיד מבינים איפה צריך לתת את החיזוק, ושם צריך לתת את החיזוק ואני בעד זה בכל הכוח

נעמה לזימי: כבוד השר, כל מילה על הסיפור של שכר הלימוד

נעמה לזימי:  אבל הדין האחיד בא לידי ביטוי במה שאמרת לפני כן, בשיעורי התגבור

נעמה לזימי:  אולי ליווי פסיכולוגי בתוך הקמפוסים לאחרי, שניתן מהשירות הפסיכולוגי

החינוך יואב קיש: חד-משמעית

נעמה לזימי: כל אותם מקומות שהם מעבר, כדי שהם לא ינשרו

סימון דוידסון: תודה רבה

סימון דוידסון:  נעמה, עוד מעט יהיה לך זכות דיבור

סימון דוידסון:  זכות הדיבור היא שלי עכשיו למרות שהחלפתי את היושב-ראש, אני לוקח אותה בכבוד רב

סימון דוידסון:  בוקר טוב לכולם, אתמול צעדתי עם משפחות החטופים ודיברתי עם הרבה מאוד משפחות

סימון דוידסון:  ויש דבר אחד מרכזי שהם ביקשו מאיתנו, חברי הכנסת, שבכל בוקר, בכל נאום ובכל ועדה נתחיל בזה שאנחנו איתם ושכולם צריכים לחזור הביתה

סימון דוידסון:  הם רוצים לשמוע את זה, הבטחתי להם ואני מקווה מאוד שכולם יקיימו את זה

סימון דוידסון:  קודם כול להתחיל בכך שאנחנו איתם ב-100% – כולם צריכים לחזור הביתה

סימון דוידסון:       לגבי שני הנושאים שאנחנו מדברים עליהם היום

סימון דוידסון:  נושא אחד, לגבי ההסתה ואני שמח ששליש מהוועדה הצטרפו אליי לנושא הזה כי זה נושא חשוב

סימון דוידסון:  כשאני מדבר על הסתה – ואני אחד שמחבר בין ערבים ליהודים בהרבה מאוד פרויקטים שאני מקדם – זה לא שאני לוקח איזשהו צד קיצוני

סימון דוידסון:  אבל כשמגיעים אליי כל כך הרבה מקרים חמורים – העברתי לשר מצגת שלמה – על הסתה אמיתית, כמו שאמר יושב-ראש התאחדות הסטודנטים, של הסתה של סטודנטים ומרצים שאי-אפשר להסתכל עליהם בצורה שונה – זאת הסתה לטרור במדינת ישראל

סימון דוידסון:       שרצחו לנו 1,400 אנשים ו-240 חטופים בעזה ואנחנו נותנים לאנשים האלה להמשיך ללמוד אצלנו במכללות ובאוניברסיטאות

סימון דוידסון:  כשאני ראיתי את זה לא האמנתי שזה במדינת ישראל

סימון דוידסון:  כשאנחנו עוצמים את העיניים על מה שקורה בעולם אנחנו לא יכולים לעשות את זה בישראל

סימון דוידסון:  לא ייתכן שבמדינת ישראל ימשיך ללמוד סטודנט שמסית ומחבק את החמאס ואנחנו צריכים לעצור את זה היום

סימון דוידסון:  נמאס לי מהסיפורים של האוניברסיטאות, אנחנו נטפל, אנחנו נטפל – לא טיפלתם בכלום

סימון דוידסון:  תראו לי מקרה אחד שטיפלתם

סימון דוידסון:  אני הכנתי מצגת, בר היועצת שלי הכינה מצגת, ואני רוצה שתסתכלו על מספר דוגמאות מהטכניון

סימון דוידסון:       (מלווה את דבריו במצגת)     סטודנט בשם ביאן חט'יב, כתוב שם ואני מצטט בדיוק לעברית: בקרוב נאכל את השקשוקה של הניצחון, עם דגל פלסטין, שבת בבוקר

סימון דוידסון:  מהדהדת את דבריו של דובר חמאס אבו-עבידה על השמדת הפרויקט הציוני

סימון דוידסון:  דף שני, שם הסטודנט שהד סוויטאת, לומד מדעי המחשב בטכניון

סימון דוידסון:  הצדקת טרור, איפה הייתם שרצחו אותנו? כולל שימוש בתמונת ילד ישראלי

סימון דוידסון:  דברי שבח ואהדה, היום הכי יפה בזמננו, הבעת שמחה על שיגורי הרקטות לישראל ולעג למצב החטופות בעזה

סימון דוידסון:       הדף השלישי, שם הסטודנטית ריתא מוראד, לומדת בטכניון מדעי המחשב

סימון דוידסון:  בצד השמאלי הצדקה מובהקת במעשי הטרור, כי זה דה-קולוניזציה, הסרת הכיבוש

סימון דוידסון:  האמצעי זה גיבור, עם לב באמצע, עם תמונה של ג'יפ צה"לי חטוף על כל המשתמע מכך

סימון דוידסון:  בצד הימני, האדרת חמאס ופעולת חדירת החמאס, בזמן שהצבא הבלתי מובס ישן

סימון דוידסון:  הדף הבא, שם הסטודנט אסיל איוב, מהטכניון, הפקולטה למדעי הנתונים וההחלטות

סימון דוידסון:  הצדקת הטרור

סימון דוידסון:  הדף הבא, שוב סטודנט בשם שאטה נג'דאת, הצדקת הטרור

סימון דוידסון:  הדף הבא, הצדקת טרור והכחשת מעשי הזוועות בעזה

סימון דוידסון:  הדף הבא, עוד פעם תמונה של הג'יפ עם החטופים שלנו, אימוג'י של לב, כפול ארבע, ארבעה לבבות – אחד לא הספיק לו – עם תמונה של ג'יפ צה"לי עם חטוף ודברי שבח ואהדה לטרור

סימון דוידסון:  סימון אהדה לדיווחים של פעולות טרור כנגד ישראל

סימון דוידסון:  הדף הבא, שם הסטודנט יאזיד מאחג'נה, מהפקולטה להנדסה אזרחית בטכניון

סימון דוידסון:  גילוי אהדה לחטיפת הג'יפ הצה"לי, וכן רגע פריצת הגדר והחדירה ליישובים – על כל המשתמע מכך

סימון דוידסון:  הדף הבא, הצדקת טרור החמאס בשל המצב של הפלסטינים

סימון דוידסון:      חברים, זה לא נגמר, זה לא נגמר

סימון דוידסון:  עוד דף, ועוד דף ועוד דף

סימון דוידסון:  את יכולה להעביר ולהראות להם

סימון דוידסון:  מי שרוצה יכול לקרוא, אני לא אקריא את כולם

סימון דוידסון:  דף נוסף, סימון אהדה על פוסט שמסתלבט על חטופה בת 85 בלב עזה – סטודנטים במדינת ישראל

אלחנן פלהיימר: יושב-ראש הוועדה, רק אנחנו קיבלנו למעלה מ-3,000 פניות בחמ"ל שהקמנו בהתאחדות הסטודנטים הארצית

אלחנן פלהיימר:  למעלה מ-3,000 פניות על הסתה ותמיכה בטרור

סימון דוידסון: עכשיו שתבינו זה לא רק בטכניון, זה קרה בעוד הרבה מאוד אוניברסיטאות

סימון דוידסון:  ואני אומר לכם, בדקתי, גם אני וגם היועצים שלי, חיפשנו האם הוציאו אחד, האם סטודנט אחד או סטודנטית אחת הושעו מהלימודים בישראל

ישי מנחם פרנקל: בוודאי, בוודאי שהושעו

קריאה: כן, בחיפה

סימון דוידסון: אני לא קיבלתי תשובה

סימון דוידסון:  עוד מעט תהיה לכם זכות דיבור ותגידו

קריאה: הושעו, הושעו

סימון דוידסון: אני לא קיבלתי תשובה, ולכן אנחנו מקיימים את הישיבה הזאת ואני מעלה את זה כאן

סימון דוידסון:  אני אומר לכם שאף אחת או אחד צריכים להישאר באוניברסיטאות שלנו

סימון דוידסון:  ואני לא אומר לכם כאחד קיצוני ימני, אני לא מעוצמה יהודית – אני מאוד מאוד מחבר

לימור סון הר-מלך: לא יכולת להימנע מזה

סימון דוידסון: מאוד מאוד מחבר, אני מאוד מחבר

סימון דוידסון:  אבל בנושא הזה אנחנו לא יכולים - - -     

נאור שירי: - - - קיצוני ימני

אפרת רייטן: לפי המאמר של רם בן ברק נראה לי שאין הרבה הבדל היום

לימור סון הר-מלך: אני רואה בזה מחמאה

נאור שירי: האמת שעם ישראל לא רואה בזה מחמאה

סימון דוידסון: חברים, בסמינר הקיבוצים לומדים חינוך

סימון דוידסון:  בזמן ההתקפות הארטילריות בזמן הרקטות: המתנחלים, בסוגריים תושבי עזה, עוזבים את הבתים שלהם, הבתים שלהם זה הבתים שלנו, של תושבי עזה

סימון דוידסון:  את זה כותב סטודנט, עם תמונות

סימון דוידסון:  תסתכלו מה הולך פה, זה פשוט לא ייאמן

סימון דוידסון:  אני אעביר לכולכם את זה כדי שתוכלו להסתכל ולראות בעיניים שלכם

סימון דוידסון:  זה נמצא באתר, וזה פשוט לא נגמר

סימון דוידסון:      הינה עוד אחד, ברוך השם, עמוד האינסטגרם ממנו אואזן שיתפה את הפוסט, משתפת פוסטים של שמחה על המלחמה שהחלה ב-7 לאוקטובר

סימון דוידסון:  שמחה על הטבח הנוראי, על החיים שנקטפו בטרם עת ועוד

סימון דוידסון:  חברים, זה עוד ועוד, ועוד, ועוד וזה לא נגמר

סימון דוידסון:  יש כאן עשרות עדויות, גם באוניברסיטת תל אביב, יש עשרות עדויות

סימון דוידסון:  הדבר הזה חייב להיות פה על השולחן, אנחנו נשמע כאן את כולם ונשמע מה אתם עושים עם זה – אבל זה חייב להיפסק

סימון דוידסון:       הדבר האחרון שאני רוצה לומר, גילוי נאות, לפני שאני אומר את הדברים, הבת שלי עד לא מכבר הייתה מפקדת מגדל פיקוח בחצרים – הבן שלך טס שם – ומהדקה הראשונה היא חזרה למילואים

סימון דוידסון:  30% מהסטודנטים וגם עובדי הוראה נמצאים במלחמה, אם הנתונים לא נכונים תקנו אותנו

גלעד קריב: הם לא נכונים

סימון דוידסון: לא ייתכן שתמשיך המלחמה, וימשיכו הקרבות וסטודנטים שלנו של מדינת ישראל יהיו איפה שיהיו כדי לשמור על מדינת ישראל, ויפתחו את המכללות ואת האוניברסיטאות – זה לא דבר שאפשר להכיל אותו

סימון דוידסון:  לא ייתכן שסטודנט שלנו שנלחם בעזה והחברים שלו שלא נלחמים, יתחילו את הלימודים וימשיכו את החיים שלהם כאילו שום דבר לא קרה

משה סולומון: יחד עם תומכי הטרור ששמענו עליהם

סימון דוידסון: ואותו חייל שלנו או חיילת שלנו – תראו מה קורה עם החיילות – יהיו בלחימה

סימון דוידסון:  אדוני השר, דעתי היא שלא מתחילים את הלימודים עד שאחרון החיילים שלנו יכול לחזור לספסל הלימודים וללמוד כמו כל סטודנט אחר

סימון דוידסון:  לא ייתכן שניתן לכולם חופש החלטה

סימון דוידסון:  הרי אנחנו מסבסדים את האוניברסיטאות, זה לא משהו פרטי

סימון דוידסון:  לא ייתכן שיתחילו ללמוד וחיילות וחיילים שלנו לא יוכלו לעשות את הדבר המינימלי

סימון דוידסון:       אני מקבל – ואני בטוח שכולם מקבלים – מכל מיני סטודנטים, שיש מכללות שכבר מתחילים בהן או יתחילו בהן את הלימודים, ותוך כדי הלחימה הם יוצאים וחוזרים, נמצאים מול מחשב וצריכים להתחיל לקרוא וללמוד את החומר

סימון דוידסון:  איך? זה לא נתפס, זה פשוט לא נתפס

לימור סון הר-מלך: גם איזה קבלות פנים החיילים שלנו מקבלים כשהם מגיעים לאוניברסיטאות עם המדים

לימור סון הר-מלך:  גם על זה צריך לדבר, אני מדברת על לפני המלחמה

סימון דוידסון: כשהחיילים שלנו נמצאים בלחימה ולא יכולים ללמוד הלימודים לא צריכים להתחיל

סימון דוידסון:  זאת דעתי האישית ואני מקווה שהחברים יצטרפו אליי

לימור סון הר-מלך: אני מסכימה

סימון דוידסון: תודה רבה

סימון דוידסון:  אני אעביר את זכות הדיבור

סימון דוידסון:  מה הסדר?      

יהודית גידלי: לפי סדר הופעה

סימון דוידסון: אני אתן את הכבוד לקינלי, סגן אלוף במילואים שיצא לכמה דקות לכנסת, כי הוא נמצא כל הזמן בשטח, חבר הוועדה שהצטרף אליי לדיון הזה

סימון דוידסון:  אני מקווה שאתם לא כועסים עליי

סימון דוידסון:  קינלי, בבקשה

משה טור פז: אדוני יושב-הראש, קודם כול, תודה רבה

משה טור פז:  אני חייב להביא לכאן קול, ב-04:30 בבוקר חיפשתי את תאיר

משה טור פז:  תאיר היא קצינת חמ"ל באג"ם עזה

משה טור פז:  שאלתי איפה היא? אמרו לי שהיא הפסיקה את המילואים, כלומר הפסיקה את הצו 8 בהסכמה

משה טור פז:  למה? כי המכללה שלה התחילה ללמוד ביום ראשון שעבר

משה טור פז:  בתוך חמ"ל שיש בו אומנם 200 אנשים, עכשיו אדם אחד חסר בעמדה חשובה, כי זה או שם או שהיא מפסידה את שנת הלימודים, היא ממכללה פרטית

משה טור פז:  אני מצטרף לדבריו של חברי, חבר הכנסת דוידסון ולשר החינוך בקריאה חד-משמעית, ואני אומר למל"ג ולות"ת ולכול

החינוך יואב קיש: למוסדות

החינוך יואב קיש:  קינלי, תבינו את זה

החינוך יואב קיש:  אני חייב להגיד לכם, ההחלטה לבטל סמסטר – זה לא נכון שהכול מסובסד כי יש שכר לימוד שגם לא מסובסד ומכללות פרטיות שלא מסובסדות, זה במיליארדים, אבל אני שם את זה כרגע בצד

החינוך יואב קיש:  ההחלטה לבטל סמסטר היא החלטה של מדינת ישראל, שאם היא רוצה לקחת אותו יש לכך השלכות מאוד כבדות

החינוך יואב קיש:  אנחנו כרגע לא שם, אני אומר לך את זה בצורה מאוד ברורה

החינוך יואב קיש:  ולכן, ההתנהלות של המוסדות, וצריך להבין את זה, היא פר-מוסד

החינוך יואב קיש:  ואם אותה חיילת, תאיר, הלכה ועזבה מילואים בגלל מוסד שאמר לה – ולדעתי אין סיכוי, ואם זה נאמר זה חמור מאוד – שאם היא לא באה היא מפסידה – זה ביזיון וצריך לדעת איזה מוסד

החינוך יואב קיש:  לא היית פה כשדיברנו, אבל חייבים לתת לה את כל המענה כדי שהיא תוכל לעשות מילואים ושהיא לא תיפגע אפילו ביום אחד

משה טור פז: חברי, חבר הכנסת דוידסון, שר החינוך, שוב אני חוזר

משה טור פז:  ראשית, אני חושב שצריך לצאת מסר מהמל"ג וממשרד החינוך

החינוך יואב קיש: מהמל"ג, מהמל"ג

החינוך יואב קיש:  אל תערב את המשרד

נאור שירי: אתה יו"ר המל"ג

משה טור פז: לא, לא, אני בכוונה אומר גם משרד החינוך

משה טור פז:  הרי מה הנשק היחיד שיש לכם ביד? העובדה שהתארים מוכרים על ידיכם

משה טור פז:  גם מכללה פרטית צריכה ליישר קו עם האוניברסיטאות ועם המכללות הציבוריות, וצריכה להבין שאם הם דחו את פתיחת הלימודים לדצמבר גם היא צריכה לפתוח בדצמבר

משה טור פז:       שתיים, חברי חבר הכנסת דוידסון אמר, והוא צודק, שאנחנו לא יכולים להרשות לעצמנו גם אם המלחמה תימשך לדחות את שנת הלימודים עד אין קץ

משה טור פז:  הפסד של סמסטר הוא הפסד לכל מדינת ישראל, צריך להבין את זה

משה טור פז:  סטודנטים לא יוסמכו, תארים לא יתקבלו, המשק כולו כאילו הפסיד חצי שנה

משה טור פז:  ולכן, יש פה שני תסריטים

משה טור פז:  התסריט הטוב הוא שהמלחמה נגמרת מתישהו ואפשר לפתוח את שנת הלימודים באיחור, ולעשות אותה כמו שצריך

משה טור פז:  אבל יש תסריט שהמלחמה נמשכת, ואז צריך לבנות חבילה של פיצויים ודאגה עשירה וטובה, כמו שהשר מתכנן, על מנת שהסטודנטים שכן יצטרכו לשרת, וכששנת הלימודים תיפתח יקבלו את כל מה שמגיע להם ויותר מזה

משה טור פז:  אלה שני התסריטים

משה טור פז:  אנחנו פה בכנסת צריכים לקרוא למוסדות והבעיה היא – אנחנו מכירים את הבעיה מעוד אירועים – שיש 100 ומשהו מוסדות וקשה להגיד לכל אחד לעשות ככה או ככה כשהוא לא מתוקצב, אבל המסר מפה יועבר

החינוך יואב קיש: גם כשהוא מתוקצב

משה טור פז: אני יודע

משה טור פז:  חברים, המסר צריך להיות שאם הם לא יישרו קו עם ההחלטות יהיו לכך השלכות

משה טור פז:  יהיו השלכות על הקיום העתידי שלכם

משה טור פז:  כי כשמדינה במלחמה גם מכללה פרטית צריכה ליישר קו עם הציבוריות

החינוך יואב קיש: וגם האוניברסיטה

משה טור פז: וגם האוניברסיטה עם היא מוצאת לנכון

משה טור פז:  נושא ההסתה שציינת, חברי חבר הכנסת דוידסון, אותו דבר בדיוק

משה טור פז:  זה לא משנה, אם אתה לומד במוסד שמוכר מבחינת התארים שלו, המשמעות שלא מטפלים בך יכולה לבוא עד כדי שלילת תארים

משה טור פז:  להרים את החרב הזאת כדי שגם המכללות הפרטיות וגם הציבוריות יישרו קו

סימון דוידסון: תודה רבה, חבר הכנסת קינלי

החינוך יואב קיש: קודם כול, צודק 100%, לא היית פה בפתיחה וזה המסר שהעברתי

החינוך יואב קיש:  אם מישהו לא הבין, והח"כים פה שמעו

החינוך יואב קיש:  מי שלא היה בפתיחה, קינלי, לא היית פה בפתיחה וזה מה שאמרתי

החינוך יואב קיש:  בתפיסה שלי זאת לא מלחמה שהולכת להיגמר עוד חודש ולכן, כל עוד לא נלקחה ההחלטה לבטל את הסמסטר נכון להתחיל

החינוך יואב קיש:  ומה שאמרת זה בדיוק הדבר, מחויבים להשלים למילואימניקים, כך שלא ייפגעו ויסיימו יחד עם אלה שאיתם בספסל הלימודים, כתף אל כתף

החינוך יואב קיש:  כולל מה שאמרתי, שאם הם לא יוכלו להגיע אז לתת להם ציון עובר ולא להתעסק עם זה, הם ישלימו אחר כך

החינוך יואב קיש:  זה מה שאמרנו ואתה צודק 100%

החינוך יואב קיש:  היושב-ראש, אם אפשר להציע לתת לפרופ' רון שפירא לדבר, הוא מהמכללות הפרטיות

החינוך יואב קיש:  קינלי, דיבר הרבה על המכללות הפרטיות, ואם אפשר לתת לו להתייחס לזה

סימון דוידסון: כן, אני אתן לרון, כמובן

סימון דוידסון:  אני רוצה להתחיל עם אופיר כהן יושב-ראש עמותת המילואים

סימון דוידסון:  אני מבקש אם אפשר לא לחזור על הדברים ולהיות חדים ובזמן קצר, כי יש לנו המון המון דוברים

סימון דוידסון:  בבקשה, אופיר

אופיר כהן: בוקר טוב, אני חייב לומר שאחד הדברים היפים בדיונים האלה הוא שאנחנו רואים את הסולידריות והחיבור בין חברי הבית, וזה ממש יפיפה לראות את זה, בטח כמילואימניק שעכשיו נמצא במילואים

אופיר כהן:  המלחמה הזאת היא מלחמה ארוכה ומשמעותית – הכי משמעותית שהייתה לנו במדינת ישראל אחרי יום הכיפורים – זה הזמן האמיתי להביא לידי ביטוי את כל מה שדיברנו עליו עד עכשיו

אופיר כהן:  את כל הסולידריות, את כל התמיכה, זה הזמן לעשות את זה, בטח בוועדה הזאת ובטח במוסדות שאני תכף אפנה אליהם

אופיר כהן:       עניין השוויון הוא העיקרון שאמור להוביל אותנו

אופיר כהן:  וכמובן שכל מילואימניק חייב להיות שווה בסוף הדרך, בסוף השנה, למי שלא היה במילואים

אופיר כהן:  זאת האמירה שאיתה אנחנו חייבים לצאת מפה

אופיר כהן:  זה ברור לנו שהוועדה והמל"ג לא יכולים לכפות על המוסדות, אבל כן ניתן להוציא אמירה מאוד ברורה, אמירה ערכית למה שאנחנו מצפים מהם

אופיר כהן:       אני רוצה לומר לך, כבוד השר, אמרת בתחילת הדרך שדיברת עם המוסדות, ודיברת איתם על המתווים ועל המנגנונים, זה לא מה שקורה עכשיו

אופיר כהן:  המתווים והמנגנונים שהוציאו המוסדות הם לא לעניין

אופיר כהן:  מתווה שמדבר על כך שמילואימניק יקבל שיעורים מוקלטים או שהוא יוכל להתחבר לזום – כנראה שלא יודעים בדיוק איפה נמצאים החבר'ה במילואים – זה לא מתווה רלוונטי

אופיר כהן:  אי-אפשר להסתפק בזה, בכל מקום וחייבים שתהיה התאמה רלוונטית לכל מקצוע, חייבים להוציא מתווה שמותאם למילואימניקים

אופיר כהן:       נפגשנו עם פורום דיקני הרפואה והגענו איתם לכמה הסכמות מצוינות, הם מאוד קואופרטיביים בעניין הזה

אופיר כהן:  אני מצפה שכל המוסדות יהיו באותו אופן

אופיר כהן:  דיברנו גם על ההחזר הכספי, במלחמת יום הכיפורים המדינה מימנה את הלימודים של הסטודנטים

אופיר כהן:  אנחנו מצפים שזה יקרה גם השנה, חד-משמעית, זאת לא שאלה בכלל

אופיר כהן:  ואם זה לא יקרה, אני מצפה מהמוסדות לא לקחת כסף מסטודנט שנמצא במילואים על התקופה שהוא היה בלימודים

אופיר כהן:  יש הרבה דברים, יש את הנקודות זכות שלא צריך לשלם עליהן, יש את הפטור מחובת נוכחות בשיעורים

אופיר כהן:  אני לא אגע בכל הרשימה ואנחנו נעביר אותה בצורה מסודרת

אופיר כהן:  אנחנו נפנה לכל מוסד בצורה פרטנית עם הדברים שאנחנו דורשים ממנו

אופיר כהן:       כרגע אני רוצה לפנות למכללות, למוסדות ולאוניברסיטאות ולומר לכם, זה הרגע שלכם, זה הרגע שלנו

אופיר כהן:  מוסד שלא יתיישר או לא יתייחס למילואימניק בצורה שאנחנו מצפים, המילואימניקים יזכרו לכם את זה בנה הבאה שיבואו להירשם

החינוך יואב קיש: לא, לא, גם המל"ג, חד-משמעית

אופיר כהן: כמו שאמרתי, אי-אפשר לכפות, אבל כן אפשר לומר אמירה ערכית – המילואימניקים יזכרו לכם את זה

אופיר כהן:  אנחנו לא נרשם במוסדות שלכם בשנים הבאות אם לא תתייחסו למילואימניקים כמו שאנחנו מצפים

אופיר כהן:  עוד מילה לגבי המילואימניקים, כרגע יש הרבה מילואימניקים, יש הרבה אנשים שנמצאים במילואים

אופיר כהן:  בזמן הקרוב יתחילו גם השחרורים, יהיו כוחות כאלה ואחרים שישוחררו

אופיר כהן:  אסור לנו להתרשם מזה, עד המילואימניק האחרון שייצא מעזה – שזה יקרה כנראה בעוד הרבה חודשים – עד אז אנחנו צריכים לתת את המענה הזה, כדי לומר להם, חבר'ה, אחים שלנו, אנחנו איתכם

אופיר כהן:  תודה רבה

סימון דוידסון: תודה רבה, אופיר

סימון דוידסון:  אני שמח שהשר נמצא פה, זה חשוב מאוד

סימון דוידסון:  הדברים מהשטח הם הדברים החשובים ביותר

סימון דוידסון:  אנחנו, חברי הכנסת, לומדים המון

סימון דוידסון:  זה שאתה נמצא פה כנציג המילואימניקים והדברים שלך מגיעים לשר וגם למל"ג וגם לאוניברסיטאות עצמן

סימון דוידסון:  אני רוצה להעביר את זכות הדיבור לחברת הכנסת נעמה לזימי, בבקשה

נעמה לזימי: תודה

החינוך יואב קיש: ברשותך, לפני זה אני רוצה להקריא לכם כמה שורות קצרות מההחלטה של אתמול, כדי שתראו

החינוך יואב קיש:  סעיף 2, ביקשנו מכל המוסדות להעביר מיידית את ההתייחסות בדבר ההשלמות וההתאמות המתוכננות על ידם לכלל הסטודנטים, למשרתים במילואים, למפונים ולאלה שנפגעו

החינוך יואב קיש:  כך שיובטח שיוכלו לסיים את הלימודים ביחד עם יתר הסטודנטים במשרד, זה הדגש המרכזי

החינוך יואב קיש:  אנחנו כתבנו: שהמל"ג יאפשר למוסדות להשכלה הגבוהה גמישות מרבית לביצוע ההתאמות הנדרשות כאמור

החינוך יואב קיש:  אנחנו שמנו בצד את הנושא האקדמי עם מחיר מסוים, כי זה לא כזה טריוויאלי, כי קודם כול צריך לאפשר שיווין בדיוק כמו שאמרת

סימון דוידסון: תודה

סימון דוידסון:  נעמה, בבקשה

נעמה לזימי: אני מברכת על הדיון הזה, וכמובן ששר החינוך נמצא כאן

נעמה לזימי:  בשירות הצבאי שלי עסקתי בחיילי המילואים וגם במילואים שלי

נעמה לזימי:  חיילי המילואים הם צבא העם, זאת המשמעות של צבא העם

נעמה לזימי:  כשהייתי סגנית יושב-ראש אגודת הסטודנטית בקמפוס חיפה, היינו האוניברסיטה הראשונה שהכירה בנקודות זכות – יוזמה שהייתה שלנו – לחיילי המילואים

נעמה לזימי:  מהמקום הזה של ההיכרות והקשר האישי והמציאות הלאומית, אני רוצה להציע כמה דברים

נעמה לזימי:  הדין האחיד הוא חשוב כי כל המילואימניקים כולם נמצאים באותו מצב

נעמה לזימי:  ולכן, הדין כלפיהם חייב להיות זהה

נעמה לזימי:  אני מברכת על מה שאמרת מהבחינה הכלכלית, אני לא רק מסכימה, ואם נוכל לקדם כזאת חקיקה, אז בוודאי

נעמה לזימי:  אבל הסיפור הוא גם השלכות הרוחב שיש להן כמה היבטים, ואני אגיד את זה בקצרה

נעמה לזימי:      קודם כול, אני חושבת שאם יש הטבות שנמצאות בחלק מהאוניברסיטאות והמכללות צריך להשיט אותם על שאר הקמפוסים

נעמה לזימי:  למשל נקודות הזכות, אלה שהיו עכשיו בתעסוקה מבצעית X זמן, מלחמה כמובן, אבל בדרך כלל זה אימון או משהו כזה והם מכירים בזה

נעמה לזימי:  בואו נכיר לכל מי שחוזר ב-X נקודות זכות, כמו שיש בשאר הקמפוסים

נעמה לזימי:  תגבור שירות פסיכולוגי, אנחנו לא רוצים שתהיה נשירה וזה לא רק עניין כלכלי

נעמה לזימי:  ולכן, צריך לראות אם נותנים עוד מפגשים לאותם חיילי מילואים שחוזרים, ולבדוק איך מתגברים את זה ואיך מממנים את הדבר הזה

נעמה לזימי:       תקצוב שיעורי העזר, יציאה לכזה פרק זמן – בוודאי שצריך להשלים

נעמה לזימי:  יש מקצועות שהם מקצועות מורכבים: הנדסה, חשבונאות ועוד מקצועות אחרים שבוודאי צריך לרענן ולתגבר

נעמה לזימי:  מועדים נוספים, זאת סוגיה וכשהייתי באוניברסיטת חיפה היה לנו ויכוח קשה על זה

נעמה לזימי:  אחידות במועדים, ומועדים נוספים ולא להקשות על הסטודנטים

נעמה לזימי:  כן, אנחנו רגילים לדעת שיש מועד ג' לחיילי המילואים, לא בטוח שהוא יוכל להגיע אליו, יכול להיות שיהיו לו עניינים

נעמה לזימי:  לראות איך אפשר להתגמש, אפילו להתאים חליפות אישיות למועדים הנוספים עבור הסטודנטים במילואים

נעמה לזימי:  אלה פתרונות שיאפשרו לסיים את התואר

נעמה לזימי:       יש עוד סוגייה של קורסים עוקבים

נעמה לזימי:  יש מצב שבו אם יש קורס שאתה לא עובר אותו אתה לא יכול להמשיך לקורס הבא או לקורסים נוספים בחלק מהמקצועות

נעמה לזימי:  לאפשר את המשך הלמידה יחד עם הקבוצה וגם לאפשר את השלמת הקורס תוך כדי

נעמה לזימי:  הגמישות חייבת לבוא לידי ביטוי במקומות האלה

נעמה לזימי:  אם סטודנט מילואים נדרש לקורס נוסף בגלל המצב הנפשי כשהוא חוזר, או בגלל היעדרות או כל מצב אחר , צריך לאפשר פטור מקורס נוסף

נעמה לזימי:  כלומר, אותה חליפה מותאמת לחיילי המילואים צריכה לבוא לידי ביטוי בהבנה שהקמפוס עושה כל מה שהוא יכול, על מנת לאפשר ולגשר על אותם פערים ולסיים את התואר

נעמה לזימי:  זה לא פחות חשוב מהתקצוב, ואני חושבת שאפשר לעשות את זה

נעמה לזימי:  אני כמובן לשירותכם בהכול

נעמה לזימי:  תודה רבה על הדברים

נעמה לזימי:  תודה

סימון דוידסון: תודה רבה, נעמה

סימון דוידסון:  אני מעביר את זכות הדיבור לפרופ' רון שפירא, יושב-ראש ול"מ

רון שפירא: ול"מ – הוא הוועד של המכללות הלא מתוקצבות

החינוך יואב קיש: הפרטיות

רון שפירא: מה?      

החינוך יואב קיש: קראו להן פה פרטיות

רון שפירא: כן, מה שקראו להן פרטיות

רון שפירא:  הן לא פרטיות במובן הזה שאין מלכ"רים אבל הן בלתי מתוקצבות

רון שפירא:  אני רוצה להגיד כמה דברים, קודם כול לגבי הנתונים

רון שפירא:  יש קרוב ל-70,000 סטודנטים מגויסים מתוך 350,000 סטודנטים, כלומר קצת פחות מ-20%

רון שפירא:  זה גם הנתונים של אגודת הסטודנטים והכלליים וזה הרבה מאוד

רון שפירא:       הפתרון שנתנו המוסדות המתוקצבים נגזר ממגבלות התקציב שלהם בין השאר

רון שפירא:  מה הם עשו? הם אמרו שיש 80% שאינם במילואים, ו-20% שכן במילואים, וניתן פתרון אחיד לכולם

רון שפירא:  נדחה את הלימודים בחודשיים ביחס למועד המתוכנן

רון שפירא:  24 בדצמבר הוא איחור של חודשיים ביחס למועד המתוכנן

סימון דוידסון: לא כולם, חבר הכנסת קינלי דיווח שיש מכללות שכבר התחילו

רון שפירא: אני מדבר עכשיו על האוניברסיטאות ועל המתוקצבים

סימון דוידסון: אוקיי, על המתוקצבים קודם

סימון דוידסון:  כי אתה מייצג את הלא מתוקצבים

ישי מנחם פרנקל: רון, אנחנו נגיד מה האוניברסיטאות עושות, בסדר? את זה תשאיר לנו, בבקשה

רון שפירא: אוקיי

רון שפירא:  על כל פנים הם דחו את הלימודים ל-24 בדצמבר לפחות, ונתנו חבילת סיוע כזאת או אחרת שתכף תפורט לגבי המילואימניקים

רון שפירא:  הפתרון הזה בעינינו הוא סוג של מיטת סדום

רון שפירא:  אתה מאריך את הרגליים של אלה ומקצר את הרגליים של אלה כדי שייכנסו לאותה מיטה

רון שפירא:  אנחנו נתנו פתרון שהוא יותר יקר, אבל הוא יותר טוב כי אנחנו יכולים

רון שפירא:  הגמישות הארגונית שלנו יותר טובה

רון שפירא:  למשל במוסד שלי יש 7,500 סטודנטים, ה-80% לומדים את לימודיהם כרגיל במקום שישבו חודשיים בבית ואז לא יצטרכו ללמוד למידה מקוצרת

קטי קטרין שטרית: שיסייעו בחקלאות

רון שפירא: יסייעו בחקלאות זה דבר אחר

רון שפירא:  לא יצטרכו למידה מקוצרת, ולא לדחוס קורס של 13 שבועות בשמונה שבועות

רון שפירא:  ולא להתכונן בשמונה שבועות לשישה מבחנים

החינוך יואב קיש: בסדר, מה עם המילואימניקים?      

רון שפירא: לעומת זאת, המילואימניקים יקבלו את מה שבאוניברסיטאות קרוב לוודאי יציעו ל-100% מהסטודנטים, וזה קורס מקוצר שלם

רון שפירא:  אני כמעט הכפלתי את הוצאות ההוראה אצלי

רון שפירא:  לגבי כל קורס, פיצלתי אותו, יהיה קורס מרוכז שלם שיתחיל בינואר, גם אם יהיה בו סטודנט מילואימניק אחד או חמישה גם – דיברתי על זה עם תת אלוף בני בן ארי, הקמל"ר שנמצא כאן – הם יקבלו קורס שלם

רון שפירא:  הם לא יקבלו הקלטות, ולא גישה לחומרים – הם יקבלו קורס

רון שפירא:  אותו קורס מקוצר שמציעים בחלק מהמוסדות המתוקצבים בעצם ל-100% מהסטודנטים, כולל אלה שלא במילואים

רון שפירא:       אני אומר, המשק יחזור לשגרה כשם שעושים וכשם שעשו אפילו במלחמת השחרור

רון שפירא:  סטודנט רגיל לא יצטרך לדחות את שנת הלימודים שלו

רון שפירא:  בסופו של דבר, בשנה יש 12 חודשים ולא עשרה

רון שפירא:  אם אני דוחס אז כנראה נצטרך להצטופף קצת

רון שפירא:  חלק מהאנשים ובעיקר אלה שבשנה ג', יצטרכו לצאת לעבודה מאוחר יותר

רון שפירא:  מי שתכנן לעבוד בקיץ לא יוכל לעבוד בקיץ, יש נזקים לצמצום 12 חודשים לתוך עשרה חודשים

רון שפירא:  ואז ה-80% לא יינזקו

רון שפירא:  לעומת זאת – וזה עולה יותר כסף לא פחות כסף – האחרים יקבלו את מה שמציעים ל-100% וזה בעיניי הפתרון הטוב ביותר

רון שפירא:       עכשיו, זה קצת עולם הפוך לבוא ולהגיד למי שמשקיע יותר בוא תיישר קו עם מי ש- - - אני חושב שהדבר הנכון למדינה – אני פונה אליכם חברי הכנסת, בעיניי אתם המדינה – הוא שתיתנו יותר תקציבים למוסדות המתוקצבים כדי שיוכלו לתת פתרון דומה

רון שפירא:  תסייעו להם לתת פתרון שדומה יותר לזה, שיתחילו את הלימודים

רון שפירא:  שתי הבנות הגדולות שלי הן סטודנטיות לתואר שני בתל אביב, אחת מהן עשתה מילואים וחזרה מהמילואים והשנייה לא הייתה במילואים

רון שפירא:  עכשיו הן לא הולכות ללימודים

רון שפירא:  למה? כי דחו להן את הלימודים בחודשיים

רון שפירא:  למה שהן יישבו בבית עכשיו?      

קטי קטרין שטרית: כי אנחנו במלחמה

רון שפירא: אבל למה שהן יישבו בבית כשהן לא במילואים

רון שפירא:  יש משק, העסקים פועלים המדינה פועלת, הקניונים פתוחים

החינוך יואב קיש: בכפוף לזה שנותנים למילואימניקים את כל הפתרונות

רון שפירא: בכפוף, בכפוף

החינוך יואב קיש: את זה אתה חייב לומר, אל תיעצר שם כי אז אתה מייצר מסר לא טוב

רון שפירא: בוודאי

רון שפירא:  השר, אני מסכים בכל הלב

רון שפירא:  בוודאי ובתנאי שמילואימניקים לא ייפגעו בכלל

צגה מלקו: האם אתם תתחשבו גם בשכר הלימוד של המילואימניקים?       

קטי קטרין שטרית: זאת הסיבה, צגה

רון שפירא: אני רוצה לומר עוד דבר, כיוון שאנחנו מוסדות פרטיים אנחנו הרי לא מקבלים כסף מהמדינה

קטי קטרין שטרית: הם לא יצטרכו להחזיר

קריאה: שיעזרו לכם

רון שפירא: לא, לא, אנחנו לא יכולים

רון שפירא:  אנחנו לא מקבלים כסף מהמדינה

רון שפירא:  כשפורצים את הפרצה הזאת פעם אחת, מחר מי שיבוא אחריי יבקש כסף בתירוץ אחר

רון שפירא:  אנחנו לא מקבלים כסף מהמדינה, נקודה

החינוך יואב קיש: כשהמדינה תשלם - - -      

קטי קטרין שטרית: ברור, זאת הסיבה, כלכלית

סימון דוידסון: ואתם גם לא רוצים, אתה אמרת את זה

רון שפירא: ואנחנו לא רוצים כסף מהמדינה

צגה מלקו: אבל אתם תתחשבו בשכר הלימוד שלהם?      

החינוך יואב קיש: אבל אם זה יהיה שכר לימוד של סטודנטים שהמדינה תשלם?      

אלחנן פלהיימר: השר, זה באופן ישיר לסטודנט

אלחנן פלהיימר:  זה לא קשור למוסדות האקדמיים

רון שפירא: אני היושב-ראש וזאת השנה השביעית, וזאת העמדה הוותיקה שלנו, כסף מהמדינה אפילו שקל אחד לא צריך להגיע למוסד שאיננו מוסד מתוקצב או גוף נתמך כמשמעו בחוק יסוד התקציב, על כל המשמעויות והבקרות וכן הלאה

רון שפירא:  הכסף של המדינה הולך למוסדות מתוקצבים, ואסור לעשות דברים אחרים גם לא בשעת חירום משום שזאת פרצה שאחר כך אפשר להרחיב אותה וכן הלאה

רון שפירא:        לגבי המילואימניקים אצלנו יש עוד דבר, הודענו, כל איש מילואים – המתוקצבות ברובן מתחילות ב-24 בדצמבר – שהתחיל את הלימודים, נניח תאיר שהתחילה לפני שבועיים, או לפני שבוע וחצי

רון שפירא:  אם היא רוצה היא יכולה היום לקבל החזר על כל מה שהיא שילמה, ועד ה-24 בדצמבר להירשם בכל מכללה מתוקצבת

רון שפירא:  אני כבר יכול להגיד שיש לידינו – אנחנו יושבים ברחובות – כמה מכללות מתוקצבות מצוינות, עם תנאי קבלה יותר נמוכים משלנו - - -      

נעמה לזימי: לא, אבל זה על בסיס מקום

נעמה לזימי:  אתה אומר את זה בהנחה שיש לה מקום כשהיא לא התקבלה, אתה אומר פה משהו שהוא ממש לא נכון

רון שפירא: תני לה כסף למכללה ויהיה לה מקום

נעמה לזימי: זה ממש לא נכון לגבי מכללה

רון שפירא: ודאי שכן נכון

רון שפירא:  אין שום בעיה

נעמה לזימי: זה לא נכון לגבי כל מקצוע, לא הכול זה מדעי הרוח והחברה

נעמה לזימי:  יש מקצועות עם מכסה וזה לא נכון מה שהוא אומר

רון שפירא: חברת הכנסת לזימי, אני חוזר שוב

קטי קטרין שטרית: לא, אבל היא אומרת את מה שכולנו חושבים

רון שפירא: אז אני עונה לכולם

רון שפירא:  נקודת המוצא היא שהפתרון שאנחנו נותנים הוא יותר משובח ויותר יקר מהפתרון שהמוסדות הסמוכים על שולחן המדינה יכולים לתת, זאת נקודת המוצא

רון שפירא:  ואף על פי כן, אנחנו נחזיר לאיש מילואים שמבקש לעבור למוסד מתוקצב את מלוא כספו

רון שפירא:  יש לו עד 24 בדצמבר ואנחנו נחזיר לו באהבה את כספו והוא ילך לשם

יוסף טייב: אני שומע את האמירה שלך אבל כנראה שזה לא כזה פשוט

קטי קטרין שטרית: הוא בשנה ג', מה הוא יעשה עכשיו? הוא ילך למכללה אחרת כדי להשלים את הלימודים?       

יוסף טייב: נכון, נכון

יוסף טייב:  זה אולי נכון לשנה הראשונה וגם לא בכל המקצועות

יוסף טייב:  לכן, צריך לקחת את האמירה הזאת בערבון מוגבל

רון שפירא: זה שיש מילואים זה נתון

רון שפירא:  השאלה היא האם אנחנו רוצים ש-100% ממדינת ישראל, ושוב מהו עניין הסולידריות? למה לא סוגרים את הקניונים? הינה עברתי עכשיו דרך חניון הלאום ויש שם קניון

רון שפירא:  למה לא סוגרים את כל מדינת ישראל? כדי שמי שיכול לעבוד וללמוד - - -      

קטי קטרין שטרית: כי זה פרס לחמאס לסגור את מדינת ישראל

רון שפירא: בדיוק

קטי קטרין שטרית: אבל, הרגישות שלך, היכן היא? איזה ניתוק, הסיבה היא רק כלכלית?      

נוי הלל: קטי, אני רוצה - - - תנו לי לדבר

רון שפירא: לא, סיבה כלכלית

קטי קטרין שטרית: נמצאת פה יושבת-ראש אגודת הסטודנטים של המוסד שלך

יוסף טייב: קטי, קטי, אני מנהל את הדיון

יוסף טייב:  היא תדבר, היא רשומה אצלי, אני יודע

רון שפירא: האם אני יכול לפנות את מקומי ליושבת-ראש אגודת הסטודנטים?      

יוסף טייב: אני אתן לה בהמשך

יוסף טייב:  את רושמה אצלי

יוסף טייב:  תסיים, בקצרה

רון שפירא: אוקיי

רון שפירא:  אגודות הסטודנטים שלנו, מכיוון שיש להם את ה-80% ואת ה-20% לדאוג להם, ביקשו מאיתנו לא לפגוע ב-80% אלה לתת את הפתרון המלא ל-20% וזה בדיוק מה שאנחנו עושים

רון שפירא:  הלוואי וגם המוסדות המתוקצבים יוכלו להרשות את זה לעצמם

רון שפירא:  כשאני אומר הלוואי אני לא פונה לרחמי שמיים, זה בידיכם

רון שפירא:  תנו להם ותאפשרו להם לעשות את זה

יוסף טייב: תודה רבה

נעמה לזימי: יוסי, הוא אמר נתונים מסוימים על משרתי המילואים

נעמה לזימי:  צריך לקחת את הנתונים ולהבין את הסדר הכלכלי של זה, של המימון המלא, כמו שאמר שר החינוך, ולהבין מה סדר הגודל ולנסות לקדם את זה כבר

יוסף טייב: אנחנו נבדוק את זה

סימון דוידסון: פרופ' שפירא, אמרתם שפעלתם נגד מסיתים

רון שפירא: כן

רון שפירא:  קודם כול, באמת פעלנו

רון שפירא:  עוד לפני שהספיקו לכנס אותנו מהמל"ג, השר זירז אותנו לעשות את זה

רון שפירא:  כאן עולה שאלת החופש האקדמי, יש מוסדות שפעלו יותר ויש מוסדות שפעלו פחות

קטי קטרין שטרית: ראית את המאמר של בן דרור ימיני?       

סימון דוידסון: כנראה שאני לא הייתי מספיק מובן

סימון דוידסון:  בן אדם שמעלה תמונה של ג'יפים עם החטופים שלנו ומעודד אותם, אין פה שום חופש

קטי קטרין שטרית: מה קורה לכם עם החופש הזה?      

סימון דוידסון: פה נגמר החופש

קטי קטרין שטרית: מה קורה לכם עם החופש הזה?      

יוסף טייב: קטי, קטי, אני אעשה לכם את זה קצר

סימון דוידסון: אני לא מבין את זה

קטי קטרין שטרית: שיקרא את המאמר של בן דרור ימיני ואת מה שהוא אומר

קטי קטרין שטרית:  אני משתגעת מהדברים האלה

סימון דוידסון: שילך ללמוד בעזה אם הוא מעודד אותם

קטי קטרין שטרית: מה זה החופש הזה?      

יוסף טייב: חברי הכנסת

יוסף טייב:  קטי

קטי קטרין שטרית: חברים שלו שיושבים לידו

יוסף טייב: קטי, אני אעשה לך את זה קצר, יש לי הצעת חוק מוכנה

יוסף טייב:  כדי להגביל את החופש האקדמי בנושא הזה, כל מי שרוצה שעכשיו יצטרף

קטי קטרין שטרית: לא חופש אקדמי, חופש הסתה

לימור סון הר-מלך: סליחה, סליחה, יש לי הצעה שעברה בקריאה טרומית בנושא הזה

יוסף טייב: של חופש אקדמי להסתה?      

לימור סון הר-מלך: בוודאי

יוסף טייב: אז אנחנו נשב

לימור סון הר-מלך: עוד רגע אני אדבר על זה ואנחנו נראה, כי היום זה יותר רלוונטי

רון שפירא: חברי הכנסת, אם אני אוכל להשיב

סימון דוידסון: כן, בבקשה

רון שפירא: דווקא במוסדות שלנו, במוסדות הפרטיים, באופן השוואתי היו הרבה יותר אקטיביים בהרחבה

רון שפירא:  במוסד שלי כבר הרחקתי שבעה אנשים – לא אני הרחקתי, אלה ועדת המשמעת הרחיקה – והם עכשיו בהליכי ערעור

רון שפירא:  הם כולם מיוצגים אגב, על ידי הקליניקה המשפטית של אוניברסיטת תל אביב בשיתוף עם ארגון עדאלה

רון שפירא:  יש להם טענות משפטיות, ולכן זה נמצא בהליכי ערעור בתוך המוסד

רון שפירא:  אני מניח – הם רמזו על זה – שלאחר מכן הם ילכו לבתי המשפט

קטי קטרין שטרית: שילכו, שילכו לבתי המשפט

יוסף טייב: מה הרקע המשפטי?      

רון שפירא: רגע

יוסף טייב: רגע, אני רוצה - - -      

סימון דוידסון: קטי, בשביל זה אנחנו צריכים חוק

קטי קטרין שטרית: נכון

קטי קטרין שטרית:  כן, בואו נעשה את זה כולנו ביחד

לימור סון הר-מלך: יש חוק, יש חוק

יוסף טייב: חברים, הבנו אנחנו נקדם את זה

רון שפירא: אני רוצה לדווח על  - - -      

יוסף טייב: הזכרת את הנושא המשפטי, מה הקשיים המשפטיים שקיימים כמשפטן?      

רון שפירא: אני רוצה לדבר על העובדות

רון שפירא:  המוסדות שלנו במקרה היו קצת יותר אקטיביים מהמוסדות האחרים

רון שפירא:  יש הרבה מאוד מוסדות והרבה מאוד אוניברסיטאות שהיו מאוד אקטיביים בדבר הזה ועשו גם צעדים חינוכיים, גם משמעתיים וכן הלאה

רון שפירא:  איפה מתעוררות הבעיות? קודם כול בכל שאלה משפטית, במקרי הגבול

רון שפירא:  בן אדם שאומר, צריך להרוג יהודים זה פשוט

רון שפירא:  יש מקרים שהדם עולה לראש, אתה רואה תלמידה שלי מצלמת את הבניין שהיא לומדת בו וכותבת להרוג את כל היהודים

רון שפירא:  אני רואה קבוצת וואטסאפ עם דיון ארוך מאוד תיאולוגי ומופשט על הסורא ה-14 בקוראן, סורת אברהים, למדתי אותה לכבוד המלחמה, נאלצתי ללמוד אותה

רון שפירא:  האם היא מחייבת להרוג יהודים? האם דין כל היהודים הוא אותו דבר?      

איימן עודה: סליחה, סליחה

איימן עודה:  אני אדם לא דתי, אבל אין פסוק אחד בקוראן שקורא להרוג יהודים

איימן עודה:  אין דבר כזה

איימן עודה:  אין, אין, אין

קטי קטרין שטרית: מי ששינה את הקוראן זה חמאס דאעש וכל הארגונים האלה

לימור סון הר-מלך: זאת הפרשנות של החמאס

איימן עודה: סליחה, סליחה, אין בקוראן – נקודה, אין

יוסף טייב: איימן, איימן, בסדר

יוסף טייב:  ההערה שלך נשמעה

רון שפירא: רגע, רגע, חס וחלילה – והשר התחיל בזה – חס וחלילה שנכתים בזה את כל הסטודנטים הערבים שלנו, אפילו לא את רובם

רון שפירא:  מדובר במיעוט קיצוני, מדובר באנשים צעירים

רון שפירא:  חלקם מתלהמים, חלקם מדברים שטויות, כי לפעמים יש צעירים שמדברים שטויות

רון שפירא:  כשאתה מדבר על מאות אלפי אנשים תמיד יש חלק שמדבר שטויות, בהם צריך לטפל, ואותם צריך להרחיק, ואותם אנחנו מרחיקים

רון שפירא:  רוב הסטודנטים היהודים והערבים מתנהגים כיאות

רון שפירא:  יש גם סטודנטים יהודים, לצערי, שמדברים שטויות

רון שפירא:  אני רואה בקבוצות הוואטסאפ – מוות לערבים

רון שפירא:  מה אני אעשה עם זה? ברור שצריך לטפל בזה

איימן עודה: סליחה, תגיד לי בבקשה, זה חשוב

איימן עודה:  למה כשיהודים אומרים מוות לערבים זה שטויות? שטויות

יוסף טייב: לא, לא, לא, איימן

יוסף טייב:  הוא היה ברור

החינוך יואב קיש: איימן, הוא אמר שטויות גם על הצד השני

קטי קטרין שטרית: הוא אמר על שני הצדדים

רון שפירא: אמרתי על שני הצדדים

החינוך יואב קיש: הוא התכוון שזאת אמירה בלתי לגיטימית שאסור לומר אותה

החינוך יואב קיש:  אל תגיד שטויות, כי זה לא נתפס שטויות

רון שפירא: לחלוטין בלתי לגיטימית, ולחלוטין צריכה טיפול משפטי והטיפול המשפטי צריך להיות רגיש לנסיבות

רון שפירא:  לעומת זאת, שאל אותי היושב-ראש, איפה מתעוררות שאלות? מתעוררות שאלות על דברים שאין להם שום זיקה למוסד, ואז הוא בא ואומר, אתה ריגלת אחריי – האמת שלא אני ריגלתי אחריו אלא סטודנטים אחרים בקבוצות שלו – על משהו שאמרתי בוואטסאפ פרטי, למה אתה מעמיד אותי לדין במוסד על משהו שאמרתי בוואטסאפ פרטי בקבוצה של היישוב שלי? זאת שאלה, צריך להתווכח את הוויכוח הזה

נירה לאמעי: ואם זה פורסם בפייסבוק או באינסטגרם?              

אלחנן פלהיימר: לא

אלחנן פלהיימר:  אם הוא פרסם בפייסבוק זה ציבורי

סימון דוידסון: כל מה שציינתי במצגת שלי הכול מהפייסבוק, מהאינסטגרם ומהטוויטר

רון שפירא: בסדר

רון שפירא:  היושב-ראש שאל אותי איפה מתעוררות הבעיות? בדיווח אני אומר איפה מתעוררות הבעיות

רון שפירא:  אנחנו מתמודדים עם הבעיות, אומרים עמדה אחת ומקבלים עמדה אחרת

החינוך יואב קיש: חבל על הזמן, אני מציע להיות פרקטי

החינוך יואב קיש:  מה שעשה חבר הכנסת דוידסון, יש לו את המוסדות עצמם, ויש מוסדות שמטפלים ולצערי, יש מוסדות שלא מטפלים מספיק

החינוך יואב קיש:  אני מציע שאתם כוועדה שאחראית על הפיקוח תפנו במסודר למוסדות שלא מטפלים עם המקרים שהצגת ותבקש לדעת מדוע

החינוך יואב קיש:  דיברת על הטכניון ודיברת על הסמינרים, תן להם שהם יתנו לך תשובות פרטניות וזהו

סימון דוידסון: יש מכולם

סימון דוידסון:  יש גם באוניברסיטת תל אביב, יש במכללת ספיר

רון שפירא: נמצאים פה הנציגים של הטכניון ושל תל אביב, הם מטפלים כל הזמן והם מדווחים כל הזמן

יוסף טייב: האם המל"ג מקבל דיווח של מספר הפניות והמקרים שהגיעו אליהם, שנפתחו אצלם באוניברסיטאות? זה עולה אליכם או לא עולה?      

החינוך יואב קיש: אני רוצה להסביר לכם מה היה במל"ג, פעם אחת ולתמיד שזה יהיה ברור

החינוך יואב קיש:  כל חברי המל"ג הוציאו הנחיה פה אחד על טיפול חמור בהסתה, עם תמיכה מלאה במל"ג

החינוך יואב קיש:  במקום להגיד מקבלים ועושים, מה שבעצם עשו זה שהאוניברסיטאות חוזרות אליי במכתב – ואני מבקש שהם יסבירו – שהם איבדו את האמון בי

החינוך יואב קיש:  זה המל"ג לא אני, המל"ג הוציא לכם הנחיות ואתם עושים את זה, אז למה תוקפים אותי אישית? תעשו את מה שאתם עושים

החינוך יואב קיש:  בצדק, אני מצדיע לאוניברסיטת חיפה, הם מטפלים בשיא החומרה והם עושים מה שצריך, כן

לימור סון הר-מלך: כל הכבוד

החינוך יואב קיש: ויש אחרים שלא

החינוך יואב קיש:  אל תעלימו עין ואל תגידו, איבדנו את האמון בשר החינוך, יו"ר המל"ג

החינוך יואב קיש:  זאת החלטה של כל המל"ג וכל עם ישראל מצפה מכל המוסדות – וכן אני אומר, עושים, אני לא אומר שלא עושים

החינוך יואב קיש:  אבל לצערי, יש בין כל המוסדות גם כאלה שלא עושים והם צריכים לטפל בהם

יוסף טייב: האם המל"ג קיבל דיווחים על מספר התלונות?          

החינוך יואב קיש: לא

החינוך יואב קיש:  למה? כי כל המוסדות בהתקפה על המל"ג שזאת פגיעה בחופש שלהם

החינוך יואב קיש:  תבין לאיזו הזיה הגענו

אלחנן פלהיימר: יושב-ראש הוועדה, התקבלה החלטה פה אחד להעביר פניות למועצה להשכלה גבוהה של הסתה לטרור, כל פנייה שהתקבלה ואיך מטפלים בה

אלחנן פלהיימר:  ועד ראשי האוניברסיטאות לקח את ההחלטה וזרק אותה לפח, הוא אמר שלמועצה להשכלה הגבוהה אין סמכות והם לא מתכוונים להעביר את הפניות האלה

אלחנן פלהיימר:  איך אתה רוצה שנבצע מעקב ונבדוק אם המוסדות האקדמיים מטפלים, כשהמל"ג מקבל החלטה והם זורקים את זה לפח

אלחנן פלהיימר:  ואז אנשים פה בשוק, איך אוניברסיטאות בעולם נוהגים באנטישמיות כלפי יהודים, כשכאן במדינת ישראל המוסדות האקדמיות לא מטפלים בזה

אלחנן פלהיימר:  איך זה הגיוני?      

לימור סון הר-מלך: כל מילה, כל מילה

יוסף טייב: תודה רבה

יוסף טייב:  תגיב, בבקשה

ישי מנחם פרנקל: אני רוצה להגיב על כמה דברים שנאמרו

ישי מנחם פרנקל:  נאמר הביטוי – שהרבה אנשים לא אוהבים אותו פה – חופש אקדמי

החינוך יואב קיש: כולם אוהבים את הביטוי הזה, כולם

ישי מנחם פרנקל: טוב לשמוע את זה, כבוד השר

ישי מנחם פרנקל:  הצד השני של המטבע שנקרא חופש אקדמי זאת אחריות ומנהיגות

ישי מנחם פרנקל:  קשה לי לראות סקטורים נוספים בציבוריות ובחברה הישראלית שנהגו באחריות כפי שנהגו האוניברסיטאות

ישי מנחם פרנקל:  ואני אתן כמה דוגמאות

ישי מנחם פרנקל:  תוך יומיים מפרוץ המלחמה הנוראית הזאת יצאנו כל המוסדות באמירה של אפס סובלנות, בכל מוסד שאני מכיר

ישי מנחם פרנקל:  אני מכיר את האוניברסיטאות, לא אחראי פה לכל המכללות

ישי מנחם פרנקל:  סטודנטים הושעו, כולל בטכניון שהוזכר פה

ישי מנחם פרנקל:  חיפה שהוזכרה, אצלי בבית באוניברסיטה העברית, השענו סטודנטים

ישי מנחם פרנקל:  נאמר שתהיה אפס סובלנות ויש אפס סובלנות, בכפוף – ואמר את זה פה חברנו רון שפירא – לוועדות משמעת

ישי מנחם פרנקל:  הנושאים נידונים, הרבה מהחבר'ה האלה מגיעים עם עורכי דין, וזה לגיטימי, ויש אפס סובלנות, נקודה

ישי מנחם פרנקל:  שמחנו מאוד שגם המל"ג באה אחרי זה ואמרה את זה

החינוך יואב קיש: לא שמחתם, הוצאתם מכתב שמתנגח במל"ג על האמירה הבסיסית של המל"ג שבמקרה הקיצון

החינוך יואב קיש:  והינה, אני אומר עוד פעם, המגזר הערבי מתנהג באחריות רבה, שלא יצא מפה כאילו אנחנו מאשימים את המגזר הערבי, להיפך, אנחנו רואים שותפות רבה

החינוך יואב קיש:  אבל כן, במקרי הקיצון המחרידים האלה חייבים לטפל באפס סובלנות, זה מה שאמרנו, זה מה שאתם עושים לדבריכם

החינוך יואב קיש:  ובמקום להגיב, בסדר, אנחנו איתכם, יצאתם באמירה שערורייתית שאיבדתם את האמון במל"ג – זה היה בזוי

ישי מנחם פרנקל: בסדר

ישי מנחם פרנקל:  אני אתייחס לנקודה נוספת שעלתה

יוסף טייב: כבודו, יכול להתייחס לאותו מכתב?      

ישי מנחם פרנקל: אני לא מכיר את המכתב

ישי מנחם פרנקל:  התשובה היא שאני לא מכיר את המכתב

נאור שירי: למה זה הופך להיות דיון התנגחות בין יושב-ראש המל"ג למל"ג?      

יוסף טייב: לא, לא, לא

יוסף טייב:  לא התנגחות

יוסף טייב:  לא, לא, לא

יוסף טייב:  נאור, נאור, לא

יוסף טייב:  אני כיושב-ראש הוועדה שאלתי שאלה מאוד פשוטה

יוסף טייב:  האם הנתונים מגיעים מהאוניברסיטאות למל"ג?      

נאור שירי: בסדר

נאור שירי:  זה לא מכתב שקשור בכלל ללחימה

נאור שירי:  אני יודע איזה מכתב

החינוך יואב קיש: לא, בנושא ההסתה

החינוך יואב קיש:  אנחנו הוצאנו אמירה ברורה, כולל נציגי האוניברסיטאות במל"ג

החינוך יואב קיש:  תבינו הצביעו פה אחד בדיון, ולא הייתה שום כוונה להתעמת עם האוניברסיטאות או עם מי מהאוניברסיטאות, זה היה לכל המוסדות האקדמיים

החינוך יואב קיש:  יצאה הנחייה מאוד ברורה שביקשנו לדעת כמה מקרים היו, ביקשנו שתדווחו לנו כדי שנדע וחיזקנו את ידם במאבק הזה

החינוך יואב קיש:  ובמקום ללכת איתנו יד ביד באירוע, הם בחרו להתנגח, על זה אני מלין, ואני שם את זה בצד, סיימנו לדבר על זה

החינוך יואב קיש:  תמשיכו לטפל בחומרה, זאת הדרישה של כל האנשים מסביב פה

ישי מנחם פרנקל: כבוד השר, בנקודה הזאת יש הסכמה מלאה

ישי מנחם פרנקל:  אני רוצה להתייחס לנקודה הנוספת שהיא חשובה מאוד והיא נושא המילואימניקים

ישי מנחם פרנקל:  חברים, הרבה מעבר לסולידריות למילואימניקים, במוסד שלי יש כשליש מגויסים

ישי מנחם פרנקל:  זה לא הם המילואימניקים זה אנחנו המילואימניקים, לי אישית יש שלושה ילדים במילואים, שליש מהסטודנטים שלנו

ישי מנחם פרנקל:  זה לא הם וזה לא איך אנחנו עוזרים להם, אלא זה אנחנו

ישי מנחם פרנקל:  הדאגה למילואימניקים – וזה נאמר שוב ושוב בהודעות ור"ה – היא בראש סדר העדיפויות שלנו

ישי מנחם פרנקל:       מצד שני, וצריך להבין פה את המתיחות, גם קיום חיים נורמליים במדינת ישראל, והמשך הכשרה של רופאים, עובדים סוציאליים וכלכלנים היא דבר לא פחות חשוב

ישי מנחם פרנקל:  אם היינו סוגרים את המוסדות בכל פעם שיש לנו 5% במילואים, ברוב שנות קיום מדינת ישראל לא הייתה השכלה גבוהה

ישי מנחם פרנקל:  ואנחנו מתמודדים פה במתיחות הגדולה הזאת בין הצורך - -     

לימור סון הר-מלך: אנחנו לא ב-5% אנחנו ב-100%

ישי מנחם פרנקל: - - לתת כל מה שניתן למילואימניקים ולוודא שהם יוכלו לסיים את לימודיהם בצורה מכבדת, מכובדת וראויה

ישי מנחם פרנקל:  לבין הצורך להמשיך ולקיים את האקדמיה, את המחקר ואת ההוראה

קטי קטרין שטרית: אתה רוצה דוגמה שלא עונה על מה שאתה אומר? יש דוגמה מאוד חריפה מאתמול, רק מאתמול

נאור שירי: תני לו רגע לסיים

ישי מנחם פרנקל: רגע אחד, רגע אחד

לימור סון הר-מלך: לא אחת

יוסף טייב: קטי, תני לו לסיים

ישי מנחם פרנקל: זאת המתיחות שאיתה אנחנו מתמודדים

ישי מנחם פרנקל:  מהיום השלישי אחרי המלחמה באנו והודענו שאנחנו דוחים את הלימודים

ישי מנחם פרנקל:  גם ההודעה שהוצאנו אתמול לא אמרה שנפתח את הלימודים ב-24 בדצמבר, אמרנו לא לפני, אמרנו שיהיו שבועיים של הכנה

ישי מנחם פרנקל:  הקושי שלנו, כחלק ממדינת ישראל, הוא שיש פה מציאות לא ברורה

ישי מנחם פרנקל:  כלומר, מתי ישתחררו המילואימניקים? איזה אחוז ישתחרר? ואני אומר, וחשוב להגיד את זה, אם יהיה אחוז נמוך במילואים נמשיך לקיים את לימודי הרפואה, כי צריך רופאים וצריך כלכלנים

ישי מנחם פרנקל:  העבודה שכולנו עובדים יום ולילה, כל המוסדות כיום, היא לבנות את מערכי התמיכה

ישי מנחם פרנקל:       מערכי התמיכה מאוד מורכבים, יש בהם מרכיב כספי ולפעמים הוא המרכיב הפשוט

ישי מנחם פרנקל:  והוזכרו פה מוסדות שיתנו כסף

ישי מנחם פרנקל:  חברים, זה לא כסף שלא קיבלנו ולא ביקשנו גם מהמדינה, זה הכספים שלנו

ישי מנחם פרנקל:  המוסדות הציבוריים, חשוב לומר, 60% מהמימון הוא מדינתי ו-40% הוא מהמוסדות

ישי מנחם פרנקל:  אנחנו דואגים לזה

ישי מנחם פרנקל:  אנחנו עמלים בכל המוסדות כיום לבנות את מערכי התמיכה למילואימניקים

ישי מנחם פרנקל:  בחלק מהמוסדות זה מה שאנחנו קוראים סמסטר צל

ישי מנחם פרנקל:  כלומר, אם הלימודים, אנחנו עדיין לא יודעים, יפתחו ב-24, סמסטר צל שיתחיל להערכתנו כחודש אחרי, ללוות את אותם מילואימניקים בעיקר במקצועות הקשים יותר, במקצועות ההנדסה ובמדעים המדויקים

ישי מנחם פרנקל:       אגב, אנחנו בונים דבר שהוא עתיר מיליונים של קבוצות התרגול לדוגמה

ישי מנחם פרנקל:  אם בקבוצת תרגול ממוצעת במוסד אקדמי כיום יש בין 60-50 תלמידים, לקבוצות תרגול של מילואימניקים יהיו בין 20-10 תלמידים

ישי מנחם פרנקל:  זאת כמעט עזרה של אחד לאחד

ישי מנחם פרנקל:  יש לנו קושי קטן, אגב, רוב המתרגלים שלנו במילואים

ישי מנחם פרנקל:  ולכן, אני אומר שאין לנו כרגע במרבית המוסדות מתכונת מסוימת שאומרת, כך זה יתנהל

ישי מנחם פרנקל:  אנחנו לא יודעים כי המטרה היא מטרה נעה, היא לא תלויה בנו

ישי מנחם פרנקל:  אנחנו נעשה כל מה שניתן, באמת כל מה שניתן, בין אם נקבל כסף מהמדינה, ובין אם לא נקבל – אני מקווה שנקבל – כדי לוודא שהמילואימניקים שלנו, ואני חושב גם על שלושת הילדים שלי, יסיימו את לימודיהם ויקבלו את התמיכה

ישי מנחם פרנקל:       אני אתן עוד דוגמה, עלתה שאלת הנ"זים

ישי מנחם פרנקל:  כמה נ"זים נותנים עבור או תמורת שירות המילואים

ישי מנחם פרנקל:  ראשית יש חוק במדינת ישראל ואני חושב שחברי הכנסת מכירים את זה, זה היה בדוח הממ"מ פה

ישי מנחם פרנקל:  ישנן נקודות זכות מול שירות המילואים

ישי מנחם פרנקל:  מה שנעשה מעבר, בשיתוף פעולה מצוין אגב, בין מל"ג לבין פורום הרקטורים שלנו, זאת ההחלטה אתמול שהשר הזכיר

ישי מנחם פרנקל:  זאת החלטה שאומרת, חברים, מל"ג מאפשרת תוספת נ"זים וההחלטה היא החלטה של מוסדות בתוכניות הלימודים הרלוונטיות

ישי מנחם פרנקל:  ופה אנחנו הולכים יד ביד עם המל"ג

ישי מנחם פרנקל:  וישנם תוכניות, אין לי ספק שבהן יינתנו, ואני כבר יודע על חלק מהמוסדות, כמות נ"זים מכובדת תמורת שירות מילואים

ישי מנחם פרנקל:  ומצד שני כשמלמדים רופא, הרופא לא יכול להגיד חבר'ה, אני לא יודע קרדיולוגיה כי קיבלתי נזים על שירות מילואים

ישי מנחם פרנקל:  זהו אותו חופש אקדמי ואותה חשיבה על איך אנחנו בונים את זה נכון

ישי מנחם פרנקל:  זה מה שאנחנו מנסים לעשות

יוסף טייב: תודה רבה

יוסף טייב:  חבר הכנסת יוסף עטאונה

יוסף טייב:  ומייד אחרי זה קטי

קטי קטרין שטרית: עכשיו מקריאים חוק שלי

יוסף טייב: תסתדרו ביניכם

קטי קטרין שטרית: לא, הכול טוב

נאור שירי: יוסי, תן - - -      

יוסף טייב: אני אתן לסטודנטים, אני אתן

יוסף טייב:  נאור, הם רשומים לי, תאמין לי

יוסף טייב:  יוסף, בבקשה

יוסף עטאונה: תודה רבה, כבוד היושב-ראש

יוסף עטאונה:  אני רוצה להתייחס לחלק השני שהגישו חבריי לוועדה על הסתה לטרור כהגדרתם בתוך המוסדות להשכלה גבוהה

יוסף עטאונה:  כבוד השר, כנראה שהעמדה של החברה הערבית, שהיא עמדה ערכית ומוסרית מפריעה לאנשים רבים בחודש האחרון

יוסף עטאונה:  העמדה שלנו מהיום הראשון לאור כל מה שקרה היא עמדה ערכית ומוסרית, ואנחנו לא משלמים מחיר לאף אחד בעמדה הזאת

יוסף עטאונה:  אנחנו לא רוצים לרצות אף אחד, ולא להתיפייף בפני אף אחד כי זה סולם הערכים שלנו, וככה אנחנו מתנהגים

יוסף עטאונה:  לכן, מהיום הראשון, אחרי כל מה שקרה, בניצול ציני אני אומר, כן ניצול ציני, מוקמים בתוך האוניברסיטאות והמכללות חמ"לים לעקוב אחרי הסטודנטים הערביים על מה שהם יכתבו

יוסף עטאונה:  יש חופש ביטוי, ואפשר לבחון כל דבר לגופו של עניין

לימור סון הר-מלך: חופש ביטוי

יוסף עטאונה: אנחנו במדינת חוק, ויש חוק הסתה, ויש חוק תמיכה בטרור, ויש אנשים ערבים או יהודים שמדברים על הסתה

יוסף עטאונה:  במקרה הזה ובסיטואציה הזאת אילו סטודנטים ערבים, אבל כש-200 אנשים בנתניה קוראים לסטודנטים ערבים, מוות לערבים, זה עובר כעוד אמירה

סימון דוידסון: אני הייתי הראשון שהיה נגד זה

סימון דוידסון:  אני נלחמתי נגד זה

יוסף עטאונה: כאילו עוד אמירה

יוסף עטאונה:  אל תיקטע אותי בדברים, תן לי לסיים את הדברים שלי, ואחר כך תגיד מה שאתה רוצה

יוסף עטאונה:  לא הפרעתי לך

יוסף עטאונה:  אמרת דברים קשים ולא הפרעתי לך

סימון דוידסון: לא, לא נכון

סימון דוידסון:  נאמתי בכנסת על זה, והייתי נגד זה

רון שפירא: חבר הכנסת, אלה שקראו מוות לערבים לא היו סטודנטים – הם לא היו סטודנטים

יוסף טייב: חברים, חברים

יוסף טייב:  בסדר, לא ביקשתי התערבות

יוסף טייב:  חבר הכנסת באמצע זכות דיבור, עם כל הכבוד

לימור סון הר-מלך: מה אתה מתנצל - - -  

יוסף עטאונה: בחודש האחרון מאות סטודנטים ומרצים ערבים משלמים מחיר בניצול הציני הזה

יוסף עטאונה:  יש יותר מ-100 כתבי אישום שהוגשו

יוסף עטאונה:  גם עורך דין מתחיל בקורס מבוא למשפט שיסתכל על כתבי האישום יראה שאין שום בסיס

יוסף עטאונה:  חלק מהם באוניברסיטאות ובוועדות המשמעת, אי-אפשר להפוך אותם גם בגלל המצב

יוסף עטאונה:  כמה שהוא קשה וכמה שהוא מורכב, אי-אפשר להפוך ועדות משמעת באוניברסיטאות לבית דין שדה

יוסף עטאונה:  שירחיקו ויגרשו סטודנטים

יוסף עטאונה:  הייתי מצפה מהדיון הזה, כבוד השר, כבוד יושב-ראש הוועדה, יחד לבחון איך אנחנו יכולים לצאת למסע

יוסף עטאונה:  איך נכין את המוסדות להשכלה גבוהה שיותר מ-20% סטודנטים במוסדות להשכלה גבוהה הם ערבים

יוסף עטאונה:  ומי שחושב שאחרי שנחזור לא יהיו סטודנטים ערבים באוניברסיטאות – לא

יוסף עטאונה:  ויחד צריך לחשוב איך אנחנו - - -      

יוסף טייב: אף אחד לא חושב על זה, ואף אחד לא אמר את זה, יוסף

יוסף עטאונה: רגע שנייה, שנייה

יוסף טייב: לא, יוסף, ברשותך

יוסף עטאונה: איך אנחנו מגבירים את הסולידריות, את הסובלנות ואת השותפות

יוסף עטאונה:  אני בא מבית פוליטי

יוסף טייב: אני מסכים איתך

יוסף טייב:  אבל אנחנו לא יכולים להפוך את זה לדמגוגיה, ולהפוך שכל אזרחי ישראל חושבים שערבים לא צריכים להיות באוניברסיטאות – זה לא נאמר ואף אחד לא חושב את זה

יוסף עטאונה: זאת לא דמגוגיה, זאת לא דמגוגיה

יוסף עטאונה:  כבוד היושב-ראש, אני בא מבית פוליטי, תאי הסטודנטים של חד"ש באוניברסיטאות הם יהודים וערבים יחד

יוסף עטאונה:  ולכן, זאת לא דמגוגיה זאת האידיאולוגיה שלנו

יוסף עטאונה:  אנחנו באים ממקום, גם כשאני מדבר איתך אני מדבר איתך על שותפות

יוסף עטאונה:  אני בא מבאר שבע, מהנגב, והחברה הבדואית שילמה מחיר

יוסף עטאונה:  גם בשגרה עבדנו על שותפות, גם על עמותת - - - בבאר שבע לומדים היום יהודים וערבים בבית ספר דו-לשוני

יוסף עטאונה:  אז זאת לא דמגוגיה זאת אידיאולוגיה ועקרונות

יוסף עטאונה:  זאת העמדה שלנו

יוסף עטאונה:  כנראה שלחלק ממקימי החמ"לים והמעקב זה מפריע

יוסף עטאונה:  צריך להפסיק את הרדיפה, צריך לחשוב באחריות, ויחד איך מחזקים את המרקם הערבי יהודי ואת השותפות

יוסף עטאונה:  כל דבר אחר הוא ניצול ציני שאנחנו דוחים אותו

לימור סון הר-מלך: ולהתעלם מהסתה שמובילה לרצח

יוסף טייב: לימור, לימור

יוסף עטאונה: אני רוצה לענות לה

יוסף עטאונה:  מי שאומרת על רוצח משפחת דוואבשה שהוא צדיק, לא יכולה הטיף לי מוסר – תתביישי לך

לימור סון הר-מלך: הוא פשוט חף מפשע

יוסף עטאונה: תתביישי לך

יוסף טייב: תודה רבה

יוסף טייב:  יוסף, יוסף

סימון דוידסון: נו באמת, לימור

נעמה לזימי: אל תעשי את זה

יוסף עטאונה: מי שאומר על רוצח, חף פשע – תתביישי לך

לימור סון הר-מלך: אם הייתי חושבת - - - אתה סתם דמגוג

יוסף טייב: יוסף, יוסף

יוסף עטאונה: תתביישי לך

לימור סון הר-מלך: אם הייתי חושבת שהוא רצח לא הייתי אומרת את זה

יוסף טייב: יוסף, עד עכשיו אמרת דברי טעם

יוסף עטאונה: תתביישי לך

לימור סון הר-מלך: אם הייתי - - -      

יוסף עטאונה: תתביישי לך

יוסף עטאונה:  תתנצלי יש לך הזדמנות לתקן

יוסף טייב: לימור

יוסף טייב:  חברים, אני לא רוצה להוציא אף אחד מכם

יוסף עטאונה: יש לך הזדמנות להתנצל

לימור סון הר-מלך: אתה תתנצל

לימור סון הר-מלך:  מי שצריך להתנצל זה אתה

נעמה לזימי: לימור

נעמה לזימי:  יוסי, זה - - - את הדיון

יוסף עטאונה: יש לך הזדמנות להתנצל, תתביישי לך

יוסף טייב: יוסף, יוסף, שנייה אחת

יוסף עטאונה: אל תוסיפי לנו דוגמה

לימור סון הר-מלך: אם הייתי חושבת שהוא רצח לא הייתי אומרת את זה

יוסף טייב: לימור, לימור

נאור שירי: שכחתי שסיימת קורס לבימה

נאור שירי:  עוד אחת

נעמה לזימי: אתה שר חינוך, אתה לא יכול לשמוע דברים כאלה

יוסף טייב: אני אתחיל להוציא אתכם

יוסף טייב:  רגע, אני רוצה להתייחס לזה אבל

לימור סון הר-מלך: הוא לא רצח, הוא לא רצח

לימור סון הר-מלך:  אם הוא היה רוצח לא הייתי אומרת את זה

נעמה לזימי: אתה שר חינוך

נעמה לזימי:  אנחנו נגד הסתה בדיוק כמוך

יוסף טייב: נעמה, לא ביקשתי עזרה

יוסף טייב:  לימור, תודה רבה

נעמה לזימי: אתה שר חינוך, - - - חף מפשע אחרי ששרף משפחה

יוסף טייב: יוסף, שנייה, אני רוצה להתייחס לזה

יוסף עטאונה: חברת הכנסת אומרת בית המשפט ביטל - - -      

לימור סון הר-מלך: תכעסו

לימור סון הר-מלך:  תכעסו על 1400 נרצחים, ראינו מי אתם

לימור סון הר-מלך:  ראינו מי אתם, ראינו מי אתם

יוסף עטאונה: - - - בית משפט ישראלי

יוסף עטאונה:  ואת אומרת שהוא צדיק

יוסף טייב: לימור, אני לא רוצה להוציא אתכם

יוסף טייב:  יוסף, יוסף

לימור סון הר-מלך: ראינו מי אתם, 1,400 נרצחים באכזריות

יוסף עטאונה: תתביישי לך, תתביישי לך

יוסף עטאונה:  תתנצלי

יוסף טייב: לימור, לימור, תודה רבה

יוסף טייב:  יוסף, עד עכשיו אמרת דברי טעם, חבל שהפכת את זה למשהו אישי עם חברת הכנסת

יוסף עטאונה: היא לא תטיף לי מוסר, היא לא תטיף לי מוסר

יוסף טייב: שנייה, אף אחד לא הטיף

יוסף טייב:  היא לא הטיפה מוסר

יוסף עטאונה: היא לא תטיף לי מוסר כשהיא אומרת על רוצח שהורשע בבית משפט ישראלי שהוא צדיק

יוראי להב-הרצנו: יוסי, מחילה, יש פה סטודנטים - - -      

לימור סון הר-מלך: בסדר, אנחנו ראינו את כל הגיס החמישי שנמצא אצלכם

יוסף טייב: הם ידברו, הם ידברו

יוסף טייב:  אתה רוצה לנהל את הוועדה? תודה רבה

יוסף טייב:  חברת הכנסת קטי שטרית, בבקשה

יוסף טייב:  תודה רבה

יוסף טייב:  רגע, רגע, השר רוצה להתייחס, שנייה

החינוך יואב קיש: נעמה, אני רוצה להגיד משהו על הוויכוח הזה ואני חושב ששניכם צריכים להסכים לזה

החינוך יואב קיש:  ואני הולך להתייחס לשני הדברים שנאמרו, בעיניי זאת עמדתי, חבר הכנסת עטאונה, אני בטוח שאתה מגנה מכל וכול קריאה להסתה וכול תמיכה בחמאס

החינוך יואב קיש:  ואני רוצה לומר לחברת הכנסת לימור סון הר מלך, מי שהואשם בבית המשפט הישראלי כרוצח, הוא רוצח והוא צריך להישאר בכלא

לימור סון הר-מלך: יש על זה הרבה מאוד שאלות

נעמה לזימי: תודה רבה, שר החינוך

נעמה לזימי:  זה חשוב מאוד

סימון דוידסון: איזה שאלות, לימור? איזה שאלות?      

לימור סון הר-מלך: בסדר, ככה אתם חושבים

לימור סון הר-מלך:  יש על זה הרבה שאלות

נעמה לזימי: איזה שאלות? - - - שאלות

יוסף טייב: לימור, אני לא פותח עכשיו משפט - - -      

נעמה לזימי: - - -     

החינוך יואב קיש: אני מציע שנעבור לדיון היותר חשוב על המילואימניקים

החינוך יואב קיש:  אני מציע שנעבור לדיון על המילואימניקים

יוסף טייב: בבקשה, חברת הכנסת קטי שטרית

קטי קטרין שטרית: רק הערה קטנה משפט

יוסף טייב: לא לחזור לזה, קטי, בבקשה

קטי קטרין שטרית: לא, רק משפט

קטי קטרין שטרית:  נרצחו בדואים, וכולנו ראינו את הסרטון המזעזע שהוא אומר להם אני ערבי, אני ערבי והם יורים בו

קטי קטרין שטרית:  כי הם מפלצות, הם לא בני אדם, הם מפלצות

יוסף עטאונה: אני מדבר על תמיכה באוניברסיטאות

קטי קטרין שטרית: אגב, לגבי נתניה אלה לא היו סטודנטים

לימור סון הר-מלך: אבל רדיפה זה לבדוק את ההסתה? זאת רדיפה?      

קטי קטרין שטרית: מקריאים עכשיו את החוק שלי בוועדת הבריאות, חוק ההמשכיות שיאפשר לחיילים שנהרגו, שנרצחו, קצבת זרע

קטי קטרין שטרית:  ולכן, חשוב לי לחזור לשם

קטי קטרין שטרית:  כרגע יש מישהו שממלא את מקומי

קטי קטרין שטרית:  אני רוצה להגיד מספר דברים לנציג המל"ג, אולי אתה לא יודע אבל קיבלתי אתמול SMS מחברה שלומדת רפואה בצפת

קטי קטרין שטרית:  ושימו לב למה שנאמר לה, חברים שלה, סטודנטים לרפואה, שנמצאים בתוך עזה, מבקשים ממנה לטפל בהודעה שהם קיבלו מהאוניברסיטה, שבסבבים של בתי החולים הם לא יוכלו להיות, כי הם בעזה, הם שומרים עלינו

קטי קטרין שטרית:  ואומרים להם, תצטרכו להישאר שנה כי אתם לא יכולים לעשות את סבב בתי החולים

קטי קטרין שטרית:  תגידו, זה נורמלי?      כשאני שומעת את יושב-ראש המכללות, שאגב, אני הייתי בין התומכים בכם, אני הייתי ראש המטה של שר החינוך ותמכתי בהקמת מכללות פרטיות ואני בעד מכללות פרטיות

קטי קטרין שטרית:  אבל תקשיבו, הפכתם למכונת כסף

קטי קטרין שטרית:  זה מה שמעניין אתכם, רק הנושא הכלכלי, לא מעניין אתכם מה יש לנו פה

קטי קטרין שטרית:  מה נסגר איתכם? אתם מענישים את טובי בנינו שנלחמים כעת בעזה

קטי קטרין שטרית:       אני שואלת את עצמי, איזה ריכוז יש לאותו סטודנט שנמצא שנה שלישית או רביעית לפני התואר כשהוא לא יודע מה קורה עם התואר שלו, כי כשהוא יחזור לשם יכול להיות שיבקשו ממנו להישאר עוד שנה

קטי קטרין שטרית:  באמת שאין דרך אחרת יצירתית? איך דרך אחרת? מה עם השלמות? מה עם סמסטר קיץ? אנחנו לא שומעים את הפתרונות האלה מכם, למה כי אתם צריכים לשלם כפול? אני יכולה להתחייב לפניך שבוועדת כספים אני אפעל כדי שיפצו אתכם

קטי קטרין שטרית:       אסור שזה יקרה בשום פנים ואופן לחיילים הקדושים, הטהורים, המלאכים בירוק, שבזכותם אנחנו יושבים כאן

קטי קטרין שטרית:  כי ראינו מה המפלצות מסוגלות לעשות, ראינו שאם לא היינו עוצרים את המפלצות האלה לאן הם היו מגיעים

קטי קטרין שטרית:  והם היו מגיעים כי הם נחושים, כי הם נחושים לחסל, הם נחושים לחסל את המדינה הזאת

קטי קטרין שטרית:  אין פשרות, הם לא מוכנים לשום פשרה, לא למשאים ומתנים ולא לכלום

קטי קטרין שטרית:  הם מבחינתם מהנהר ועד הים

קטי קטרין שטרית:  זה אומר למחוק את המדינה הזאת, וזה אומר או אנחנו או הם

קטי קטרין שטרית:  זה המסר שצריך להגיד לכם

איימן עודה: סליחה, את בעד מדינה לצד מדינה?      

קטי קטרין שטרית: אני אגיד לך, אני גדלתי בביתר, אני שתי גדות לירדן – זה ייתן לך את התשובה

קטי קטרין שטרית:  תאמין לי אם תעשה סבב עכשיו בין ערביי ארץ ישראל היקרים והטובים, שתורמים המון למדינת הזו ותשאל אותם מי מוכן ללכת לצד ההוא, אף אחד לא יסכים ללכת

איימן עודה: אני אשאר באמונה שלי, אבל אני רוצה שלום

קטי קטרין שטרית: כי יש שם מפלצות, יש שם מפלצות שמשקיעות בתוך האדמה מלמטה במקום מעל, כי המטרה שלהם היא להכחיד אותנו – לגמור אותנו

קטי קטרין שטרית:  אין להם שום מטרה אחרת חוץ מזה

קטי קטרין שטרית:       ולכן, אני חוזרת ואומרת, המל"ג שאישר למכללות הפרטיות את הפתיחה, את הקורסים ואת כל מה שמשתמע מכל זה, החליט שבאוניברסיטאות דוחים את הלימודים

קטי קטרין שטרית:  אני מצדיעה לכם על זה, כול הכבוד

קטי קטרין שטרית:  אבל אתם לא יכולים להשמיע את הקול שלכם לגבי המכללות? הרי הם יבואו אליכם בדרישות ויבקשו מכם לאשר עבורם קורסים חדשים

קטי קטרין שטרית:  אני הייתי מרצה בבר אילן, כל קורס כזה היה צריך לעבור אישור, ואם לא היה עובר אישור של המל"ג אי-אפשר היה להכיל אותו

קטי קטרין שטרית:  ואני שואלת מה זאת האטימות הזאת? אני שומעת חיילים שמתקשרים, הבן שלי גם נמצא בדרום, אומרים לו תגיד לאימא שלך אם היא יכולה לסייע לנו

קטי קטרין שטרית:  זה לא נורמלי שזה בכלל בא לידי ביטוי או לדיון

קטי קטרין שטרית:  הייתם מייד צריכים להגיד להם, מה שאתם מתחילים כשנת לימודים, גם הם צריכים כשנת לימודים

יוסף טייב: חברת הכנסת שטרית, את מפספסת נקודה אחת, המל"ג לא מחליט בנקודה הזאת

קטי קטרין שטרית: המל"ג יכול להמליץ

קטי קטרין שטרית:  אתה יודע, אני שומעת את זה הרבה בפקידות הבכירה של המשרדים

קטי קטרין שטרית:  זה לא אנחנו זה הם, לא אנחנו מחליטים זה הם

קטי קטרין שטרית:  האמן לי, יש הרבה מנופים למל"ג מול המכללות הפרטיות שהם יכולים להשתמש בהם, השאלה האם הם רוצים לעשות את זה?      

רון שפירא: אבל המכללות הפרטיות נותנות יותר ולא פחות

יוסף טייב: 	פרופ' שפירא אמרת את הדברים שלך בזכות הדיבור שלך

יוסף טייב:  הדברים שלך היו ברורים ונאמרו

יוסף טייב:  חברת הכנסת שטרית, להיכנס לסיכום, בבקשה

קטי קטרין שטרית: אני חוזרת ואומרת, הייתי בעדכם

קטי קטרין שטרית:  הרי סטודנט שלומד אצלכם משלם הרבה יותר

רון שפירא: והוא מקבל יותר

רון שפירא:  המילואימניק מקבל יותר

קטי קטרין שטרית: לא, אם אתה לא מתחשב בו

רון שפירא: אבל אני מתחשב בו עוד יותר

יוסף טייב: פרופ' שפירא, זה לא דו שיח

קטי קטרין שטרית: לא, אתה לא מתחשב בו

קטי קטרין שטרית:  הפתרונות שלך הם לא פתרונות יצירתיים, הם פתרונות של חשיבה אחת וצרה – רק חשיבה כלכלית

קטי קטרין שטרית:  ולצערי הרב, כמי שהייתי הלוחמת כדי שתקבלו את האישורים שלכם, אני אומרת לך, שאני מתחרטת

קטי קטרין שטרית:  כי אם אתם כל כך אטומים כלפי הסטודנטים שמשרתים היום ומשלמים מחיר קשה מאוד, כדי שאתה ואני נוכל לשבת פה

קטי קטרין שטרית:  אני חושבת שזאת אטימות שאין כדוגמתה

רון שפירא: חבל ש - - - מפוזר

רון שפירא:  את לא הקשבת למה שאמרתי

נאור שירי: היא לא הייתה פה

יוסף טייב: פרופ' שפירא

יוסף טייב:  קטי, כנראה לא היית פה בהתחלה

נאור שירי: את לא היית פה

קטי קטרין שטרית: מה זה משנה?      

נאור שירי: כי הוא אמר דברים ואת לא יכולה לדבר - - -      

קטי קטרין שטרית: - - -      

יוסף טייב: קטי

יוסף טייב:  נאור, אני לא צריך עזרה

יוסף טייב:  קטי, לא

קטי קטרין שטרית: דבר אחד - - -      

יוסף טייב: כשלא היית פה פרופ' שפירא הסביר

קטי קטרין שטרית: אני שמעתי אותו

קטי קטרין שטרית:  למה אתה אומר שלא הייתי פה? הייתי פה

יוסף טייב: אז שמעת

יוסף טייב:  אני לא יודע אם היית או לא היית

יוסף טייב:  פרופ' שפירא הסביר וחלק מהדברים שהוא אמר הוא אמר שהוא הקים איזשהו מתווה, ומה שהסטודנטים יצטרכו לקבל הם יקבלו, אם יצטרכו לפתוח קורסים וכולי

קטי קטרין שטרית: אתה גם לא שמעת מה שהוא אמר

יוסף טייב: אני שמעתי הכול

יוסף טייב:  אם יצטרכו לפתוח קורסים - - -      

קטי קטרין שטרית: אדוני היושב-ראש, החייל נמצא עכשיו בתוך עזה, מחרף את עצמו

יוסף טייב: קטי, קטי, אין לזה קשר

קטי קטרין שטרית: הוא צריך לחשוב מה יהיה עם הקורס שלו?     

יוסף טייב: אין לזה קשר, הוא לא צריך לחשוב 

קטי קטרין שטרית: תגידו, זה נשמע לכם נורמלי? זה נשמע נורמלי?      

יוסף טייב: הוא לא צריך לחשוב

יוסף טייב:  ור"ה חושב וייתן את הפתרונות

אלחנן פלהיימר: צודקת

קטי קטרין שטרית: זה נשמע נורמלי? יושב פה יושב-ראש התאחדות הסטודנטים מתחנן

קטי קטרין שטרית:  יושבים פה נציגים ומתחננים

קטי קטרין שטרית:  מה זה הדבר הזה?      

יוסף טייב: קטי, תודה רבה

ישי מנחם פרנקל: יושב-הראש, ברשותך תשובה קצרה

קטי קטרין שטרית: אנחנו שולחים להם חבילות

קטי קטרין שטרית:  אבל איפה האנושיות?      

יוסף טייב: קטי, קטי, תודה רבה

ישי מנחם פרנקל: מילה קצרה על החזרה של תלמידי הרפואה בשנים הקליניות

ישי מנחם פרנקל:  זאת לא בקשה זאת דרישה של משרד הבריאות, כדי שהצנרת של הכשרת רופאים תמשיך

ישי מנחם פרנקל:  סידרנו, פורום דיקני הרפואה אל מול משרד הבריאות, את ההסדרה של מה שיעשו המילואימניקים

ישי מנחם פרנקל:  תינתן להם תשומת הלב והם ישלימו

ישי מנחם פרנקל:  ואני אומר את המשפט החשוב ביותר, וחשוב שגם יירשם, זאת התחייבות של פורום דיקני רפואה – שום סטודנט לרפואה שגויס לא יפסיד שנה

ישי מנחם פרנקל:  אנחנו נעשה הכול

קטי קטרין שטרית: אז תודיעו לאוניברסיטאות

קטי קטרין שטרית:  הם הודיעו להם כבר

ישי מנחם פרנקל: זאת התחייבות, זאת התחייבות

קטי קטרין שטרית: הם הודיעו לסטודנטים

קטי קטרין שטרית:  אתה מבין מה זה סטודנט שנמצא עכשיו בתוך הלחימה וחושב שהוא יורד בשנה?      

יוסף טייב: קטי, קטי, זה לא דו-שיח

יוסף טייב:  את חושבת על עצמך, אמרת את הדברים

קטי קטרין שטרית: אבל אין חיבוק, כנראה אין קשב בין האוניברסיטאות לבין המל"ג

יוסף טייב: יש חיבוק ויש קשב

יוסף טייב:  אנחנו ניתן לכולם להביע את דעתם ולהגיב איפה שצריך להגיב

יוסף טייב:  נמצא איתנו עיליי הררי, מסמינר הקיבוצים

יוסף טייב:  בבקשה, עיליי

עיליי הררי: תודה רבה שאתם נותנים לי לדבר, אני מעריך את זה מאוד

עיליי הררי:  שלום לכל יושבי החדר

עיליי הררי:  בעברי הייתי סטודנט לחינוך מיוחד בסמינר הקיבוצים – שאפילו לא השכילו לשלוח לפה נציג לגבי הטענות שלי

עיליי הררי:  יש לנו ארבע תומכות טרור בסמינר, והסטודנטיות שלנו הן לא סטודנטיות רגילות

עיליי הררי:  הם סטודנטים וסטודנטיות שילמדו את הילדים שלכם, הם יגדלו את דור העתיד

עיליי הררי:  יש לנו סטודנטית בשם מאלכ אבריעה שפרסמה פוסט של אחותה

עיליי הררי:  היא שיתפה את הפוסט של אחותה, והביעה בו את תמיכתה

עיליי הררי:  היא תומכת בכל ההתנגדות של העם שלה, כדי לשבור את הכיבוש ואת המצור של האפרטהייד

עיליי הררי:  הקמתי עצומה ואיגדתי כמה סטודנטים, והמכללה מסרבת לדבר איתי

עיליי הררי:  שלחתי להם אינספור מכתבים – התעלמות

יוסף טייב: היא מסרבת גם לדבר איתנו

לימור סון הר-מלך: אנחנו מכירים את זה, זה מוכר

עיליי הררי: הם לא שלחו נציג וזה בעייתי

עיליי הררי:  איימו עלי בתביעת דיבה, על זה שהקמתי את העצומה

טל רוסו: אני אשמח להגיב, אני לא נציגה שלהם

יוסף טייב: מי גברתי?  

טל רוסו: שמי ד"ר לילי רוסו, אני מנהלת אגף הכשרה אקדמית במשרד החינוך

טל רוסו:  סמינר הקיבוצים מתוקצב ות"ת, אבל הוא גם תחת הרגולציה והאחריות שלנו

החינוך יואב קיש: אנחנו מכירים את המקרה הזה?      

טל רוסו: אנחנו מכירים את המקרה, המקרה מטופל מאוד, הוא הועבר – כל המקרים דרך אגב

עיליי הררי: איך הוא מטופל, בבקשה? הוגשה תלונה במשטרת ישראל?      

טל רוסו: אני אגיד

טל רוסו:  הועברו גם מכתבים אלינו וגם למשרד

טל רוסו:  במקרה הספציפי הזה מכיוון שוועדת המשמעת של המכללה החליטה להעביר את זה לטיפול המשטרה, נפתח תיק במשטרה וכרגע זה מטופל דרך המשטרה

עיליי הררי: אוקיי, אז המכללה מחליטה?      

יוסף טייב: שנייה, שנייה, שנייה

לימור סון הר-מלך: אנחנו רוצים - - - מהמכללה

טל רוסו: אפשר להעביר גם לוועדה פה

החינוך יואב קיש: מה לגבי השעיה? למה אין הליך השעייתי במקרה הזה?      

יוסף טייב: בזמן התהליך מה קורה עם הסטודנט?      

טל רוסו: קודם כול, הלימודים עדיין לא התחילו במכללות להכשרת מורים

טל רוסו:  הסטודנטית מושעית מההתנסות הקלינית

עיליי הררי: היא לא מושעית

טל רוסו: היא מושעית

טל רוסו:  יש לנו באופן רשמי מכתבים של פרופ' ציפי ליבמן, שמנהלת את זה באחריות

לימור סון הר-מלך: על מה אתה מבסס את זה שהיא לא מושעית? למה אתה אומר שהיא לא מושעית?      

שי גליק: היא לא מושעית

יוסף טייב: שי גליק, תודה רבה

לימור סון הר-מלך: היא לא מושעית

לימור סון הר-מלך:  סיפורים, סיפורים, הבנו

טל רוסו: זה לא סיפורים

לימור סון הר-מלך: כרגיל אתם באים ומספרים לנו סיפורים כאן בוועדה

יוסף טייב: לימור, לימור, אני מבקש

לימור סון הר-מלך: עזוב, עזוב

יוסף טייב: אל תגידי לי עזוב, אני לא אתן לאף חבר כנסת לזלזל באנשי המשרדים

יוסף טייב:  אתם רוצים תגידו את העמדה שלכם בצורה ברורה וחדה – אל תזלזלו בהם

לימור סון הר-מלך: מספרים לנו סיפורים

החינוך יואב קיש: את יכולה להביא את המכתב שקיבלת? תביאי את המכתב כדי שחברי הכנסת יראו

החינוך יואב קיש:  ואם במכתב יש אמירה של השעיה ברורה, ומצד שני הסטודנטים טוענים שהיא לא מושעית, אני מבקש לבדוק את זה מול הנשיאה שם

סימון דוידסון: אני מתפלא

סימון דוידסון:  ידעתם שיש דיון היום, איך לא הגעתם מוכנים עם תשובות מיידיות ומכתבים?     

טל רוסו: יש לי מכתבים

סימון דוידסון: מגיעים לדיון בוועדת חינוך וזה אחד מהנושאים, ידעתם את זה

סימון דוידסון:  זה לא בהפתעה

החינוך יואב קיש: היא לא מסמינר הקיבוצים

טל רוסו: אני לא מסמינר הקיבוצים

סימון דוידסון: אני לא בא אלייך בטענות

החינוך יואב קיש: רגע, בואו נעשה סדר

החינוך יואב קיש:  היא לא מסמינר הקיבוצים

סימון דוידסון: אבל המוסדות, המוסדות עצמם, תבואו מוכנים

יוסף טייב: אבל סמינר הקיבוצים לא הגיעו לפה, הם לא באו

יוסף טייב:  היא רק אומרת לך שמתוך משרד החינוך יש מסמך

טל רוסו: אני מבקשת ממך חבר הכנסת וגם ממך, אנחנו באותו צד, אני מבקשת מכם להקשיב עד הסוף

טל רוסו:  אני מייצגת את כל המכללות להכשרת מורים, אני לא מהסמינר עצמו

טל רוסו:  יש בידיי - כיוון שאנחנו פנינו לסמינר לקבל תשובות, לקבל את כל הפרוטוקולים של הוועדות ואת התביעות למשטרה -  את המסמכים ואני אעביר את זה

החינוך יואב קיש: רגע, לילי, את צריכה לדעת דבר אחד, כשאת אומרת שהדברים מטופלים זה לפי מיטב ידיעתך, כי עולה פה טענה שזה לא מטופל

החינוך יואב קיש:  ולכן, צריך לבדוק האם ההצהרה של סמינר הקיבוצים למשרד החינוך תואמת את מה שקורה בשטח

טל רוסו: נכון

טל רוסו:  אני אביא את מה שיש בידיי אליהם

יוסף טייב: האם יש למשרד אפשרות אכיפה?      

טל רוסו: יש כלים

יוסף טייב: מה הכלים?      

טל רוסו: למשרד אין כלים

החינוך יואב קיש: אנחנו לא יכולים להשעות סטודנט במכללה, המכללה יכולה

יוסף טייב: אתם יכולים לתת סנקציות? במידה ואנחנו יודעים שאותו סטודנט - - -      

טל רוסו: אין לנו את האפשרות, אני גם לא הרגולטור

טל רוסו:  ההחלטה היא שברגע שיש משהו הכי קטן שלא ברור אם זה חופש הביטוי או הסתה, מעבירים את זה לטיפול משטרתי

טל רוסו:  זה כתוב וזה הועבר ואפשר להעביר

חיים יהודה: גם המכללה לא יכולה

טל רוסו: אין לנו את הסמכות הזאת בכלל

טל רוסו:  דבר אחד שמאוד מאוד חשוב לי לציין, כל המכללות להכשרת מורים הקימו פורום חיים משותפים

טל רוסו:  בפורום החיים המשותפים שיש בו נציגים של כל המכללות להכשרת מורים והאוניברסיטאות שמכשירות מורים, יצא מסמך הסכמות ומסמך מדיניות שמחייב את כולם

טל רוסו:  מעבר לזה שלקראת פתיחת השנה האקדמית נעשים הרבה מאוד פעולות כדי שיהיה איזשהו מרחב בטוח לקמפוס משותף

עיליי הררי: אני באופן אישי וחברי הכנסת לא יודעים על שום פעולה שנעשתה בסמינר הקיבוצים, אנחנו הגענו לוועדת חינוך

טל רוסו: יצא מכתב לכולם

עיליי הררי: איפה המכתב? למה הוא לא הגיע לוועדת חינוך?      

יוסף טייב: בסדר, הוא יגיע

עיליי הררי: אז בינתיים זה שקר

עיליי הררי:  בינתיים

יוסף טייב: לא, לא

יוסף טייב:  אני מאוד מבקש, עיליי

יוסף טייב:  עם כול הכבוד, נזפתי בחברי כנסת ואני נוזף גם בך, לא להגיד שקר

יוסף טייב:  ביקשנו, היא אמרה שיש מכתב והמכתב יועבר לוועדה

עיליי הררי: עוד דבר אחרון

עיליי הררי:  אני רוצה להדגיש שאנחנו לא נחזור ללמוד עם תומכי טרור

עיליי הררי:  אני ממש לא רוצה שהמורים של הילדים שלכם יהיו תומכי טרור, ואני אעשה הכול

החינוך יואב קיש: בגלל זה הם צריכים להיות מושעים – בהחלט

יוסף טייב: בהחלט

יוסף טייב:  נמצאת איתנו בזום פרופ' יפעת ביטון, יו"ר ועד ראשי המכללות ונשיאת מכללת אחווה

יוסף טייב:  היא יצאה? טוב

החינוך יואב קיש: היא לא זמינה? תעלו אותה כי חשוב שהיא תדבר

יוסף טייב: בני בן ארי, בבקשה

מירב בן ארי: שלום לכולם, תודה על קיום הדיון

מירב בן ארי:  יושב ראש הוועדה, כבוד השר שמלווה את נושא המילואים ביחד איתי מיום כניסתי לתפקיד

מירב בן ארי:  אני קצין מילואים ראשי, אני אנסה לתת את הקולות מהשטח כמו שהם מגיעים אלינו

מירב בן ארי:  אבל לפני זה אני חייב רגע להגיד, אני לא חשבתי לעשות את זה, אבל אני כן רוצה לספר שני סיפורים קצרצרים

מירב בן ארי:  בנימה אישית, כי הייתי שמח שהדיון יחזור להיות על נושא פתרונות ומענה לסטודנטים, ויחזור להיות עם האופי המלכד והמאחד שהיה פה בהתחלה, שהוא זה שנותן לנו, אנשי המילואים, את הכוח ללכת ולעשות את מה שאנחנו עושים

סימון דוידסון: בושה

מירב בן ארי: הייתי שמח אם בתור התחלה הייתם מתקנים את הדבר הזה

יוסף טייב: נעמוד מול לשכת היו"ר

לימור סון הר-מלך: אתה צודק הערה נכונה מאוד

מירב בן ארי: הדבר השני, אני רוצה לשתף אתכם בנימה אישית

מירב בן ארי:  פקוד שלי לשעבר, סטודנט לרפואה – דובר פה הרבה על לימודי רפואה – נקרא לשירות מילואים בצו 8, אבל לפני שנה הוא עשה תעסוקה מבצעית באמצע לימודי רפואה כשהיה לו מבחן, שדי היה ברור שאם הוא לא מוותר על המילואים הוא הולך להיכשל במבחן

מירב בן ארי:  זאת לא הייתה שאלה, זה מבחן מאוד קשה, אני לא רופא ולא מבין בלימודים, אבל כך הוא תיאר את הדברים

מירב בן ארי:  הוא מ"פ במילואים, והיה לו ברור שאת הפתרון לדבר הזה הוא צריך לייצר אל מול המילואים, ולא אל מול לימודי הרפואה, כי ברור שלימודי הרפואה לא יתחשבו בשגרה בשירות המילואים

מירב בן ארי:  לצערי, רב סרן משה לייטר נהרג ביום שישי האחרון בבית חנון

לימור סון הר-מלך: הסטודנט לרפואה

מירב בן ארי: הייתי שמח לדעת שבמלחמה הזאת המדינה תשים את שירות המילואים לפני הלימודים, והיא זאת שתתחשב במשרתים ולא אחרת

מירב בן ארי:  ומפה אני רגע עובר לעולם הפתרונות

מירב בן ארי:  ראשית, במילואים אנחנו בתקופה מאוד מאוד מורכבת של חוסר ודאות

מירב בן ארי:  אנחנו מגויסים כבר שישה שבועות ולא יודעים מתי זה ייגמר

מירב בן ארי:  יש יחידות שנמצאות בלחימה מהיום הראשון לגיוס, יש יחידות שהיו בעתודה ונכנסו ללחימה, יש יחידות עורפיות ויש כל מיני סוגים ודיפרנציאליות בין שירות לשירות

מירב בן ארי:  אנחנו מוציאים אנשים לריענון, אנחנו מוציאים אנשים הביתה ואומרים להם לכו הביתה, נקרא לכם בעוד חודש חזרה

מירב בן ארי:  אנחנו באמת לא יודעים לאן הדברים הולכים, כמו כל המדינה

מירב בן ארי:       אחד הדברים שהכי קשים לסטודנטים בדבר הזה הוא חוסר הוודאות אל מול האוניברסיטאות

מירב בן ארי:  ואני מציע שהפתרונות יעסקו בניסיון לייצר לסטודנטים וודאות

מירב בן ארי:  אני אומר לכם מהשטח, קשה להם מאוד להתרכז בשירות המילואים כשהם לא יודעים לאן הם ממשיכים אחרי זה או מה קורה בתקופה

מירב בן ארי:  ולכן, חשוב לייצר פתרונות, וגם חשוב מאוד להפיץ אותם בתפוצה רחבה לכל המשרתים, בכל הדרכים האפשריות, SMS מיילים, מה שאתם רוצים

מירב בן ארי:  אני חושב שהמל"ג היא הפלטפורמה הנכונה להפצת הדבר הזה בתפוצה רחבה ככל שניתן

מירב בן ארי:  כרגע זה יותר עובד על ורסיות פרטיות

מירב בן ארי:  הייתה לי גם שיחה עם פרופ' רון שפירא על הדבר הזה

מירב בן ארי:  נכון יהיה שתצא הודעה מסודרת מטעם המדינה שתסדיר את הדבר הזה

מירב בן ארי:       בנוסף מתחיל להתפתח מתוך חוסר הוודאות קמפיין נגד

מירב בן ארי:  אני בטוח שחלק נחשפו לדבר הזה ברשתות החברתיות

מירב בן ארי:  אני לא חושב שצריך להגיע למקום הזה, בטח לא בתקופת מלחמה, וכמו שאמרתי, מה שמחזק אותנו זו התחושה שהעם מאחורינו

מירב בן ארי:  זה מה שנותן את הכוח לעמוד באתגרים האישיים, ויש מכל הסוגים ומכל המינים

מירב בן ארי:  אני לא סטודנט לרפואה ולא רופא, לא יודע למפות את כל האתגרים שיעמדו בפני הסטודנטים לרפואה, להנדסה או לכל דבר אחר

מירב בן ארי:  ולכן, אני חושב שמה שיהיה נכון, ופה אני באמת פונה בניסיון רגע לצאת מהקופסה, להתנתק רגע מסוגיית החופש האקדמי, שגם אני וגם השר נתקלנו בכל מיני ניסיונות לשנות ולתקן דברים במושג הזה שנקרא חופש אקדמי

מירב בן ארי:       שתהיה הרתמות מצד הגופים באוניברסיטאות והמכללות השונים, לגוף שיש לו איזושהי סמכות להגיד האם המענה שניתן על ידי המוסדות השונים נותן מענה למילואימניקים

מירב בן ארי:  זה כל מה שאנחנו מבקשים, שיהיה מישהו שיסתכל על המענה

מירב בן ארי:  אני חושב שהמענה הזה הוא מצוין, אבל אני לא סטודנט במכללה הזאת, אני לא יודע האם זה נותן מענה לכל האנשים והאם אין אנשים שיש להם בעיה מסוג אחד בהנדסת חשמל, ובעיה אחרת ברפואה

מירב בן ארי:  ולכן, אני מבקש שיהיה איזשהו גוף שיש לו את הסמכות, לא לכפות שום דבר, אני לא מבקש שיכפו פה שום דבר, רק שיגיד האם המענה הוא מספק או לא

מירב בן ארי:  ואם הוא לא מספק, תלך הממשלה או האוניברסיטה - - -     

קטי קטרין שטרית: זה יכול להיות המל"ג

קטי קטרין שטרית:  זה אמור להיות המל"ג, אם אתה לא יודע

מירב בן ארי: קטונתי מלהגיד למל"ג מה בסמכותו ומה לא

מירב בן ארי:  למדתי לדעת שנושא הסמכות פה הוא סוגיה מורכבת

מירב בן ארי:  ולכן, הייתי שמח שהמכללות והאוניברסיטאות יסכימו בעצמן לגוף כזה, שיהיה מוכר

החינוך יואב קיש: בני, זאת לא שאלה תיאורטית

החינוך יואב קיש:  חברת הכנסת קטי שטרית צודקת

החינוך יואב קיש:  המל"ג הוא הגוף הרגולטור, הוא מתווה מדיניות

החינוך יואב קיש:  ויש לו גם כלים, למרות שהם במצבים, בוא נגיד מורכבים, מגיעים לידי מימוש

החינוך יואב קיש:  אני אשלח לך גם את ההחלטה שיצאה אתמול שנסמכת על החלטות קודמות

החינוך יואב קיש:  פנינו לכל המוסדות, בוודאי לאלה שכבר פתחו, כדי שיעבירו בדיוק את המדיניות שלהם

החינוך יואב קיש:  איך הם מתכוונים לתמוך במילואימניקים במהלך התקופה? שהדגש המרכזי הוא לא איך אתם שומרים על הידע האקדמי, ההפך, הדגש המרכזי, איך אתם דואגים שכל מילואימניק מסיים ביחד עם חברו לספסל הלימודים, בין אם הוא עשה או לא עשה מילואים

החינוך יואב קיש:  זאת הדרישה ואנחנו נפקח על זה

החינוך יואב קיש:  איפה יכול להיות פער? יכול להיות פער, שנגלה שאיזה גוף מסוים לא עושה

החינוך יואב קיש:  מה היכולת שלנו להתמודד באירוע הזה? פה יש מורכבות, אבל לוודאי ברמת הפיקוח, השיתוף והשיקוף לציבור את זה אנחנו נעשה

מירב בן ארי: מצוין

קטי קטרין שטרית: אתה יודע מה ראשי התיבות של המל"ג?      

מירב בן ארי: המועצה להשכלה גבוהה

קטי קטרין שטרית: מועצה להשכלה גבוהה, אז אתה מבין שכל מה שקשור

מירב בן ארי: רשי תיבות אני מבין

קטי קטרין שטרית: רק כדי שתבין מי האחראי

החינוך יואב קיש: ורדה, את רוצה להגיד משהו?      

ורדה בן שאול: אני רק ארחיב את מה שהשר אמר

נאור שירי: לא לחצות קווים, קטי

ורדה בן שאול: אני מהמל"ג

החינוך יואב קיש: המנכ"לית, כן

ורדה בן שאול: הבקשה שלנו או הפנייה החד-משמעית שלנו כלפי המוסדות – בוודאי אלה שכבר פתחו או שעומדים לפתוח השבוע או בשבוע הבא – זה גם מה הם מתכננים לעשות, כמו שפרופסור שפירא אמר, וגם בדיעבד מה הם עשו

ורדה בן שאול:  זה לא מספיק להגיד אנחנו מתכננים, ניתן לכולם קורס וכולם ילמדו והכול יהיה בסדר

ורדה בן שאול:  אנחנו גם נרצה לבדוק מה קרה בפועל

ורדה בן שאול:  כי הכרזות הם הכרזות, בסוף אני לא בטוחה שיבוא מילואימניק אחד - - -      

קטי קטרין שטרית: אתם תשאירו את הסטודנטים הללו, שנמצאים כרגע בלחימה באי-ודאות מוחלטת

ורדה בן שאול: נהפוך הוא

מירב בן ארי: אני עוד לא סיימתי

קטי קטרין שטרית: אי-ודאות מוחלטת

קטי קטרין שטרית:  יידע כל סטודנט שאסור לו להיכנס למכללות האלו

קטי קטרין שטרית:  אסור להיכנס למכללות האלו כי הן לא מתחשבות בו כשהוא נלחם עבורם

יוסף טייב: קטי, תודה

ורדה בן שאול: אנחנו אחראים על כל המוסדות, כולל המכללות האלו

קטי קטרין שטרית: אסור להתקרב למכללות האלו חד-משמעית

יוסף טייב: קטי, די

החינוך יואב קיש: קטי, זה לא נכון

קטי קטרין שטרית: לא

קטי קטרין שטרית:  אני לא מקבלת את זה

קטי קטרין שטרית:  זה בעוד ארבעה ימים

קטי קטרין שטרית:  מי יביא לך מתווה בארבעה ימים?      

יוסף טייב: קטי, תודה

ורדה בן שאול: זה לא ארבעה ימים, זה מה-5 בנובמבר

קטי קטרין שטרית: ב-19 בחודש, זה מה שנאמר

ורדה בן שאול: לא, ב-5 בנובמבר זה כבר היה

ורדה בן שאול:  נפתחו כבר ב-5 בנובמבר שזה כבר היה לפני זה

קטי קטרין שטרית: אז זה עוד יותר חמור, עוד יותר חמור

ורדה בן שאול: אנחנו מנסים לאכוף את מה שאנחנו יכולים

החינוך יואב קיש: תנו לבני לסיים את דבריו

קטי קטרין שטרית: סליחה, זה לא מה שאנחנו יכולים, צריך לקחת יוזמה

קטי קטרין שטרית:  לא לאשר להם ולאפשר להם קורסים

קטי קטרין שטרית:  לא לאשר להם את מה שהם רוצים אם הם אטומים – הם אטומים

יוסף טייב: קטי, קטי, תודה רבה

יוסף טייב:  בני, בבקשה

מירב בן ארי: אני אשמח אם לגוף הזה ולדיונים יהיו שותפים גם אגודת הסטודנטים שבתוך הדבר הזה מעצם תפקידם, וגם עמותת המילואים שיודעת לשקף היטב את הקולות מהשטח

מירב בן ארי:  אנחנו נדע להעביר את הקולות

החינוך יואב קיש: זאת אמירה טובה

החינוך יואב קיש:  ורדה, אני מבקש שבכל דיון נזמן את עמותת המילואים כמשקיף לדיונים האלה – זה חשוב

מירב בן ארי: בנוסף, אני יכול להגיד לכם שהגיעו פניות רבות ששואלות לגבי הנושא של המעונות ושכר הלימוד

מירב בן ארי:  מה קורה עם הדבר הזה, לאור הדחייה, לאור חוסר הוודאות, אני אשמח אם המוסדות השונים וגם המל"ג יתייחסו גם לדבר הזה

מירב בן ארי:  אני רוצה לסיים באמירה שאחד היתרונות, לפחות מהזווית שלי, במלחמה הזאת, שאני פחות שומע חדשות ורואה טלוויזיה

מירב בן ארי:  ואני רוצה לשקף לכם שאנחנו מצפים שכולם יהיו ביחד בסיפור הזה

מירב בן ארי:  פחות ויכוחים, יותר תמיכה ויותר מענה, יעשה לנו, למשרתי המילואים הרבה הרבה יותר טוב ויקל עלינו להתרכז במשימה

מירב בן ארי:  תודה

יוסף טייב: בהתאם

יוסף טייב:  בני, אני רוצה להגיד לך שיש לכם תמיכה מלאה וגב מלא

יוסף טייב:  גם אם אנחנו מתווכחים פה ושם, בכל מה שקשור אליכם יש קונצנזוס רחב – כולנו עומדים מאחוריכם

מירב בן ארי: תודה רבה

יוסף טייב: פרופ' יפעת ביטון, נמצאת איתנו בזום

יפעת שאשא ביטון: שלום, תודה רבה

יפעת שאשא ביטון:  אדוני יושב-ראש הוועדה, וכבוד השר קיש

יפעת שאשא ביטון:  קודם כול אני רוצה להתנצל, לא יכולתי להגיע היום לכנסת, אני חושבת שהדיון הזה הוא מאוד מאוד חשוב

יפעת שאשא ביטון:  אני נמצאת במשרדי להב 433 בעניינים שקשורים לפשעי המלחמה של חמאס שאני מעורבת בבירור שלהם

יפעת שאשא ביטון:  אני רוצה לומר כמה דברים, קודם כל, לגבי המילואימניקים

יפעת שאשא ביטון:  אני חושבת שאין טעם לחזור על הקונצנזוס המלא והמוחלט

יפעת שאשא ביטון:  אתמול התכנסה ור"מ, התכנסו 24 נשיאים ונשיאות של המכללות הציבוריות בישראל

יפעת שאשא ביטון:  כמחצית מסטודנטים במוסדות המתוקצבים לומדים אצלנו

יפעת שאשא ביטון:  ההחלטה החד-משמעית הייתה שאנחנו בסולידריות מלאה עם המילואימניקים, ושאנחנו ניתן להם גב, ושיהיו פה מתווים ברורים להגנה על הזכויות שלהם

יפעת שאשא ביטון:  יתרה מזאת, כל מוסד יפרסם את היחסית הייחודית שלו בתקופה של מלחמת חרבות ברזל

יפעת שאשא ביטון:  משום שזה ברור שמה שאנחנו מכירים על מילואים ועל מסגרות רגילות בימי שגרה, לא דומה למה שקורה עכשיו

יפעת שאשא ביטון:       בהקשר הזה אני רוצה לומר, הדיון הזה הוא על המילואימניקים ועל המילואימניקיות, אבל יש לנו גם את בנות הזוג וגם את בני הזוג של הקבוצה הזאת

יפעת שאשא ביטון:  בעוד שבני הזוג נלחמים בחזית, יש להם הרבה פעמים מסע מאוד משמעותי בבית

יפעת שאשא ביטון:  החקיקה כבר התחילה להכיר ברלוונטיות של הקבוצה הזאת, ובוודאי מבחינת ור"מ, אנחנו מאוד מאוד קשובים לקבוצה הזאת, חשוב לנו לתת גם לה יחס מיוחד, הכרה והבנה במורכבות של אבא שנמצא במילואים כשיש ילדים קטנים, וכשהמצב כל כך מפחיד

יפעת שאשא ביטון:  והמילואים האלה הם לא סיסמה, אלא באמת סיכון חיים ברמה הבסיסית ביותר

יפעת שאשא ביטון:      ככלל, אף אחת המכללות לא תיפתח את שנת הלימודים לפני ה-3 בדצמבר

יפעת שאשא ביטון:  אבל יש שוני באשר לשאלה מתי אפשר יהיה לפתוח אחרי ה-3 בדצמבר

איימן עודה: סליחה, כבוד השר

איימן עודה:  היה חשוב לי שתשמע אותי

החינוך יואב קיש: אני צריך להעלות בשעה 11:00

יפעת שאשא ביטון: זה נוגע לסוגיה המרכזית של הבדלים גאוגרפיים שיש בין המכללות, פרופיל הלומדים והלומדות, המקצועות השונים שדורשים התייחסות שלנו

יפעת שאשא ביטון:  אנחנו תכף נשמע את פרופ' שקד שיגיד את זה בנוגע למכללות לחינוך

יפעת שאשא ביטון:  גם אצלנו בור"מ יש מכללות לחינוך, ומוסדות החינוך כבר התחילו ללמד, ואלה שבהכשרת המורים והמורות כבר נמצאים שם

יפעת שאשא ביטון:  ולכן, בהקשר הזה יש לנו איזשהו מגוון, אבל עמידה אחת ברורה של כולנו לצד המחויבות הזאת, שאף מילואימניק או מילואימניקית לא ישלמו מחיר על המילואים שלהם

יפעת שאשא ביטון:  ושוב מדובר בקבוצות גדולות נוספות אחרות שגם עליהן יהיה צורך לתת את הדעת

יפעת שאשא ביטון:  בישיבה שלנו אתמול הוצאנו סט של קביעות לגביהן שנעביר אותן לוועדה עוד במהלך היום

יוסף טייב: בסדר

יוסף טייב:  אני אתן לכולם לדבר, תאמינו לי

יוסף טייב:  יש פה גם חברי כנסת שיושבים כאן

יוסף טייב:  אתה דיברת, נאור

יוסף טייב:  חברת הכנסת לימור סון הר המלך, ולאחר מכן איימן עודה

לימור סון הר-מלך: קודם כל, אני חושבת שזה דיון מאוד מאוד חשוב

לימור סון הר-מלך:  אני כבר שבוע, מייד אחרי אותה שבת של שמחת תורה, פניתי ליושב-ראש וביקשתי לקיים דיון בנושא הזה

לימור סון הר-מלך:  עקב התבטאויות והסתה שפגשנו ותמיכה מובהקת באותן המפלצות, שפגשנו ברשתות

לימור סון הר-מלך:  אני לא סתם אמרתי כשדיברו על השעיה, הינה יש לי פה לפניי, פרוטוקול הוועדה לבדיקת תלונות בנושא הסתה ותמיכה בטרור, שנכתב על ידי עינת קסוטו-שפי מנכ"לית סמינר הקיבוצים

לימור סון הר-מלך:  ואלו תוצאות הדיונים שם לאחר שאותה ועדה בדקה, הוועדה מצאה בפוסטים שהוצגו בפניה התבטאויות קשות, בעיקר בעת הזו, עם זאת, באף אחת מההתבטאויות בפוסטים השונים לא נמצאה תמיכה מפורשת וישירה בפעולות החמאס

לימור סון הר-מלך:  לפי חוות הדעת המשפטית שהונחה בפני הוועדה, ההתבטאויות של הסטודנטים אינן מקיימות את המבחן המשפטי לפסילת ביטוי בישראל, ואין בהם משום הסתה או תמיכה במעשיו הנפשעים של החמאס, באופן שמצדיק את עמדת הסטודנטיות לדין משמעתי

לימור סון הר-מלך:       בקיצור, זאת תגובת סמינר הקיבוצים

לימור סון הר-מלך:  יש פער בין מה שדווח לנו כאן לבין המציאות בשטח, ולא סתם אמרתי את הדברים

לימור סון הר-מלך:  מעבר לבקשה שלי לדיון כזה, במושב האחרון הגשתי חוק של הרחקת סטודנטים תומכי טרור ממוסדות לימוד ופירוק תאים תומכי טרור

לימור סון הר-מלך:  החוק הזה עבר, לצערי הרב, שר החינוך היה צריך לצאת

איימן עודה: ולשחרר את אלוהים

לימור סון הר-מלך: אבל ביקשתי משר החינוך יואב קיש, להעביר את החוק ככתובו וכלשונו

לימור סון הר-מלך:  בסוף הצלחנו לאשר רק את תאי הסטודנטים שתומכים בטרור

לימור סון הר-מלך:  אני חושבת שהיום אנחנו צריכים לדון על החוק הזה מחדש, וגם סטודנטים פרטיים שהביעו תמיכה בארגון טרור ובאותם מעשים מפלצתיים, צריכים לתת את הדין

לימור סון הר-מלך:  אני לא רוצה שרק המשטרה תטפל בהם, אלא הם צריכים לשלם בסנקציה לימודית

לימור סון הר-מלך:  זאת אומרת או השעיה ובמקרים חמורים גם שלילת קבלת התואר

לימור סון הר-מלך:  אני חושבת שהחוק הזה צריך לעלות מחדש, וצריך לדון עליו מחדש

לימור סון הר-מלך:  הוא עבר בקריאה טרומית, אבל הוא עבר בחלק מאוד מאוד מזערי

לימור סון הר-מלך:  אני חושבת שהיום יותר מתמיד חשוב לנסות להעלות אותו

לימור סון הר-מלך:       כשהחוק הזה עלה נשיא אוניברסיטת תל אביב כתב מכתב, שהוא לא מתכון לאכוף את החוק הזה

לימור סון הר-מלך:  זאת אומרת שגם אם החוק הזה יעבור, הוא לא מתכוון לאכוף את החוק הזה

לימור סון הר-מלך:  הוא אומר, אין להפוך את האוניברסיטאות לגורם אכיפה – זה שיתוף הפעולה – אם נעשה זאת ניצור בקמפוס מקרתיזם ממש, ואני קורא למנוע את הפיכתה של הצעת חוק פשיסטית זו

לימור סון הר-מלך:  צריך להבין שיוצרים פה משוואות של מעקב אחרי הסתה לטרור, חוק שמביע ושדורש לבצע סנקציות על אותם מבטאי תמיכה באותם ארגוני טרור מפלצתיים

לימור סון הר-מלך:  נוצרה פה משוואה כאילו זאת סתימת פיות, אנחנו צריכים להבין, יש פה מישהו שכבר תקופה ארוכה מנסה להרדים אותנו

לימור סון הר-מלך:  אדוני היושב-ראש, שניסה להרדים אותנו שאפשר תמיכה בטרור שיצרה את אותן מפלצות

לימור סון הר-מלך:  דרך אגב, מתוך מוסדות הלימוד שלנו, ואנחנו צריכים לא לדבר פה בשתי קולות ולא להתנצל

לימור סון הר-מלך:       דיברו פה על משרתי המילואים, בוודאי שלא יינזקו, בוודאי שאין מצב שאיש שלנו שהולך ולוחם עבור מדינת ישראל ועבור קיומה של מדינת ישראל יינזק באיזשהו אופן

לימור סון הר-מלך:  לא יתכן, לא רק שיינזק אלא גם יופלה לטובת אלה שאינם משרתים

לימור סון הר-מלך:  בוודאי שהנושא הזה של התבטאויות סטודנטים של הסתה מובהקת בטרור באותן מפלצות – הצורה היא צורת אדם, אבל המהות היא מפלצת – אותה תמיכה, צריכה להיות באופן מאוד מאוד ברור בענישה, שהיא לא רק ענישה פלילית אלא גם ענישה שקשורה לאותן סנקציות לימודיות

יוסף טייב: תודה רבה

יוסף טייב:  המשרד לביטחון לאומי, האם אותן פניות שהגיעו אליכם ממכללת ספיר, אם אכן הגיעו, האם טופלו? לא טופלו? מי נמצא אצלנו? כן, בבקשה

ניר קידר: סמינר הקיבוצים

יוסף טייב: סמינר הקיבוצים, סליחה

לימור סון הר-מלך: זה בסדר, גם בספיר יש

ניר קידר: זה עושה בעיות ואף אחד לא מתייחס לזה

רון שפירא: הוא בחן את הערנות שלך

יוסף טייב: סליחה, סליחה

יוסף טייב:  אתה הבא בתור

בורלא רועי: בוקר טוב, אדוני

בורלא רועי:  אני מחטיבת החקירות

בורלא רועי:  ככל שתיק נמצא בחקירה או בהליך משפטי, אנחנו מנועים מלהתייחס בפורום כזה

בורלא רועי:  באופן אישי אני לא מכיר את הפניה, אבל זה לא אומר שהמשטרה לא מכירה את הפניות

בורלא רועי:  אני אישית לא יודע להתייחס לנתונים האלה

יוסף טייב: מה מספר הפניות שקיבלתם מה-7 באוקטובר?     

בורלא רועי: יש לי פה את הנתונים, אבל אני מסייג ואומר שמדובר בבקשות לפתיחה בחקירה באופן כללי, בעבירות של חופש הביטוי והסתות למיניהן

בורלא רועי:  אנחנו לא עושים פילוחים בהתאם לאוכלוסיות

בורלא רועי:  כלומר, לא לסטודנטים וגם לא למגזרים אחרים

בורלא רועי:  אדוני, מאז ה-7 באוקטובר התקבלו 533 בקשות לפתיחה בחקירה בעבירות של הסתה וחופש ביטוי

בורלא רועי:  מתוכן אושרו 233 על ידי פרקליטות המדינה

אחמד טיבי: כמה נגד ערבים? כמה נגד יהודים?     

בורלא רועי: אין לי את הנתונים האלה

אחמד טיבי: כי אין לך

קריאה: אין הפרדה, התלונה היא תלונה זהה

יוסף טייב: הוא אמר שהוא לא יודע

בורלא רועי: אנחנו לא מפלחים לפי אוכלוסיות, יש פילוחים לפי משרד הפנים

יוסף טייב: אתה יכול להגיד לנו האם אכן הוגשו על ידי מכללות ואוניברסיטאות כלפי סטודנטים?      

בורלא רועי: אני מעריך שכן, אני יודע שכן

בורלא רועי:  אני לא יודע לומר כמה

יוסף טייב: טוב, תודה

יוסף טייב:  פרופ' ניר קידר, נשיא המכללה האקדמית ספיר שספגה

יוסף טייב:  אימן יהיה אחריו

איימן עודה: אנחנו מסיימים ב-11:00?      

יוסף טייב: אני ביקשתי הארכה

יוסף טייב:  יש לי אישור אנחנו לא מסיימים ב-11:00

יוסף טייב:  מזל טוב

ניר קידר: תודה רבה, אדוני יושב-בראש, צוהריים טובים לכולם ולכולן

ניר קידר:  אני רוצה להחזיר את הדיון לנושא אחר, והוא האזור שחטף את המכה הקשה ביותר, האזור של עוטף עזה, עוטף ישראל כמו שאנחנו קוראים לו, ויש לנו אתגרים נוספים

ניר קידר:  אני שותף למה שאמרה חברתי פרופ' יפעת ביטון לגבי המכללות הציבוריות

ניר קידר:  הייתי אתמול בדיון וחבריי בור"ה ובול"מ גם

ניר קידר:  אבל בספיר יש בעיות ייחודיות, כמו שאמר השר, הבניינים בקמפוס שלנו נפגעו פחות, אבל הקהילה חטפה מכה קשה מאוד

ניר קידר:  יש לנו למעלה מעשרה נרצחים, סטודנטים, סטודנטיות, אנשי סגל ועוד עשרות רבים בקרב הבוגרים, בקרב בני המשפחות

ניר קידר:  עשרות רבות ואפילו מאות

ניר קידר:       עוד בעיה ייחודית שיש בספיר היא ש-250 אנשי סגל אקדמי ומנהלים שלנו חיים בעוטף בין 7-0

ניר קידר:  עכשיו הם מפוזרים בכל הארץ בין טבריה לאילת, ים המלח

ניר קידר:  ומעבר לבעיה ההומנית הקשה, ולבעיה האנושית הקשה, יש לנו בעיה – ופה זו ועדת החינוך של הכנסת – בעיה קשה בהפעלת המכללה

ניר קידר:  היינו צריכים לגייס בעצמנו מחשבים ניידים ולהסיע

ניר קידר:  רק האתגר של לשלם משכורות ב-1 בנובמבר לכל המכללה, ואנחנו מכללה הציבורית הגדולה בארץ לתואר ראשון והמעסיק הכי גדול באזור, שמשלם 1,300 משכורות

ניר קידר:  רק לשלם את זה כשחשבת שכר אחת עם ארבעה ילדים בבית מלון באילת, והחשבת השנייה במקום אחר זה חתיכת אתגר

ניר קידר:       יש פה שני עניינים

ניר קידר:  אחד, אני שותף לכל הבעיות שיש פה לחברים, אבל בספיר ישנן בעיות ייחודיות

ניר קידר:  הרבה זמן שמענו גם בבית הזה, לצערי, ובמקומות אחרים את העובדה שלכל אחד יש את הבעיות שלו, אבל אצלנו יש אתגרים מיוחדים

ניר קידר:  חברי יוסי מקורי יושב פה יושב-ראש ות"ת - - -      

יוסף טייב: ניר, אני אגיד לך בצורה ברורה

יוסף טייב:  הבעיה שלך היא הבעיה של כולנו

לימור סון הר-מלך: של כולנו

ניר קידר: נכון, תודה

ניר קידר:  אצלנו יש בעיות קשות מאוד לגבי פתיחת השנה הזאת

ניר קידר:  איך אנחנו נפתח אותה? אנחנו נפתח אותה בזום, אנחנו עדיין לא יודעים באיזה תאריך

ניר קידר:  בנוסף למילואימניקים, יש לנו 900 מילואימניקים במכללה שזה מספר גבוה מאוד

יוסף טייב: מתוך כמה סטודנטים?      

ניר קידר: 4,400 באקדמיה ועוד 1,000 הנדסאים, מתוך 5,400 בערך

ניר קידר:  זה אחוז גבוה

ניר קידר:  מעבר לזה יש לנו את הבעיה של המפונים, ולכן אני מצפה שגם הבית הזה יקרא, בנוסף להתגייסות של המל"ג, של ות"ת, וגם של שר החינוך שיצא – הוא עזר מאוד בעניין הזה – שיימצא פתרון ספציפי וגם כלכלי לספיר בדמות רשת ביטחון ואיזשהו סל ייחודי לספיר

ניר קידר:  כי כל הבעיות שהוצגו פה יש להם עשרות מונים, הבעיה היא בספיר

ניר קידר:       עוד מילה אחרונה, אנחנו התקווה הגדולה של עוטף הנגב, של עוטף ישראל, עוטף עזה

ניר קידר:  כל השיקום של האזור הזה יעבור דרך ספיר

ניר קידר:  אנחנו המעסיק הכי גדול, 70% והסטודנטים שלנו מגיעים מהאזור

ניר קידר:  איזה עוד גורם מושך כל שנה בין 2,000-1,000 סטודנטים מכל הארץ? יהודים וערבים, אגב, שיבואו ללמוד אצלנו

ניר קידר:  ולכן, צריך לחשוב גם על זה, כשאנחנו מסייעים השנה לספיר לעבור את השנה הקשה הזאת, אנחנו בעצם מסייעים לשיקום של כל חבל הארץ הזאת, וליחסים הפנימיים שלה

ניר קידר:  ובכלל לשיקום של הכלכלה, של החקלאות ושל התרבות, כי כבר היום אנחנו עמוק בתוך כל האזור הזה

ניר קידר:       הסטודנטים שלנו לא גרים בקמפוס, יש לנו החלטה אידיאולוגית שאין לנו מעונות בקמפוס, הסטודנטים שלנו גרים במעונות בשדרות ובכל הקיבוצים והמושבים באזור

ניר קידר:  חלקם נהרסו ונשרפו, גם בזה פנינו למדינה

ניר קידר:  אנחנו רוצים להכפיל את כפרי הסטודנטים כדי למשוך עוד אנשים ולעזור בפיתוח של עוטף הנגב

ניר קידר:  אבל לשנה הזאת צריכה להיות חבילת סיוע ייחודית, ואני מודה גם למל"ג שעוזר לנו בדברים האלה מול אגף התקציבים באוצר

ניר קידר:  למשל, דיברו פה על פטור משכר לימוד לכל משרתי המילואים, בוא נעשה פטור משכר לימוד לסטודנטים, בספיר שילמדו השנה לפחות

ניר קידר:  לדעתי צריך בשלוש-ארבע שנים כדי שיבואו לאזור ויחזרו ויפתחו אותו

יוסף טייב:  אמירה חשובה

יוסף טייב:  יוסי מקורי, יושב-ראש ות"ת, אתם על זה?     

יוסי מקורי: אני מציע שפרופ' קידר יענה

ניר קידר: לגמרי

ניר קידר:  הם לחלוטין על זה

ניר קידר:  אני מודה להם מאוד גם על המאמצים מההתחלה באמת

ניר קידר:  ההבנה המיוחדת של המקרה של ספיר והייחודיות שלה, וגם המגעים מול משרד החינוך, והיום מול משרד התקציבים של האוצר

יוסף טייב: איפה אנחנו עומדים מול אגף התקציבים? מה הצפי?     

יוסי מקורי: אגף התקציבים הסכים איתנו

יוסי מקורי:  אנחנו עובדים בשלוש רמות

יוסי מקורי:  כמובן שהבסיס הוא טיפול בסטודנטים בכלל ובמשרתי המילואים בפרט

יוסי מקורי:  ועוד יותר בתושבי העוטף ובאלה שיבואו ללמוד במוסדות בעוטף

יוסי מקורי:  בעיקרו של דבר אנחנו מתעסקים בנושא

יוסי מקורי:   הוחלט שספיר תעמוד בפני עצמה

יוסי מקורי:  התוכניות לספיר אינן תוכניות שאנחנו נכיל על שאר המוסדות, משום שיש לה את הבעיות שלה שאתם שמעתם

יוסי מקורי:  אגף התקציבים באוצר בהחלט מקבל את הגישה הזאת, והקשר בין אגף התקציבים הוא עכשיו ישירות עם המכללה

יוסי מקורי:  כך שאני חושב, שבנושא הזה הוא מטופל בצורה המיטבית האפשרית

יוסי מקורי:      כרגע אנחנו עובדים על מודלים שיעסקו בשאר המוסדות

יוסי מקורי:  אני רוצה להזכיר שאנחנו נמצאים בבעיה לא פשוטה בצפון

יוסי מקורי:  אנחנו לא יודעים מה יקרה עם מכללת תל חי שכרגע סגורה, ולא ברור מה יקרה בעתיד

יוסי מקורי:  זו מכללה עם 5,000 סטודנטים

יוסי מקורי:  כך שהנושא הוא נושא מאוד סבוך

יוסי מקורי:  הנושא של ספיר מטופל, לגבי שאר המוסדות, אנחנו בונים מודלים, לדעתי תוך שבוע או שבועיים נוכל לצאת עם הכרזה, כשיש טיפול ישיר שינתן לסטודנט

יוסי מקורי:  וטיפול ברמה שנייה למוסדות על מנת לעסוק בנושא של מעטפת, כמו טיפול פסיכולוגי, סמסטר צל, תוכניות של לימודי תגבור וכולי

יוסף טייב: היה חשוב לי לשמוע מיושב-ראש ות"ת את הייחודיות שיש למכללת ספיר

יוסף טייב:  ושאכן הם לא נכללים במתווה הרחב, אלא במשהו ייחודי בשבילם

יוסף טייב:  חבר הכנסת איימן עודה, בבקשה

יוסף טייב:  ולאחר מכן חבר הכנסת עמית הלוי

איימן עודה: כבוד היושב-ראש, גם דברים מובנים מאליהם צריכים להגיד שוב ושוב

איימן עודה:  ברור מאליו שבן אדם, אם אפשר לקרוא לבן אדם שמסתלבט על אישה זקנה בת 88, חטופה, זה דבר שראוי לכול הוקעה

איימן עודה:  ודבר שאמרנו אותו במשך כל החודש וחצי, לגבי ה-7 באוקטובר שרצח של חפים מפשע זה דבר שהוא ראוי לכל הוקעה, זו עמדה שהיא פוליטית, אבל בעיקר עמדה מוסרית ואנושית

איימן עודה:   אני חושב שהדיון מחטיא את המטרה

איימן עודה:  כי במידה וסטודנטים צפו בנו עכשיו הם יחזרו לאוניברסיטאות בהרגשה רעה מאד ביחסים בן יהודים לערבים

איימן עודה:  אני הקשבתי למספרים ועשיתי חישוב פשוט שאנשים שיש בסיס להאשים אותם, סטודנטים שיש בסיס, זה לא אומר שהם באמת מגיע להם כל מיני סוגים של ענישה

איימן עודה:  בסך הכול מגיע ל-233

איימן עודה:  במידה וכולם באמת מורשעים, וזה לא המצב ולא יהיה המצב

יוסף טייב: אני אחדד את הדברים שלך, זה אפילו במידה והמספרים האלה הם אכן סטודנטים

איימן עודה: כן, כן, כן

איימן עודה:  ולא כולם סטודנטים, רק שליש סטודנטים, משהו כזה

איימן עודה:  ויש 60,000 סטודנטים, עשיתי חישוב ומצאתי שמספר הסטודנטים המואשמים או האחוז שלהם לא עולה על 0

איימן עודה: 000175 פחות מ-1 ל-10,000

איימן עודה:  פחות מ-1 ל-1,000 אנשים

איימן עודה:  לכן, הדיון פה שהתמקד במשך שעתיים, שעתיים, על סטטוסים זה דיון שמחטיא את המטרה

איימן עודה:  איך הסטודנטים שחוזרים אחרי הדיון הזה יתנהגו אחד כלפי השני?   אני רוצה להוסיף, שיש סטודנטים יהודים שכתבו: מוות לערבים, צריך למחוק את עזה, צריך לרצוח את כל הילדים בעזה

איימן עודה:  הסטודנטים הערבים ראו את הסטטוסים הללו והם יודעים שאין אחד שהזמינו אותו לחקירה

רון שפירא: הזמינו, הזמינו

איימן עודה: ואני שואל את כולכם, אם אנחנו חושבים על העתיד של החברה כולה, אני רוצה להגיד לכם חברים, כמה שזה נשמע קשה, אבל זה אמיתי

איימן עודה:  הסטודנטים הערבים, להבדיל מהסטודנטים היהודים, רואים גם ערוץ 12 וערוץ 13, ולפעמים גם ערוץ 14, אבל רואים גם אל-ג'זירה ואל אל-מיאדין

איימן עודה:  הסטודנטים הערבים שרואים זוועות בעזה, זוועות קשות מאוד מאוד מאוד, לא יכולים לפרסם את זה, אבל זה נמצא אצלם בפנים

איימן עודה:       אנחנו רוצים חברה דמוקרטית, שכל בן אדם יכול להביע את דעתו הלגיטימית

איימן עודה:  שמעתי פה למשל, על סטטוס נגד כיבוש ונגד מצור

איימן עודה:  אני איימן עודה נגד כיבוש ונגד מצור, בעד שלום, בעד מדינה לצד מדינה

איימן עודה:  מה, זו לא עמדה לגיטימית? אני מבקש מכולם ברגעים קשים אלה – אחראיות

איימן עודה:  אחריות על איך אלפי סטודנטים יהודים ואלפי סטודנטים ערבים יחזרו לאותו מקום וילמדו ביחד

איימן עודה:  לכן, אני חושב שהישיבה הבאה של הוועדה צריכה להתמקד רק במקום הזה

איימן עודה:  תודה רבה

יוסף טייב: אני רק אחדד שאמרתי בפתח דבריי, שעל לנו להפוך את זה למלחמת יהודים וערבים

יוסף טייב:  אבל רוח הדברים הייתה בכיוון הזה

יוסף טייב:  אני חושב שרוב הדיון התמקד על המענה של הסטודנטים

יוסף טייב:  עם זאת, גם על נושא ההסתות

יוסף טייב:  אני יחד איתך בסיפור הזה, אפס סובלנות להסתה בכלל הצדדים

יוסף טייב:  אבל עם זאת, אי-אפשר לעשות סימטריה למה שצה"ל עושה היום בעזה, לזוועות והברבריות שעשו פה אנשי החמאס, ב-7 באוקטובר

יוסף טייב:  אני חושב שהצבא פועל במוסריות ובכירורגיות, אבל אנחנו לא נפתח פה כרגע את הנושא

איימן עודה: תשמע, תשמע, אני לא משווה שום דבר לשום דבר

איימן עודה:  אבל אני מבקש ממך, אתה יודע שיש לנו דעה פוליטית שונה לחלוטין למרות שיש תמימות דעים להוציא את כל האזרחים – אזרחים כלומר יהודים ופלשתינים – ממעגל האימה, זה מה שצריך להיות

יוסף טייב: בהחלט, כל מי שחף מפשע צריך לנהוג בו בכבוד

איימן עודה: חד וחלק

יוסף טייב: וכל מי שלא, יש להכות בו ביד קשה ובאגרוף ברזל

יוסף טייב:  נמצאת איתנו דניאל זילבר

דניאל זילבר: תודה על זכות הדיבור

דניאל זילבר:  אני יושבת-ראש אגודת הסטודנטים בתל אביב

דניאל זילבר:  אני שמחה שמכללת ספיר דיברה והעלתה את הסוגיות על הפרק

דניאל זילבר:  אני רוצה לדבר על הדברים בכללותם, אני יושבת כבר שעתיים ומקשיבה לשיח ואני חושבת שהוא מאוד מאוד חשוב, גם בהתייחסות למשרתי המילואים וגם בהתייחסות לתמיכה בטרור

דניאל זילבר:  אני חושבת שיש קונצנזוס, לפחות באוניברסיטה שלי, שנחשבת כביכול מעוז השמאל, שאין מקום לתמיכה בטרור בתוך הקמפוסים

דניאל זילבר:  אני יודעת שאצלי באוניברסיטה זה מטופל ביד רמה

דניאל זילבר:       מעבר לזה אנחנו עושים הכול כדי לסייע לסטודנטים ברמה הפרקטית ביותר

דניאל זילבר:  אני לא מדברת רק על משרתי המילואים, שברור שהם חברים שלנו, הם האנשים שיושבים איתנו על ספסל הלימודים

דניאל זילבר:  אנחנו עושים הכול כדי לסייע להם, בין אם זה ברמת ההתנדבות או ברמה השוטפת, וגם בדברים משמעותיים יותר

דניאל זילבר:  צריך להבין שהמצב של הסטודנטים הוא מאוד, מאוד, מאוד קשה

דניאל זילבר:  גם בגלל המסיבה ברעים גם בגלל מה שקרה ב-7 באוקטובר, וגם בגלל שבסוף אנחנו פלח האוכלוסייה, שכרגע נמצא בשירות המילואים

דניאל זילבר:  ומי שלא נמצא בתוך שירות המילואים, עושה הכול כדי להתנדב בפועל בעורף, כי אנחנו צריכים גם עורף מאוד מאוד חזק

דניאל זילבר:      זה אומר שאחוז מאוד מאוד גבוה מהסטודנטים כרגע עושה את מיטב מאמציו, כדי לסייע למדינת ישראל להרים את עצמה על הרגליים ולהילחם במלחמה שאנחנו נלחמים בה

דניאל זילבר:  חלק מהמאמץ הזה הוא כמובן לאמץ את מכללת ספיר

דניאל זילבר:  בתוך האוניברסיטה אנחנו מארחים את החמ"ל שלהם הם מתקשרים לכל הסטודנטים, אחד אחד כדי לוודא שכולם בסדר ושהם מקבלים את המענה הראוי למה שהם צריכים

דניאל זילבר:       הקושי של המעונות, הוא קושי קריטי ומשמעותי שצריך לראות איך מתקצבים אותו ברמה המדינית

דניאל זילבר:  ומעבר לזה, אם אני שמה את מכללת ספיר ואת הסטודנטים במילואים שזקוקים לסיוע נקודתי, כל הסטודנטים כרגע במצב כלכלי קשה מאוד

דניאל זילבר:  מלכתחילה אנחנו אוכלוסייה חלשה כלכלית

דניאל זילבר:  אין לנו כסף, אנחנו סטודנטים, אנחנו בדרך כלל עובדים בעבודות מזדמנות, מלצרות וכדומה

דניאל זילבר:  אלה תחומים שכרגע פחות רלוונטיים ואו שהלכנו למילואים, או שאנחנו מתנדבים במקומות רלוונטיים להתנדבות

דניאל זילבר:      זה אומר שבפרקטיקה אין לנו מקורות הכנסה וכרגע אנחנו עושים הכול כדי לסייע למשק

דניאל זילבר:  צריך לראות איזה שיתופי פעולה אפשר לייצר עם הממשלה ברמת המלגות, כמו הפרויקט שעשתה התאחדות הסטודנטים עם מלגת החקלאות, עם לאומי ועם הקטיף

דניאל זילבר:  צריך להגדיל את המלגות האלה

דניאל זילבר:  גם אל מול משרד החקלאות, גם אל מול משרד החינוך, יש לנו הרבה ילדים שנמצאים במלונות עכשיו שזקוקים לסיוע של סטודנטים שיבואו וילמדו להם

דניאל זילבר:  בסוף, אנחנו כרגע מדינה בהשבתה, הסטודנטים הם כוח משמעותי בתוך הדבר הזה

דניאל זילבר:  אנחנו פה כדי לנסות להרים את המשק, אבל אנחנו צריכים את העזרה גם של הוועדה הזאת, וגם של הממשלה, וגם של הכנסת באופן כללי, כדי לראות איך אנחנו מחזקים את הסטודנטים מהגב

דניאל זילבר:  בין אם זה הקלות שכר לימוד רוחביות, בין אם זה חלוקת מלגות, בין אם זה סיוע למילואימניקים, בין אם זה בהיבט המעונות

דניאל זילבר:      אני אסיים עם מסר של תקווה, אנחנו בטוחים שאנחנו ננצח, אין פה שאלה לגבי זה

דניאל זילבר:  סבתא שלי ניצולת אושוויץ, היא לא באה לארץ כדי להקים את המדינה ולוותר עליה, בגלל מתקפת טרור חסרת תקדים

דניאל זילבר:  אנחנו כאן ואנחנו נישאר ויש לנו את כל העוצמות ואנחנו בטוחים בניצחון שלנו

דניאל זילבר:  אנחנו צריכים את הגב כדי להילחם על המדינה הזאת

דניאל זילבר:  אנחנו בסוף דור העתיד של המדינה

דניאל זילבר:  תודה

יוסף טייב: תודה

יוסף טייב:  חבר הכנסת עמית הלוי, בבקשה

עמית הלוי: תודה, אדוני היושב-ראש

עמית הלוי:  אמר, פה נדמה לי קצין מילואים ראשי, שכשיש מלחמה יש תופעה של סולידריות, והרבה דברים מבורכים והרבה משימות שיש למשרד החינוך ולכל הגופים

עמית הלוי:  אבל המלחמה גם לפעמים עולה

עמית הלוי:  ההבחנה החשובה שבימים רגילים, לצערנו, מטושטשת בין אויב לאוהב

עמית הלוי:  אויב, זה לא חשוב אם הוא נושא תעודת זהות כחולה, אם הוא תושב או שהוא לא אזרח

עמית הלוי:  אני רוצה לומר, אדוני היושב-ראש, חבל שהשר לא פה, אתמול הוצגו בוועדת המשנה, כאן בחדר הזה, נתונים מזעזעים על מערכת החינוך בירושלים

עמית הלוי:  מתוך 620 מעצרים במזרח ירושלים רק בחודש האחרון 370 מתוכם – אני לא מדבר על הסתה וטרור, ולא על ביטויים אלא על פעולות – הם פעולות טרור ממש

עמית הלוי:  כלומר ניסיון, כמו שאמר מפקד משטרת קדם, ניסיונות רצח עם בקבוקי תבערה ועם דברים אחרים

עמית הלוי:      ברוב המקרים הללו, מדובר בילדים בגילאי 12 עד 18

עמית הלוי:  שלומדים בבית הספר של מערכת החינוך הממלכתית במדינת ישראל

עמית הלוי:  מאות תלמידים שניסו לרצוח אנשים בירושלים והם ממערכת החינוך של מדינת ישראל, בין אם זה מוכר שאינו רשמי בין אם זאת מערכת החינוך הממלכתית

יוסף טייב: אגב, חבר הכנסת עמי הלוי, הייתי מוסיף שחלקם פצעו קשות

קריאה: וגם רצחו

עמית הלוי: לכן, הדברים שאמר פה חבר הכנסת דוידסון, חסכת לי עם המצגת החשובה שהבאת

עמית הלוי:  יש לי פה דוגמאות רבות שרציתי להביא

עמית הלוי:  אני רוצה לומר את מה שאני רואה כדרישה, ואני חושב שהיא צריכה להיות הדרישה של כלל חברי הכנסת

עמית הלוי:  אוניברסיטה היא לא מוסד פרטי, אוניברסיטה במדינת ישראל היא מוסד ציבורי, מכללה או אוניברסיטה

עמית הלוי:  מוסד אקדמי, מוסד ציבורי שיש לו אחריות ציבורית

עמית הלוי:  ולכן, אני לא מקבל לא לגבי המכללות להוראה, גברתי ממשרד החינוך, לא לגבי האוניברסיטאות את העניין הזה של השעיה

עמית הלוי:  סטודנט שתמך בטרור, סטודנט שבוודאי תמך במעשי הזוועות האלה בעזה, צריך להיות מוסר

עמית הלוי:  לא מושעה אלא לא תלמיד באקדמיה הישראלית

טל רוסו: הוא מושעה עד להחלטת המשטרה

עמית הלוי: לא, אני חולק עלייך בעניין הזה

עמית הלוי:  ואני חושב שאת צריכה לעשות את ההבחנה בין העניין הפלילי לעניין הציבורי

עמית הלוי:  אתם לא המשטרה, משטרה תעשה את עבודתה

עמית הלוי:  אם אדם עשה עבירה פלילית או לא עשה עבירה פלילית לפי חוק הטרור, סעיף 24 וסעיפים אחרים זה עניין אחד

עמית הלוי:  אתם מוסד ציבורי ויש לכם אחריות ציבורית

עמית הלוי:  בואו ניקח דוגמה, אדם הזדהה עם מעשה טרור, שלצורך העניין על פי החוק הפלילי היום – אגב, דבר שצריך לשנות אותו – הוא לא עובר עבירה פלילית

עמית הלוי:  לא הזדהה עם ארגון טרור אלא הזדהה עם מעשה טרור, שאי-אפשר להוכיח שההזדהות הזאת השפיעה על מישהו

עמית הלוי:  הוא לא צריך להיות, הוא לא צריך לקבל תואר ממדינת ישראל

עמית הלוי:  ואת הראשונה, למה את הראשונה? מכיוון שהדבר האחרון שהוא צריך להיות – כמו שאמר פה הסטודנט – מורה במדינת ישראל

עמית הלוי:       אם יש משהו שהמדינה צריכה להתערב בו זה כשהיא נותנת לילדים חסרי ישע – כן,  אנחנו פחות בעד התערבות מדינה באזרחים בוגרים, באנשים עצמאיים, אנחנו בעד ליברליזם – ולוקחת ילדים קטנים, מביאה להם מורה שעושה להם ניתוח לב פתוח

עמית הלוי:  המוח והלב שלו נתון למרותם וזה בדיוק המצב שבו המדינה צריכה להתערב

עמית הלוי:  ולכן, ובוודאי, אסור לאגף לעובדי הוראה להרשות לעצמו שאדם שאי פעם הזדהה עם מעשי טרור, על אף שהוא לא עבר עבירה פלילית, יהיה מורה במדינת ישראל

עמית הלוי:  זה החוק, אגב, אדוני היושב-ראש, שנמצא על שולחן הוועדה

עמית הלוי:  ביקשתי ממך ואני אומר כאן, החוק הזה צריך להיות מקודם, ואני מאוד מקווה שהוא יעלה בשבוע הבא

עמית הלוי:       עוד הערה

עמית הלוי:  בין אם זה סטודנטים ובין אם זה צוות

עמית הלוי:  בתקנונים של האוניברסיטאות היום, מה שיש לפני, נניח אוניברסיטת תל אביב, בצלאל, בתקנון הקיים היום, אפשר לבטל לצמיתות תואר של סטודנט אם הוא נהג בצורה – כמו שיש במערכת החינוך, חוק של השפעה מזיקה, גם בתקנונים של האוניברסיטאות יש את זה

עמית הלוי:  אדוני היושב-ראש, אנחנו רואים שהמנגנונים באוניברסיטאות מקלים עם זה

עמית הלוי:  אגב, מה שאמר פה חבר הכנסת עודה, המסקנה ממנו היא הפוכה, גם אם זה מעט אנשים, אם אתה לא משרש את זה ואתה לא עוקר את זה, הרי אתה לא יודע איך האחרים שותקים, אם הם שותקים כי הם מסכימים, אם הם שותקים כי הם מגנים בחריפות

עמית הלוי:  אם הוא היה אומר, חבר הכנסת עודה, תראו, יש אחוז אחד שהתבטא ככה, אבל שמתם לב שמתוך ה-60,000 סטודנטים 59,999 יצאו נגדו והוקיעו אותו, אמרו לו, איך עשית? הייתם רואים 59,000 פוסטים שמגנים את הבחור שהזדהה ממכללת סמינר הקיבוצים או מבצלאל או מתל אביב

עמית הלוי:      אני לא יודע אם הוא יספור, היה לו פה מחשבון קודם, אני לא יודע אם הוא מגיע למספרים האלה

עמית הלוי:   לכן, העניין הזה הוא מאוד חשוב, אם לא נגיע למצב ולא נראה שהאוניברסיטאות משעות או נוהגות כמו התשובה שהזכירה פה חברת הכנסת לימור סון הר מלך

עמית הלוי:  כאילו אם זה לא פלילי – יש לכם אחריות ציבורית

עמית הלוי:  רבותיי, זה לא עניין בכלל פלילי זה עניין ציבורי

עמית הלוי:      ואם לא נגיע אני מציע, כיוון שגם בחוק המל"ג יש את זה, אני לא חושב שצריך שינוי חוק

עמית הלוי:  צריך שיו"ר המל"ג, שנמצא כאן, אני אומר את זה גם לך, חבר הכנסת דוידסון, כבר בחוק המל"ג עצמו

עמית הלוי:  הרי הרישיון שניתן לאוניברסיטאות הוא רישיון בתנאים, וגם הפיקוח וגם מתן התואר

עמית הלוי:  ואם צריך לחדד את זה בחוק זה הזמן עכשיו

עמית הלוי:  אגב, זה נכון לכל הסטודנטים, ידע סטודנט יהודי כערבי, בוודאי הסטודנטים הערביים ידעו שמדינת ישראל מציעה להם אופק לחינוך, למדע, לחסד לצדק ולא לטרור והסתה

עמית הלוי:  ולכן, אני מציע לגבי חוק המל"ג אם האוניברסיטאות לא יטפלו בזה במסגרת התקנונים הפנימיים שלהם, לעדכן את חוק המל"ג שיטפלו בזה

עמית הלוי:  אני מתכוון, גברתי ראש אגף עובדי ההוראה, גם בלוחות הזמנים

עמית הלוי:  לא רק ישעו ויהיה דיון בבית דין למשמעת ויביאו עורכי דין וזה ייקח עוד שנה – לזמן גם יש משמעות

עמית הלוי:  אם לא, אני מבקש אנחנו ניקח את חוק המל"ג, אני מציע שנעשה את זה ביחד, סימון, ונוודא בחוק המל"ג שהרישיון למוסד אוניברסיטאי או התואר – יש גם סעיף על פיקוח על התואר – לא יינתן על ידי מדינת ישראל, למי שזה משמש כתעודה לטרור ולהרג

סימון דוידסון: להזכיר, שזה לשני הצדדים

עמית הלוי: כל מי שמחנך לרצח ולאלימות לא צריך להיות מורה במדינת ישראל, לא צריך להעניק לו תואר במדינת ישראל, שהיא מדינה שהמוסר ובצדק הם נר לרגליה

עמית הלוי:  אדוני היושב-ראש, מבחינה מעשית אני מציע להיכנס לחוק המל"ג ולהציע הצעה, אני אביא את זה בפניך בימים הקרובים

יוסף טייב: תודה רבה

יוסף טייב:  לפני שאני אתן לחבר הכנסת אחמד טיבי, אני אתן ליבגני סובה, הוא היה פה במשך כל הדיון וחיכה לדיבור לזכות הדיבור הרבה זמן

אחמד טיבי: אני בעד מיעוטים

יוסף טייב: בסדר, הוא מוותר לך

יוסף טייב:  יגבני, בבקשה

סימון דוידסון: שמעת מה הוא אמר? הוא בעד מיעוטים

יוסף טייב: כן, שמעתי

יבגני סובה: זה תענוג או לא, שטיבי מוותר? אני לא בטוח

יוסף טייב: כן, כן, כן

יוסף טייב:  בבקשה

יבגני סובה: אדוני היושב-ראש, אני יושב בוועדת חינוך מזה ארבע שנים, אני תמיד בא בגישה שלא צריך להתערב באקדמיה ולא צריך להתערב בחופש האקדמי

יבגני סובה:  אני מאוד מסתייג מההתלהמות למרות שאנחנו במשבר לאומי וכולי

יבגני סובה:  בוודאי שאני תומך בחיילים שלנו, ותומך בחיילי המילואים וכולי, אבל אני מסתייג מההתלהמות

יבגני סובה:  אגב, אני חולק על ידידי עמית הלוי שאומר, שיש להסיר מהרשימה

יבגני סובה:  השעיה היא דבר מצוין עד החלטת המשטרה והחלטת בית המשפט

עמית הלוי: יבגני, מה קשור למשטרה?      

יבגני סובה: רגע, אני לא הפרעתי לך, עמית

יבגני סובה:  כי אם אנחנו נתחיל עכשיו לקחת את המושכות לידינו ולקבוע במקום שהמשטרה תעשה את עבודתה, במקום שבית המשפט יעשה את עבודתו אני לא יודע לאן נגיע

יבגני סובה:  אני אומר בוודאי שצריך לדחות על הסף את כל הפוסטים, ואת כל התמיכה הגלויה – אין פה ויכוח

יבגני סובה:  אבל חברים בואו לא ניקח לעצמנו, בטח לחברי הכנסת, דברים שבית המשפט צריך לעשות

יבגני סובה:       גם לפני ה-7 באוקטובר היו פה ויכוחים, והיו פה ויכוחים סביב מערכת המשפט, ואני אומר פחות התלהמות יותר שקיפות ויותר פיקוח, באפשרותנו לעשות את זה

יבגני סובה:  אדוני היושב-ראש, בקורונה אנחנו פיקחנו על מערכת החינוך, בקורונה דאגנו גם למוסדות האקדמיים בנושאים שקשורים לנושאים כספיים ובנושאי סיוע

יבגני סובה:  אני מפריד בין הנושא של ההסתה, חופש הביטוי והדיון שעסק בעיקר ברובו היום לבין מתן סיוע לסטודנטים בתקופה כה קשה

יבגני סובה:  אלף, אני מקבל פניות של סטודנטים שאומרים שנרשמו ושילמו על מעונות ועכשיו הם מבינים ששנת הלימודים נדחה בחודשיים, צריך לבדוק את הנושא הזה

יבגני סובה:  אין שום סיבה שסטודנט ישלם חודשיים על המעונות כשהוא לא מגיע למעונות האלה

יבגני סובה:  זה בדיוק הסיפור של הקורונה

יבגני סובה:       אז היו פה דיונים, מצאנו איזושהי נוסחה והגענו לאיזשהו פתרון שהוא הולם גם את הסטודנטים – בוודאי שאנחנו צריכים להגן על הסטודנטים – וגם נתנו פתרון לאוניברסיטה

יבגני סובה:  אלחנן, אני חושב שגם  היית בדיון, כשביטלו את אגרת השמירה וביטלו עוד דברים

יבגני סובה:  כלומר אפשר למצוא את הפתרונות, זאת לא בעיה, עשינו את זה כבר

יבגני סובה:  דבר נוסף ופה אני רוצה להגיד לקצין המילואים הראשי, בני, הקשבתי לך בקשב רב

יבגני סובה:  קודם כול צריך לתת חבילה, אתם צריכים להציע חבילת סיוע לסטודנטים שמפספסים חודש-חודשיים, ואפילו מבחנים

יבגני סובה:  אבל אתה צריך להבין – אני אומר את זה מתוך הזדהות עם חיילי מילואים, גם אני עשיתי מילואים בזמנו – אתה לא מצפה מסטודנט לרפואה שייכשל במבחן, נכון? אתה רוצה שהוא יהיה רופא טוב

יבגני סובה:  אולי אנחנו צריכים לתת לו זמן נוסף בלימודים, אולי סמסטר קיץ

יבגני סובה:  אתה לא רוצה שהבן-אדם הזה יבוא למבחן ויגיד תיתן לי פקטור כי אני הייתי במילואים כמ"פ

יבגני סובה:  כי אתה רוצה שהוא יהיה גם רופא טוב

יבגני סובה:  אתה מבין? הסוגייה הזאת לא צריכה להיות רק באם אתה עכשיו מכשיל אותו במבחן, לא בגלל שאתה לא מקבל את עצם העובדה שהוא עשה מילואים ותעסוקה מבצעית 60 יום

יבגני סובה:  וכנראה שאנחנו הולכים למשהו חדש בעקבות לחימה ממושכת ברצועת עזה, זה פחות או יותר מה שאנחנו מבינים, שהנטל יהיה על חיילי המילואים בחודשים הקרובים

יבגני סובה:  זה מה שחברי הכנסת פה מקבלים עדכון

מירב בן ארי: לצורך ההכרה, המדינה הקימה קרן סיוע עם 70 מיליון שקל לסיוע לחיילי מילואים, בדיוק לדברים האלה

מירב בן ארי:  ואנחנו ניתן מענה לכל מי שיפנה לדבר הזה

מירב בן ארי:  ובנוסף, הציפייה היא שהמדינה תיתן מענה

מירב בן ארי:  אני לא יודע להגיד מה המענה הנכון, האם סמסטר קיץ או משהו אחר

יבגני סובה: המדינה חייבת לתת מענה כפי שהמדינה העבירה חוק ממדים ללימודים, שפוטר סטודנטים שעשו שירות משמעותי קרבי, או שהם חיילים בודדים

יבגני סובה:  ובן אדם שמשתמש היום במלגה של הקרן ממדים ללימודים לא דואג

יבגני סובה:  הפתרונות הכספיים צריכים לבוא מאיתנו, אדוני היושב-ראש, מהממשלה, מהכנסת ומוועדת החינוך

יבגני סובה:       מצד שני, מן הסתם גם האקדמיה צריכה לתת פה פתרונות של השלמת החומר, ולא, אתה יודע, לא בעניין הזה שאנחנו עכשיו, בגלל שיש מפונים באילת והם לא יכולים ללמוד, עדיין הדרישות שלהן צריכות להיות אותן דרישות

מירב בן ארי: היו פה מהמכללות הלא מתוקצבות? כן?     

רון שפירא: כן, גם, גם

מירב בן ארי: כן, ראשי התיבות האלה שאני פחות שולט בהם, והוא נתן פתרון

מירב בן ארי:  אני לא סטודנט לרפואה ואני לא יודע להגיד אם הפתרון הוא טוב, אבל בעיניי הוא פתרון איכותי

מירב בן ארי:  הוא נותן קורס נפרד למילואימניקים

יבגני סובה: כן

יבגני סובה:  זה לא רק ברפואה, זה גם בהנדסת חשמל

יבגני סובה:  אני מדבר על המקצועות בעיקר שאם אתה מפספס שם חודש-חודשיים קשה לך אחר כך להשלים וזה בא לידי ביטוי בציונים

יבגני סובה:  ולכן, אני חושב שבסיפור הזה אנחנו צריכים לפקח יותר, להיכנס ולא לחשוש מהפיקוח

יבגני סובה:  וכמו שאמרתי, לא צריך לקחת לידינו סמכויות שהן לא סמכויות של חברי כנסת

יבגני סובה:  בטח ובטח לא להחליט במקום המשטרה שצריכה לחקור את העניין, ולהגיד האם עבר פה גבול או לא עבר פה גבול

יבגני סובה:  האם יש פה עבירה על החוק או שאין פה עבירה על החוק

יבגני סובה:  ובזה אני חושב שאנחנו צריכים להסתייג מהתלהמות היתר, שלצערי, שמענו פה במהלך הדיון

יוסף טייב: תודה רבה

יוסף טייב:  חבר הכנסת אחמד טיבי

יוסף טייב:  ואחר כך ראובן פרי, ראש החטיבה להשכלה גבוהה בהסתדרות

אחמד טיבי: תודה רבה, מכובדי היושב-ראש, רבותיי האורחים

אחמד טיבי:  בתקופת מלחמה מתחשבים בכל מגזרי המשק וכאשר מדובר באוניברסיטאות אני רוצה לדבר על הצורך להתחשב גם בשכר לימוד, גם בשכר דירה, גם באפשרות שהאנשים לא יוכלו לשלם בזמן

אחמד טיבי:  והצורך לסבסד דווקא בתקופה הזאת בגלל הקשיים

אחמד טיבי:  אני לא יודע האם הדברים האלה עלו מתחילת הישיבה ואולי לא שמעתי, אבל אלה הדברים שהזכרנו בוועדת הכספים יותר מפעם אחת

אחמד טיבי:        אדוני, לגבי הנקודה השנייה, אני לא יכול להשתחרר מהאווירה שהייתה בוועדה הזאת שדיברה: הסתה, הסתה, הסתה, הסתה והכוונה של הסתה מצד הסטודנטים הערבים

אחמד טיבי:  כאשר אני גם חשוף לרשת, כמוכם, ואני רואה: מוות לערבים, למחוק את עזה, לגרש את כל הסטודנטים הערבים, לזרוק אותם מהאוניברסיטאות שלנו

אחמד טיבי:  אני קורא את כל הדברים האלה

אחמד טיבי:  אף אחד מהם לא הועמד לדין, לא הושעה ולא הוזמן לוועדת משמעת

רון שפירא: לא

רון שפירא:  הוזמן, הוזמן, זה לא נכון

אחמד טיבי: ביקשתי מכם לתת לי נתונים ולא נתתם

אחמד טיבי:  אני אשמח לשמוע נתונים

אחמד טיבי:  הנקודה השנייה במכללת נתניה

אחמד טיבי:  כולכם ראיתם את מופע האימים של ההפגנה המסיתה – אפרופו הסתה – עם קריאות מוות לערבים על ידי מאות, שפרצו את שער המכללה באופן אלים

רון שפירא: אלה היו המתפללים בבית חב"ד הסמוך, אין לנו סמכות עליהם

רון שפירא:  אלה לא היו סטודנטים

יוסף טייב: שנייה, בסדר, פרופ' שפירא

אחמד טיבי: יש פה נציג משטרה שדיבר על מאות

אחמד טיבי:  חלקם סטודנטים וחלקם לא סטודנטים

אחמד טיבי:  המותקפים היו סטודנטים ערבים

רון שפירא: נכון

רון שפירא:  והמכללה עמדה לטובתם

רון שפירא:  מכללת נתניה עמדה לטובתם

יוסף טייב: אחמד, אני לא רוצה להצדיק את המעשה

יוסף טייב:  ואני חושב שצריך לעקור ולגנות כל קריאה כוללת שקוראת מוות לערבים

אחמד טיבי: דקה, תקשיב מה קרה

יוסף טייב: עם זאת, כפי שאני פועל בהגינות ואני מוקיע ומגנה כל קריאה שכוללת כלפי המגזר הערבי, אני מצפה ממך להגיד איך התחיל הסיפור הזה

יוסף טייב:  בסוף אנחנו לא יכולים להתעלם

אחמד טיבי: אני מסתפק בהודעה של המשטרה, שבאותו יום הזימה את השמועות

אחמד טיבי:  הודעת המשטרה הזימה את השמועות שגורמים מסוימים הפיצו אותם במטרה לעורר ריב ומדון

אחמד טיבי:  המשטרה אמרה שהשמועות לא נכונות וגם המכללה הודיעה על כך

אחמד טיבי:  למרות שכבר בצוהריים הוזמו השמועות בערב קרה מה שקרה

אחמד טיבי:  אדוני היושב-ראש, רבותיי האורחים, התוצאה היום היא שהסטודנטים הערבים הוברחו בלילה מהמעונות, וכיום הם מחוץ למעונות כי הודיעו שמפנים אותם מהמעונות על לא עוול בכפם

אחמד טיבי:  אף אחד לא האשים אותם בכלום, אלא רק כי הם ערבים בתקופת מלחמה

אחמד טיבי:  זה בסדר? זה לא בסדר? מה אתם חושבים על זה? אני חושב שזה דבר נורא

אחמד טיבי:        הנקודה השנייה לגבי ההשעיה, עמיתי, חבר הכנסת עמית הלוי אמר, אתם צריכים להשעות, ללא קשר לחקירת המשטרה

אחמד טיבי:  אני רוצה לתת לכם דוגמאות להשעיה, תקשיב, אדוני

אחמד טיבי:  מערכת החינוך, מורה מבית ספר יהודי באחד מהיישובים במרכז, היא מהמשולש

אחמד טיבי:  כתבה סטטוס: (מדבר בערבית), אין כוח אלא בידי אלוהים

אחמד טיבי:  הוזמנה והושעתה

אחמד טיבי:  כי אמרו לה שזאת תמיכה בטרור – את תומכת בחמאס

אחמד טיבי:  איזה טרור ואיזה שטויות, הדודה שלי נפטרה ואנחנו אומרים את המשפט הזה בזמן צער, בזמן יגון

אחמד טיבי:  ואמרו לה ללכת להביא תעודת פטירה של הדודה שלה

אחמד טיבי:  הלכה והביאה תעודת פטירה של הדודה שלה, והוחזרה לבית הספר

אחמד טיבי:  אפרופו ההשעיה האוטומטית

אחמד טיבי:  או להשעות סטודנטית ערבייה ממכללה בגליל כי היא שיתפה סרט פנטומימה, שעושה ככה (מדגים בידיו), שכואב לנו לשתוק

אחמד טיבי:  היא הושעתה ואמרו לה שזאת תמיכה בטרור

אחמד טיבי:  איזה טרור? איזה שטויות? מה זה המקרתיזם הזה? בסוף היא הוחזרה ללימודים

אחמד טיבי:         היד הקלה על ועדות המשמעת היא דבר נורא

אחמד טיבי:  חשוב לציין כמו שאמר חברי, ההוקעה של פגיעה בחפים מפשע באופן זוועתי, כמו שקרה, היא ברורה וחד-משמעית

אחמד טיבי:  לא רק פוליטית אלה מוסרית

אחמד טיבי:  אני אומר את זה מהנקודה של שותפות אזרחית, זאת גם חובה אזרחית

אחמד טיבי:  ולכן, החובה של הנהגת המוסדות האקדמיים היא להפיח רוח של שותפות, ולא רוח של הפחדה והסתה ומקארתיזם כמו שקרה מההתחלה

אחמד טיבי:  החברה האזרחית בחברה הערבית, רופאים, אחיות, נהגים, מורים, מרצים חברי סגל, הם חלק בלתי נפרד מהחוסן החברתי

אחמד טיבי:  והם תחת זכוכית מגדלת, אם בכנסת עובר חבר כנסת ערבי ואומר לחבר כנסת יהודי בוקר, ולא בוקר טוב, יש סיכוי שתוגש נגדו תלונה לוועדת האתיקה כי יש חשד למה שהוא התכוון

אחמד טיבי:       זה הפך להיות מוגזם ומפחיד, נכון, הציבור הערבי הוא היחידי בעולם שרואה גם מה שקורה כאן בישראל כ- co citizenship, שותפות אזרחית, מה קורה לחברה היהודית ואיזו טראומה היא עברה ב-7 באוקטובר

אחמד טיבי:  ומה קורה כל יום בעזה, אנחנו רואים את כל התחנות הערביות ואתם לא רואים

אחמד טיבי:  כל יום אנשים רואים ומה-7 באוקטובר ועד היום זה פוצע את הנפש, זה טראומתי

אחמד טיבי:  וכשסטודנטים ערבים יכתבו על ההרגשה שלהם ועל מה שהם רואים בעזה הם יושעו מהלימודים

אחמד טיבי:  הם יכתבו , לא להרג ילדים בעזה, הם יושעו מהלימודים

אחמד טיבי:  ולכן, האווירה צריכה להיות אחרת

אחמד טיבי:  המל"ג, השר, משרד החינוך והסגל האקדמי צריכים לגלות אחריות וצריכים ליצור אווירה שצריכה להיות באקדמיה של אחריות משותפת, שיתוף פעולה בנושאים אקדמיים או חברתיים חיוביים, ולא לשים את הזרקור על קולקטיב מסוים או על קבוצה אתנית מסוימת, כאילו היא מסיתה והיא אשמה עד שיוכח אחרת

אחמד טיבי:  כמו שקרה עם הסטודנטים האלה, האחריות היא גדולה וההנהגה נבחנת דווקא בתקופות מלחמה, ואני אומר את זה לכם אנשי האוניברסיטאות והמכללות

אחמד טיבי:  תודה רבה

יוסף טייב: תודה רבה

יוסף טייב:  בעקבות מה שאמרת אני רוצה להגיד לך שבעשור האחרון הושקעו משאבים עצומים כדי לשלב את הצעירים הערביים באקדמיה ובכלל בחברה הישראלית

יוסף טייב:  ואני חושב שדווקא בעת הזאת אל מול ההישגים עומדות סכנות ממשיות שכוללות התקלחות בין עברים ויהודים בקמפוסים

יוסף טייב:  ולכן, אנחנו צריכים לדאוג לצמצום התופעות האלה בכל צד באשר הוא ולפעול כדי שבאוניברסיטאות יוכלו להמשיך וללמוד יחד

אחמד טיבי: אנחנו לא רוצים להפסיד את זה

יוסף טייב: אני חייב לסכם

יוסף טייב:  ראובן פרי, בקצרה מאוד

יוסף טייב:  בבקשה, אדוני

ראובן שרי: אני ראש חטיבת ההשכלה הגבוהה בהסתדרות

ראובן שרי:  אני רוצה לשים פה במרכז גם את העובדים

ראובן שרי:  לא לשכוח שיש לנו אלפי עובדים, סגל עובדים במוסדות האקדמיים, וכל דחייה, חלילה, ביטול סמסטר יש חשש כבד לזכויותיהם של העובדים, במיוחד במכללות הלא מתוקצבות

ראובן שרי:  לדוגמה, משגיחי ומשגיחות בחינות שעובדים לפי שעות, שכרגע הם לא בעבודה, ולא בחל"ת, הם פשוט לא מקבלים שכר

ראובן שרי:  צריך לשים לב לכך ושמעתי פה את השר שמצטרף להצעה, ששכר הלימוד של המילואימניקים, והמגויסים ישולם – יפה שעה אחת קודם

ראובן שרי:  זה אולי יעזור לכל המוסדות, כולל הלא מתוקצבים

רון שפירא: כסף לסטודנטים זה מצוין, כסף למכללות אנחנו דואגים פה

יוסף טייב: כן, אמרת את זה בדבריך, פרופ' שפירא

ראובן שרי: ראיתי פה את התמיכה של השר, וכדאי לקדם את זה כמה שיותר מהר, בוודאי בספיר, אני בקשר עם ועד העובדים, והעובדים מפוזרים בכל מיני מקומות

ראובן שרי:  יש פה חשש האם הם יכולים לחזור למקום העבודה? מתי? איך? ולכן, אני פה מההסתדרות ורוצה לשים את זכויותיהם של העובדים במרכז העניינים, יחד עם כל הסוגיות החשובות שהועלו פה

ראובן שרי:  תודה רבה

יוסף טייב: תודה רבה

יוסף טייב:  נוי הלל, בקצרה בבקשה

נוי הלל: תודה

נוי הלל:  אני מהמרכז האקדמי פרס, יושבת-ראש האגודה וחברת ועד מנהל בהתאחדות הארצית

נוי הלל:  אנחנו הראשונים שפתחנו את הסמסטר, אני מסתכלת עליכם בשם אנשי המילואים טובי אנשינו והכתר על ראשנו ואני אגיד בדיוק את מה שאמרתי לסטודנטים שלי

נוי הלל:  רציתי לענות לקטי, האם יש פתרונות יצירתיים? אז כן, יש

נוי הלל:       אמרתי לכל אנשי המילואים שלי, צאו להילחם, תגנו על הבית, תשמרו עלינו וכשתחזרו תקבלו חיבוק

נוי הלל:  תקבלו את כל המעטפת שאתם צריכים

נוי הלל:  יש כאן קורסים מקוצרים, יש כאן דברים שאנחנו יודעים לתת מבלי לפגוע באיכות האקדמית, מבלי לפגוע בהוראה, מבלי לפגוע מכל הדברים האלה מסביב

נוי הלל:  הגעתי לפה הבוקר ושמעתי את הפרסומת של משרד הכלכלה ברדיו, תחזרו לעבוד, תניעו את המשק, תעשו את כל הדברים האלה ובדיוק על ההשלכות האלה גם אנחנו מדברים

נוי הלל:  אנחנו נראה אותם בעוד שנה כשהסטודנטים שלנו יסיימו את התואר שלהם בזמן, ייצאו לשוק העבודה, והמילואימניקים שמחכים באמת ביחד עם האוניברסיטאות שאין פתרון עבורם ייפגעו

נוי הלל:  אנחנו נראה פה דעיכה, במקום צמיחה של אחרי מלחמה אנחנו נראה דעיכה מאוד מאוד משמעותית

נוי הלל:  והקריאה דווקא צריכה להיות אחרת, אני כן הייתי רוצה לפנות לראשי המוסדות, לו"רה ולור"מ ולאנשים האלה, שיסתכלו על המוסד שלנו כמוסד פרטי ואמרו למה? איך משאירים את המילואימניקים מאחור? דווקא למצוא פתרונות למילואימניקים

נוי הלל:       מוסד שאין לו פתרון עבור המילואימניקים ראוי שלא יפתח

נוי הלל:  אבל אם אנחנו יודעים להעמיד פתרון עבורם ולא רק להם אגב, לסטודנטים, מפוני העוטף, לנשות המילואימניקים, לאוכלוסיות המאוד ספציפיות האלה שכרגע לא יכולות לחזור ללמוד

נוי הלל:  מעבר לכל התחזיות אנחנו דחינו מראש ל-21 בינואר

נוי הלל:  מקבלים סמסטר מקוצר, אישי, פרטני, ועל זה אין דרך להלין

נוי הלל:  אי-אפשר להתלונן על פתרון ראוי לסטודנטים, ואני מבינה שלא כל אחד יכול לפתור אותו, לא כל אחד יכול להעמיד מורה מהבוקר עד הערב

נוי הלל:  זה לא ששלחנו אותם, חלילה, להשלים את השיעורים מהזום או לצפות  בהקלטות, לא

נוי הלל:  קיבלתי מכתבים מהמילואימניקים ומהסטודנטים שלי, יש כאן את הצורך להיאחז בשגרה וצריך למצוא פה את האיזון

יוסף טייב: תודה, נוי

יוסף טייב:  ברשותכם, אני יוצא לסיכום

יוסף טייב:  הוועדה מודה ליואב קיש, שר החינוך ויו"ר המל"ג ולכל המשתתפים בדיון

יוסף טייב:  30% מהסטודנטים משרתים במילואים, הוועדה מברכת אותם ומייחלת לשובם במהירות ובשלום הביתה

יוסף טייב:  הוועדה מברכת את כל הסטודנטים שנרתמו לעזור ולהתנדב בכל הנדרש כתוצאה מהמלחמה

יוסף טייב:  הוועדה מבקשת לוודא שלא יפגעו לימודיו של אף סטודנט המשרת במילואים

יוסף טייב:  אסור שמילואים יהיו מכשול לסטודנטים המשרתים במילואים

יוסף טייב:  מעמד של כל משרת במילואים צריך להיות זהה לחברו שלא שירת

יוסף טייב:      הוועדה דורשת מכל המוסדות להשכלה גבוהה, כולל הפרטיות, לדאוג לכך

יוסף טייב:  הוועדה מבקשת לדאוג לסטודנטים המשרתים במילואים, לכל צרכיהם האקדמיים, כמו גמישות בתאריכי מבחנים, מועדי מבחן נוספים, טיפול פסיכולוגי אם יידרש, החזר על תשלום המעונות ועוד

יוסף טייב:  הוועדה מבקשת לתת סנקציות למוסד להשכלה גבוהה, שלא יעניק את המעמד הזה לסטודנטים שמשרתים במילואים

יוסף טייב:  הוועדה קוראת למצוא פתרון לסטודנטים לרפואה שמועד הבחינה שלהם חלף, יש למצוא מועד חדש לבחינה ולתקן את היחסיות של הציונים ליתר הסטודנטים שנבחנו במועד

יוסף טייב:      הוועדה רשמה לפניה ששר החינוך יתמוך בהצעת חוק פרטית להחזיר את שכר הלימוד לסטודנטים לשנה זאת, לכל סטודנט שמשרת במילואים

קריאה: כולל הפרטיות

יוסף טייב: כולל הפרטיות, בוודאי

יוסף טייב:  מלחמת חרבות ברזל היא איננה מלחמה בין יהודים לערבים

יוסף טייב:  עם זאת, תהיה אפס סובלנות להסתה

יוסף טייב:  הוועדה רשמה לפניה שהמל"ג הקים פורום לטיפול במקרי ההסתה בקמפוסים

יוסף טייב:  מקרים בהם נטען שלא טופלו, ייבדקו שוב

יוסף טייב:  הוועדה מבקשת למצוא פתרון לימודי וכלכלי לסטודנטים במכללת ספיר, שפונו מהמכללה בגלל המצב הביטחוני

יוסף טייב:  הוועדה דורשת למצוא חבילת סיוע ייחודית למכללות הכוללת פטור משכר לימוד לשנה הקרובה, וזאת כדי לעודד את הסטודנטים לחזור וללמוד במכללה

יוסף טייב:      לאור התקריות שקרו בתקופה האחרונה, בין ערבים לסטודנטים

יוסף טייב:  אני חושב שעל האוניברסיטאות להגדיר כללי התנהגות ברורים המצופים מאנשי הסגל והסטודנטים

יוסף טייב:  יש לפרסם את הכללים האלו באופן ברור בכל השפות, כדי לוודא שכלל הסטודנטים יהיו מודעים

יוסף טייב:  בנוסף, ככל שהאוניברסיטאות יבקשו לנקוט בסנקציות כלפי מי שהפרו את אותם הכללים, יש לקבוע מנגנונים מוסדרים, שקופים ושוויוניים

יוסף טייב:  מומלץ שהמוסדות האקדמיים יקראו לשמירה על איפוק ולשיח מכבד

יוסף טייב:  סגני הביטחון של הקמפוסים, לדעתי, הם הגורמים העיקריים שאחראים על שמירת הסדר בקמפוס ויש לערוך הכשרות, וחידודי נהלים במטרה להבטיח יחס שוויוני ומכבד לכלל הסטודנטים

יוסף טייב:  על אנשי הביטחון להיות מודעים היטב לגבולות סמכויותיהם ולזכויות הסטודנטים

יוסף טייב:      תחושת השייכות לאוניברסיטאות עשויה לשמש כבסיס מקרב, מכנה משותף בין הקבוצות בתוך האוניברסיטאות

יוסף טייב:  לפיכך, מומלץ לעודד תחושה זו כתחושה קולקטיבית

יוסף טייב:  חשוב להדהד מסרים אלו ברחבי הקמפוסים באופן בולט בין קבוצות היהודים והערבים

יוסף טייב:      אני רוצה לצאת בקריאה לכל משרתי המילואים שהינם סטודנטים, באשר הם, שהם לא צריכים לדאוג בנושאי הלימודים

יוסף טייב:  שהם יכולים להתרכז במשימה שלהם, וכולנו מאוחדים מאחוריהם, כולל מוסדות הלימוד שבהם הם לומדים

יוסף טייב:  כמובן שהסטודנטים לא יקבלו הודעות מבלבלות בזמן המילואים

יוסף טייב:  נסו ככל האפשר להביא הודעות חדות וברורות כדי שהסטודנטים ידעו מה עליהם לעשות ומה הזכויות שלהם

ורדה בן שאול: רק חידוד קטן

ורדה בן שאול:  המועצה להשכלה גבוהה הקימה פורום לשעת חירום, לאו דווקא לנושא ההסתות שלא תהיה איזושהי אי-הבנה

ורדה בן שאול:  בסדר?      

יוסף טייב: אוקיי, מעולה

יוסף טייב:  תודה רבה, אני נועל את הדיון